ৰাজহুৱা খণ্ডৰ বেংকৰ ব্যক্তিগতকৰণ কিমানদূৰ যুক্তিসংগত? | নিয়মীয়া বাৰ্তা\nৰাজহুৱা খণ্ডৰ বেংকৰ ব্যক্তিগতকৰণ কিমানদূৰ যুক্তিসংগত?\nBy নিয়মীয়া বাৰ্তা On Apr 17, 2021\nযোৱা মাহৰ মাজভাগত বেংক কর্মচাৰীৰ সংগঠনসমূহে চৰকাৰে লোৱা ৰাজহুৱা খণ্ডৰ বেংকৰ ব্যক্তিগতকৰণৰ সিদ্ধান্তৰ বিৰোধিতা কৰি দুদিন ধর্মঘট কৰে আৰু এই বিষয়ে এইকেইদিন বাতৰিকাকত আৰু অন্য মিডিয়াতো বহুতো চর্চা হৈছে৷ এই বছৰ কেন্দ্রীয় বাজেটত ভাৰতৰ বিত্তমন্ত্রীয়ে কেইবাটাও ৰাজহুৱা খণ্ডৰ উদ্যোগত বিনিৱেশ Disinvestment) কৰি বিত্তীয় বর্ষটোত ১,৭৫,০০০ কোটি টকা সংগ্রহ কৰাৰ লক্ষ্য ঘোষণা কৰে৷ এই উদ্যোগসমূহৰ ভিতৰতIDBI বেংক আৰু এতিয়ালৈকে নাম ঘোষণা নকৰা অন্য দুটা ৰাজহুৱা খণ্ডৰ বেংকো আছে৷ ৰাজহুৱা খণ্ডৰ উদ্যোগ বা প্রতিষ্ঠানত চৰকাৰে বিনিৱেশ কৰাটো নতুন ঘটনা নহয়৷ ১৯৫৬ চনৰ ঔদ্যোগিক নীতি অনুসৰি আমাৰ দেশত ১৭টা উদ্যোগ কেৱল ৰাজহুৱা খণ্ডৰ বাবে সংৰক্ষিত ৰখা হৈছিল৷ ১৯৯১ চনৰ পৰা ভাৰতবর্ষত অর্থনৈতিক উদাৰীকৰণৰ যুগ আৰম্ভ হয় আৰু এই ধৰণৰ সংৰক্ষিত উদ্যোগৰ সংখ্যা ১৭টাৰ পৰা আঠটালৈ হ্রাস কৰি প্রতিৰক্ষা উৎপাদন, পাৰমাণৱিক শক্তি, সোণ আৰু হীৰা, খনিজ তেল, ৰে’ল বিভাগ আৰু কেইটামান গুৰুত্বপূর্ণ উদ্যোগ আৰু প্রতিষ্ঠানকহে এই তালিকাত ৰখা হয়৷ কিন্তু বিনিৱেশৰ প্রক্রিয়া প্রকৃতার্থত আৰম্ভ হয় ১৯৯৯ চনৰ পৰাহে৷ সেই বছৰতে বাজপেয়ী চৰকাৰে এটা সুকীয়া বিনিৱেশ মন্ত্রালয় আৰু বিভাগ সৃষ্টি কৰে আৰু ৰাজহুৱা খণ্ডৰ উদ্যোগসমূহক কৌশলগত আৰু অ–কৌশলগত Strategic আৰুNon-Strategic) দুটা শ্রেণীত ভাগ কৰে৷ এই বিভাজন অনুসৰি কেৱল প্রতিৰক্ষা উৎপাদন, পাৰমাণৱিক শক্তি আৰু ৰে’ল পৰিবহণ কৌশলগত বাStrategic খণ্ডত থাকিব আৰু অন্য সকলো উদ্যোগ অ–কৌশলগত বাNon-Strategic খণ্ডত অন্তর্ভুক্ত হ’ব৷ সহজভাৱে ক’লৈ গ’লে বিনিৱেশৰ অর্থ হ’ল চৰকাৰৰ দ্বাৰা ৰাজহুৱা খণ্ডৰ প্রতিষ্ঠানত থকা নিজৰ স্বত্ব বা অধিকাৰ আংশিক বা সম্পূর্ণভাৱে বিক্রী কৰা৷ এই ধৰণৰ বিনিৱেশ কৰাৰ কেইবাটাও উদ্দেশ্য বা লক্ষ্য থাকে৷ যিবিলাক প্রতিষ্ঠানে আর্থিকভাৱে দুর্বল বা নিয়মীয়াভাৱে লোকচান ভৰি আহিছে, তেনেবোৰ প্রতিষ্ঠান চৰকাৰৰ বাবে ডাঙৰ বোজস্বৰূপহে হয়৷ তেনে প্রতিষ্ঠানক লোকচান ভৰি চলাই থকাতকৈ ব্যক্তিগত খণ্ডত বিক্রী কৰি দিয়াটোৱে চৰকাৰে উচিত বুলি গণ্য কৰে৷ চৰকাৰে গ্রহণ কৰা অন্য এটা স্থিতি হ’ল ব্যৱসায় কৰাটো চৰকাৰৰ মূল কাম নহয় আৰু বাণিজ্যিক উদ্যোগ আৰু প্রতিষ্ঠানসমূহ ব্যক্তিগত খণ্ডলৈ স্থানান্তৰিত হ’লে সকলোৰে উপকাৰ হ’ব৷ কিন্তু বিনিৱেশৰ আটাইতকৈ গুৰুত্বপূর্ণ উদ্দেশ্যটো হ’ল পুঁজি সংগ্রহ কৰা, যি পুঁজি চৰকাৰে দেশ চলোৱাৰ লগতে সমাজৰ বিভিন্ন কল্যাণমূলক আঁচনিসমূহত খৰচ কৰিব পাৰে৷ নানা কাৰণত চৰকাৰৰ বিনিৱেশৰ লগত বহুতো বিতর্ক জড়িত হৈ থাকে৷ বিশেষকৈ কর্মচাৰী সংগঠনসমূহে এইবুলি শংকা আৰু উদ্বেগ প্রকাশ কৰে যে বিনিৱেশৰ ফলত ৰাজহুৱা খণ্ডৰ উদ্যোগ ব্যক্তিগত খণ্ডলৈ গ’লে কর্মচাৰীৰ চাকৰিৰ নিৰাপত্তা নাইকিয়া হব৷ যি নহওক, আজি আমি সমগ্র ৰাজহুৱা খণ্ডৰ বিনিৱেশ বা ব্যক্তিগতকৰণৰ সম্পর্কে আলোচনা নকৰি প্রস্তাৱিত ৰাজহুৱা খণ্ডৰ বেংকৰ ব্যক্তিগতকৰণৰ ফলত দেশৰ অর্থনীতি আৰু জনসাধাৰণৰ ওপৰত কি ধৰণৰ প্রভাৱ পৰিব পাৰে, সেই বিষয়েহে বিশ্লেষণ কৰিম৷\n১৯৬৯ চনৰ জুলাই মাহত ভাৰতবর্ষৰ ১৪টা বৃহৎ বেংকৰ ৰাষ্ট্রীয়কৰণ কৰা হয়৷ এইকেইটা বেংকৰ হাতত বেংকিং উদ্যোগৰ ৮৫ শতাংশ জমা ধনৰ নিয়ন্ত্রণ আছিল৷ ৰাষ্ট্রীয়কৰণৰ পিছত চৰকাৰে এই বিপুল পৰিমাণৰ ধনৰ ওপৰত নিয়ন্ত্রণ লাভ কৰিলে আৰু ফলত দেশৰ অর্থনীতিৰ ওপৰতো চৰকাৰৰ নিয়ন্ত্রণ অধিক সুদৃঢ় হ’ল৷ ১৯৮০ চনৰ এপ্রিল মাহত আৰু ৬টা বেংকৰ ৰাষ্ট্রীয়কৰণৰ পিছত ৰাষ্ট্রীয়কৃত বেংকৰ সংখ্যা ২০টালৈ বৃদ্ধি হ’ল৷ বেংক ৰাষ্ট্রীয়কৰণৰ মূল উদ্দেশ্যসমূহ আছিল– কৃষি খণ্ডক অধিক শক্তিশালী কৰা, প্রাথমিকতাপ্রাপ্ত খণ্ডলৈ অধিক ঋণ আগবঢ়োৱা, কর্মসংস্থান বৃদ্ধি কৰা, দেশৰ সকলো নাগৰিকলৈ সুলভ মূল্যত বেংকিং সেৱা আগবঢ়োৱা, সুদখোৰ মহাজনৰ কবলৰ পৰা গাঁৱৰ দুখীয়া মানুহক ঋণমুক্ত কৰা, বেংক ধনৰ অপচয় আৰু অপব্যৱহাৰ প্রতিৰোধ কৰা ইত্যাদি৷ এই লক্ষ্যসমূহৰ বেছিভাগেই আজিও ভাৰতবর্ষৰ বাবে বৈধ আৰু প্রাসংগিক হৈ আছে৷ কেইটামান উদাহৰণেই এই কথা বুজিবলৈ যথেষ্ট হ’ব৷ নিযুক্তিৰ দিশৰ পৰা ভাৰতবর্ষ এতিয়াও এখন কৃষিপ্রধান দেশ আৰু প্রায় ৪২ শতাংশ মানুহেই জীৱিকাৰ বাবে কৃষিৰ ওপৰত নির্ভৰশীল৷ কৃষি খণ্ডলৈ স্বীকৃত মুঠ ঋণৰ ৮৬ শতাংশই আগবঢ়াইছে ৰাজহুৱা খণ্ডৰ বেংকসমূহে, এইক্ষেত্রত ব্যক্তিগত খণ্ডৰ বেংকৰ অৱদান মাত্র ১৪ শতাংশ৷ কেৱল কৃষিৰ ক্ষেত্রতেই নহয়, গ্রামীণ ক্ষেত্রৰ সকলো দিশতেই ব্যক্তিগত খণ্ডৰ বেংকসমূহ পিছহুঁহকি থাকে৷ বর্তমান ভাৰতবর্ষৰ গ্রামাঞ্চলত প্রায় ৫২,০০০ বেংক শাখা আছে৷ ইয়াৰ ৮৫ শতাংশ শাখাই ৰাজহুৱা খণ্ডৰ অধীনত৷ সেইদৰে গ্রামাঞ্চলৰ মুঠ এটিএমৰ ৮২ শতাংশই ৰাজহুৱা খণ্ডৰ বেংকৰ৷ ২০১৪ চনত ভাৰত চৰকাৰে ‘জনধন যোজনা’ নামৰ এটা উচ্চাকাংক্ষী আৰু গুৰুত্বপূর্ণ আঁচনি আৰম্ভ কৰে, যাৰ দ্বাৰা প্রতিজন ভাৰতীয় নাগৰিকেই বেংকিং আৰু বীমা সম্পর্কিত বিভিন্ন সুবিধা লাভ কৰিব পাৰিব৷ এতিয়ালৈকে ৪০ কোটিতকৈয়ো অধিক জনধন একাউণ্ট খোলা হৈছে৷ ইয়াৰ ভিতৰত ৯৬ শতাংশ একাউণ্ট খুলিছে ৰাজহুৱা খণ্ডৰ বেংকে আৰু ব্যক্তিগত খণ্ডৰ বেংকৰ অৱদান মাত্র ৪ শতাংশতেই সীমাবদ্ধ৷ উল্লেখ্য যে ভাৰতবর্ষৰ প্রায় ২০ শতাংশ জনসংখ্যা এতিয়াও বেংকিং সেৱাৰ পৰা বঞ্চিত হৈ আছে৷ ৰাজহুৱা খণ্ডৰ বেংকৰ অবিহনে যে এইখিনি মানুহ ভৱিষ্যতেও বেংকিং সেৱাৰ পৰা বঞ্চিত হৈ থাকিব সেয়া নিশ্চিত৷ ব্যক্তিগত খণ্ডৰ অন্য যিকোনো প্রতিষ্ঠানৰ দৰেই এই খণ্ডৰ বেংকসমূহৰো একমাত্র লক্ষ্য হ’ল লাভ Profit)৷ যিহেতু কৃষি বা গ্রামীণ ক্ষেত্রৰ অন্যান্য ব্যৱসায় বেছি লাভদায়ক নহয়, সেইবাবে ব্যক্তিগত খণ্ডৰ বেংকসমূহ এইবোৰ ক্ষেত্রৰ পৰা সাধাৰণতে আঁতৰি থাকে৷ একেটা কাৰণতেই জনধন আঁচনিৰ অন্তর্গত জমা একাউণ্ট খুলিবলৈও এইবোৰ বেংক আগ্রহী নহয়৷ কেইদিনমান আগতে এজন বন্ধুৰ লগত এটা ব্যক্তিগত খণ্ডৰ বেংকলৈ বন্ধুৰ একাউণ্ট খুলিবলৈ গৈছিলোঁ৷ জানিব পাৰিলোঁ যে নূ্যনতম ২৫,০০০ টকা একাউণ্টত জমা থাকিব লাগিব, নহ’লে নিয়ম অনুযায়ী জৰিমনা ভৰিব লাগিব৷ আমাৰ কিমান মানুহৰ সকলো সময়তে বেংক একাউণ্টত এই পৰিমাণৰ পইচা ৰখাৰ সামর্থ্য আছে? ৰাজহুৱা খণ্ডৰ বেংকে গ্রাহকৰ সুবিধা বুজি পইচা জমা নোলোৱাকৈয়ে একাউণ্ট খোলে Zero Balance Account) বাণিজ্যিক লাভৰ উপৰি ৰাজহুৱা খণ্ডৰ বেংকসমূহৰ এটা প্রধান লক্ষ্য হ’ল সামাজিক লাভ Social profit)৷ দুর্গম অঞ্চলতো বেংক শাখা খুলি সেৱা আগবঢ়োৱা, কৃষি খণ্ডক শক্তিশালী কৰা বা সমাজৰ দৰিদ্র আৰু বঞ্চিত শ্রেণীৰো বেংক একাউণ্ট খোলা ইত্যাদি সামাজিক লাভৰ কেইটামান উদাহৰণ৷ কোৱা বাহুল্য যে সুদূৰ ভৱিষ্যতেও ভাৰতীয় সমাজ আৰু অর্থনীতিৰ বিকাশৰ ধাৰাবাহিকতা অক্ষুণ্ণ ৰাখিবলৈ ৰাজহুৱা খণ্ডৰ বেংকৰ প্রয়োজন হ’ব৷\nসমাজৰ প্রয়োজনীয়তাৰ উপৰি ৰাষ্ট্রীয়কৃত বেংকৰ ব্যক্তিগতকৰণৰ সন্দর্ভত আন কিছুমান চিন্তা কৰিবলগীয়া বিষয় আছে৷ নব্বৈৰ দশকৰ অর্থনৈতিক উদাৰীকৰণৰ সময়ৰ পৰা যথেষ্টসংখ্যক ব্যক্তিগত খণ্ডৰ বেংকৰ জন্ম হৈছিল যদিও তাৰ ভিতৰত বহুতো বেংক ইতিমধ্যে হয় বন্ধ হৈ গ’ল, নহয় অন্য বেংকৰ লগত বিলীন হৈ গ’ল৷ ১৯৪৭ চনৰ পৰা ১৯৬৯ চনৰ ভিতৰত (অর্থাৎ প্রথমবাৰ বেংক ৰাষ্ট্রীয়কৰণৰ সময়লৈকে) ভাৰতবর্ষত ৫৫৯টা ব্যক্তিগত খণ্ডৰ বেংকৰ পতন হয়, যাৰ ফলত বহুতো মানুহে জীৱনজোৰা সঞ্চয় হেৰুৱাবলগীয়া হয়৷ যোৱা দুই দশকৰ ভিতৰতে ১৫টা ব্যক্তিগত খণ্ডৰ বেংক নিম্ন খাপৰ ব্যৱস্থাপনা বা বিভিন্ন অনিয়মীয়তাৰ ফলত বন্ধ হ’ল অথবা অন্য বেংকৰ লগত বিলীন হৈ গ’ল৷ বেছিভাগ ক্ষেত্রতেই এই বেংকসমূহক বচাইছে বা উদ্ধাৰ কৰিছে ৰাজহুৱা খণ্ডৰ বেংকে৷ ১৯৬৯ চনৰ পৰা ২০২০ চনলৈকে ২৫টা ব্যক্তিগত খণ্ডৰ বেংকক ৰাজহুৱা খণ্ডৰ বেংকৰ লগত একত্রিত কৰি গ্রাহকৰ সুৰক্ষা সুনিশ্চিত কৰা হৈছে৷ আনহাতে সময়ে সময়ে বিভিন্ন সমস্যাৰ সন্মুখীন হ’বলগীয়া হ’লেও এতিয়ালৈকে কোনো ৰাজহুৱা খণ্ডৰ বেংক বন্ধ বা অন্য বেংকৰ লগত বিলীন হ’বলগীয়া পৰিস্থিতিলৈ অহা নাই৷ বাহ্যিক আৰু আভ্যন্তৰীণ নিয়ন্ত্রণ দিশৰ পিনৰ পৰাও এই দুয়োটা খণ্ডৰ বেংকসমূহৰ মাজত কিছুমান ডাঙৰ পার্থক্য আছে, যাৰ বাবে হয়তো ৰাজহুৱা খণ্ডৰ বেংকসমূহক বেছি সুৰক্ষিত বুলি ধৰিব পাৰি৷ মোৰ নিজৰ ৩৫ বছৰৰ অভিজ্ঞতাৰ পৰা ক’ব পাৰোঁ যে ৰাজহুৱা খণ্ডৰ বেংকৰ নিয়ম প্রণালীসমূহ ইমানেই কটকটীয়া যে ইচ্ছাকৃতভাৱে নিয়মৰ বাহিৰত কাম কৰাটো যিকোনো পর্যায়ৰ বিষয়াৰ বাবেই প্রায় অসম্ভৱ৷ এই খণ্ডৰ বেংকসমূহৰ ওপৰত চৰকাৰ আৰু ভাৰতীয় ৰিজার্ভ বেংকৰ উপৰি তিনিটা’C’ৰ CBI, CVC আৰুCAG) শেনচকুৱা দৃষ্টি অনবৰতে থাকে৷ বাস্তৱিক ক্ষেত্রত দেখা গৈছে যে ব্যক্তিগত খণ্ডৰ বেংকৰ ওপৰত বিভিন্ন চৰকাৰী সংস্থাৰ নিয়ন্ত্রণ তুলনামূলকভাৱে শিথিল৷ কেইটামান উদাহৰণ দিলেই বিষয়টো স্পষ্ট হ’ব৷ ভাৰতবর্ষত অর্থনৈতিক উদাৰীকৰণৰ আৰম্ভণিৰ সময়ছোৱাতে গ্ল’বেল ট্রাষ্ট বেংক Global Trust Bank চমুকৈGTB) নামৰ এটা ব্যক্তিগত খণ্ডৰ বেংক খোলা হৈছিল আৰু উন্নত গ্রাহক সেৱা আৰু প্রযুক্তিবিদ্যাৰ দ্বাৰাGTB-এ কম সময়ৰ ভিতৰতে নিজকে এটা আগশাৰীৰ বেংক হিচাপে প্রতিষ্ঠা কৰিবলৈ সক্ষম হৈছিল৷ ২০০১ চনৰ শ্বেয়াৰ বজাৰ কেলেংকাৰিত জড়িত হৈ বেংকটো ডাঙৰ বিপদত পৰে আৰু ৰিজার্ভ বেংকৰ পৰিদর্শনত এই কথা ধৰা পৰে যে শ্বেয়াৰ বজাৰত বেপৰোৱাভাৱে পইচা নিৱেশ কৰাৰ ফলত বেংকটোৰ পুঁজি সম্পূর্ণভাৱে নিঃশেষ হৈ গৈছে৷ ইয়াৰ পিছতো কিন্তু গ্রাহকৰ সুৰক্ষা বিপন্ন কৰি বেংকটো প্রায় আৰু তিনি বছৰ চলি থাকিব দিয়া হ’ল৷ অৱশেষত ২০০৪ চনতGTBক চৰকাৰী খণ্ডৰ বেংক অ’ৰিয়েণ্টেল বেংক অৱ কমার্চৰ লগত বিলীন কৰা হয়৷ সেইদৰে আন এটা আগশাৰীৰ ব্যক্তিগত খণ্ডৰ বেংক ইয়েছ বেংকৰ মালিক ৰাণা কাপুৰে সকলো নিয়ম–কানুন উলংঘা কৰি নিজৰ ইচ্ছাতে ঋণ বিতৰণ কৰি বেংকটোক প্রায় মৃত্যুৰ দুৱাৰডলিলৈ আনিলে৷ শেষত চৰকাৰৰ নির্দেশত ভাৰতীয় ষ্টেট বেংক আৰু অন্য কেইটামান বেংকে ইয়েছ বেংকত প্রায় ১০,০০০ কোটি টকা নিৱেশ কৰি বেংকটোক গুৰুতৰ সংকটৰ পৰা উদ্ধাৰ কৰে৷ এনে উদাহৰণ আৰু বহুতো দিব পাৰি৷ ভাৰতৰ এটা অন্যতম বৃহৎ আৰু আগশাৰীৰ ব্যক্তিগত খণ্ডৰ বেংক আইচিআইচিআই বেংকৰ প্রাক্তন প্রবন্ধ নির্দেশক চন্দা কোচ্চাৰকForbes মেগাজিনে একেৰাহে কেইবাবছৰো বিশ্বৰ ১০০গৰাকী আটাইতকৈ প্রভাৱশালী মহিলাৰ তালিকাত অন্তর্ভুক্ত কৰিছিল আৰু ভাৰত চৰকাৰেও তেওঁৰ কৃতিত্বৰ স্বীকৃতিস্বৰূপে ২০১১ চনত তেওঁক পদ্মভূষণ উপাধিৰে বিভূষিত কৰিছিল৷ কিন্তু ব্যক্তিগত লাভৰ বাবে তেওঁ ক্ষমতাৰ অপব্যৱহাৰ কৰি এক ডাঙৰ বিত্তীয় কেলেংকাৰিত জড়িত হয়, যাৰ ফলত তেওঁ চাকৰিও হেৰুৱাবলগীয়া হ’ল আৰু তেওঁৰ স্বামীও জে’ললৈ গ’ল৷\nৰিজার্ভ বেংকৰ প্রাক্তন গৱর্নৰ ৰঘুৰাম ৰাজনেও অলপতে চৰকাৰৰ বেংক ব্যক্তিগতকৰণৰ সিদ্ধান্তক কঠোৰ সমালোচনা কৰিছে৷ যোৱা মাহত ৰাজনে এইবুলি অভিমত প্রকাশ কৰে যেI think it would beacolossal mistake to sell the banks to industrial houses. ৰাজনৰ লগতে বহুতো আগশাৰীৰ অর্থনীতিবিদৰ আশংকা এয়ে যে যি ক্ষেত্রত বৃহৎ বাণিজ্যিক প্রতিষ্ঠানসমূহৰ অপৰিশোধিত ঋণ বা এনপিএৰ ফলত বেংকিং উদ্যোগ কঠিন প্রত্যাহ্বানৰ সন্মুখীন হ’বলগীয়া হৈছে, তেনেক্ষেত্রত এই ধৰণৰ এটা প্রতিষ্ঠানে ব্যক্তিগতকৰণৰ ফলত বেংকৰ মালিক হ’লে অর্থনীতিৰ বাবে জটিল পৰিস্থিতি সৃষ্টি হ’ব পাৰে৷\nউল্লেখ্য যে এই এনপিএৰ দোহাৰি দিয়েই কিছুমানে ৰাজহুৱা খণ্ডৰ বেংকৰ ব্যক্তিগতকৰণৰ পৃষ্ঠপোষকতা কৰিছে৷ ২০২০ চনৰ মার্চ মাহত ৰাজহুৱা খণ্ডৰ বেংকৰ মুঠ ঋণৰ ১০.৩ শতাংশ ঋণেই আছিল এনপিএ৷ আনহাতে ব্যক্তিগত খণ্ডৰ বেংকসমূহৰ এনপিএৰ দ্বাৰাই ব্যক্তিগত খণ্ডৰ বেংক বেছি সুৰক্ষিত বা দক্ষ বুলি গণ্য কৰাটো অনুচিত হ’ব৷ আগতে উল্লেখ কৰাৰ দৰে ৰাজহুৱা খণ্ডৰ বেংকসমূহে অর্থনৈতিক বিকাশৰ সমাজ কল্যাণ আৰু কর্মসংস্থান সৃষ্টি আদি সামাজিক লক্ষ্য পূৰণৰ বাবে এনে কিছুমান ঋণ দিয়ে যিবোৰ লাভজনকো নহয় আৰু যাৰ এনপিএ হোৱাৰ সম্ভাৱনাও বেছি৷ তদুপৰি আজি আমি ভাৰতবর্ষৰ ছয়লেনযুক্ত হাইৱে’ বা সুদৃশ, আধুনিক এয়াৰপ’ট আদিক লৈ গর্ব কৰোঁ৷ এইবোৰ নির্মাণ কৰিবলৈ যি বিশাল পৰিমাণৰ অর্থৰ প্রয়োজন হৈছিল, তাৰ অধিকাংশই আহৰণ হৈছিল ৰাজহুৱা খণ্ডৰ বেংকৰ ঋণৰ দ্বাৰা৷ এনেধৰণৰ ঋণসমূহ সুৰক্ষিত নহয় বুলি আশংকা কৰি বেছিভাগ ব্যক্তিগত খণ্ডৰ বেংকেই এই ক্ষেত্রসমূহৰ পৰা আঁতৰি থাকিছিল৷\nএই আলোচনাৰ দ্বাৰা আমি ক’ব খোজা নাই যে ব্যক্তিগত খণ্ডৰ বেংকৰ প্রয়োজনীয়তা নাই বা এইবোৰ বেংক নির্ভৰযোগ্য নহয়৷ এই বেংকসমূহেও দেশৰ অর্থনীতি বিকাশৰ ক্ষেত্রত এটা গুৰুত্বপূর্ণ ভূমিকা পালন কৰি আহিছে আৰু ৰাজহুৱা খণ্ডৰ বেংকলৈ প্রতিযোগিতা আগবঢ়াই বেংকিং উদ্যোগটো সতেজ আৰু স্বাস্থ্যৱান কৰি ৰাখিছে৷ কিন্তু নানা দিশলৈ লক্ষ্য ৰাখি ইতিমধ্যে ৰাষ্ট্রীয়কৃত কৰা বেংক কেইটামান পুনৰ ব্যক্তিগত খণ্ডলৈ স্থানান্তৰিত কৰিলে চৰকাৰী কোষাগাৰ সমৃদ্ধ হোৱাৰ বাহিৰে আন কাৰ কি লাভ বা লোকচান হ’ব সি ভাবি চাবলগীয়া বিষয়৷ পৃথিৱীৰ ৩০টা সর্ববৃহৎ বেংকৰ ৯টা বেংকেই ৰাজহুৱা খণ্ডত অৱস্থিত আৰু পৃথিৱীৰ দ্বিতীয় সর্ববৃহৎ অর্থনীতি চীনৰো বেছিভাগ বেংকেই চৰকাৰৰ দ্বাৰা নিয়ন্ত্রিত৷ আনকি আমেৰিকা যুক্তৰাষ্ট্রৰ দৰে এখন পুঁজিবাদী দেশতো এতিয়া ৰাজহুৱা খণ্ডৰ বেংকৰ প্রতি সমর্থন বৃদ্ধি পাবলৈ ধৰিছে৷ যিয়েই নহওক, চৰকাৰে লোৱা সিদ্ধান্ত অনুসৰি এই বছৰ দুটা ৰাজহুৱা খণ্ডৰ বেংকৰ ব্যক্তিগতকৰণ নিশ্চিত বুলি ক’ব পাৰি৷ এই মুহূর্তত আমি কেৱল এইটোৱে আশা কৰিব পাৰোঁ যে চৰকাৰে এই দুটা বেংকৰ ব্যক্তিগতকৰণৰ পৰা লাভ হোৱা অভিজ্ঞতা চালিজাৰি বিচাৰ কৰিহে এই সন্দর্ভত ভৱিষ্যতৰ কর্ম পৰিকল্পনা হাতত ল’ব৷\nক’ৰোনা কালৰ বিহু\nবায়ুৰ জৰিয়তে সম্প্রসাৰণ হয় ক’ৰোনাৰ সংক্রমণ


enajori.com Assamese Book Database (First List) - enajori.com\nNews From AssamAhead of assembly polls, BJP loses Assam hill council to Congress - The Indian ExpressIn Assam, Amit Shah's pitch is about making state free of infiltrators - The Indian ExpressGogoi unveils Vision Assam 2030 - Business Standard\nenajori.com Assamese Book Database (First List)\n#Please don’t consider this list asacomplete one. We are going to add more books in the near future.\n#The Books are arranged according to published year.\n#You can search books, authors, with the help of ‘Ctrl+F’ keys of your keyboard.\nAsomiya Lorar Mitro অসমীয়া ল’ৰাৰ মিত্ৰ\nAsomiya aru Engraji Abhidhan\nAnandaram Dhekial Phukanor Jibon Charit আনন্দৰাম ঢেকীয়াল ফুকনৰ জীৱন চৰিত\nSahitya Bichar সাহিত্য বিচাৰ\nMiri Jiyori মিৰি জিয়ৰী\nLila Kabyo লীলা কাব্য\nKripabor Baruahr Kakotor Topola কৃপাবৰ বৰুৱাৰ কাকতৰ টোপোলা\nMeghnad Badh মেঘনাদ বধ\nPodum Kunwori পদুম কুঁৱৰী\nPhulor Chaki ফুলৰ চানেকি\nDangoriya Dinanath Bezbaruahr Jibonchorit ডাঙৰীয়া দীননাথ বেজবৰুৱাৰ জীৱনচৰিত\nDonduwa Droh দন্দুৱা দ্ৰোহ\nKripabor Baruahr Obhotoni কৃপাবৰ বৰুৱাৰ ওভোটনি\nTeton Tamuli টেটোন তামুলী\nNirmol Bhokot নিৰ্মল ভকত\nBurhi Aair Sadhu বুঢ়ী আইৰ সাধু\nKokadeuta Aru Natilora ককাদেউতা আৰু নাতিল’ৰা\nSadhukothar Kuki সাধুকথাৰ কুঁকি\nChikorpoti Nikorpoti চিকৰপ্তি নিকৰপটি\nLachit Borphukan লাচিত বৰফুকন\nSanakaradev Aru Madhabdev শংকৰদেৱ আৰু মাধৱদেৱ\nAkash Rohosyo আকাশ ৰহস্য\nBhagyo Porikhya ভাগ্য পৰীক্ষা\nChakradhwaj Singha চক্ৰধ্বজ সিংহ\nJoymoti Kunwori জয়মতী কুঁৱৰী\nKukurikonar Aathmongola কুকুৰীকণাৰ আঠমঙলা\nAhomor Din আহোমৰ দিন\nDr. Suryakumar Bhuyan\nRobinson Crusoe ৰবিনছন ক্ৰুছ\nPuroni Asom Buranji পুৰণি অসম বুৰঞ্জী\nLife & Teachings of Sankaradeva\nKundil Kunwori কুণ্ডিল কুঁৱৰী\nBhoot Ne Bhrom ভূত নে ভ্ৰম\nBiya Biporjoy বিয়া বিপৰ্যয়\nBohol Byakoron বহল ব্যাকৰণ\nRadha Rukminir Ron ৰধা ৰুক্মিণীৰ ৰণ\nShonit Kunwori শোণিত কুঁৱৰী\nAn Assamese Nurjahan\nCongress Guide কংগ্ৰেছৰ গাইড\nJawaharlal Nehrur Bondi Jibon জৱাহৰলাল নেহৰুৰ বন্দী জীৱন\nOmor Tirtho ওমৰ তীৰ্থ\nJatindra Nath Dowerah\nTamreswarir Mandir তাম্ৰেশ্বৰী মন্দিৰ\nA Descriptive Catalouge of Assamese Manuscripts\nDr JP Wade’s Account of Assam History\nEarly British Relation with Assam\nNiboka Roja নিবোকা ৰজা\nSondhiyar Xur সন্ধিয়াৰ সুৰ\nAsomiya Sahityar Chaneki অসমীয়া সাহিত্যৰ চানেকি\nShokunir Protisodh গণেশ গগৈ\nByorthotar Daan ব্যৰ্থতাৰ দান\nRohdoi Ligiri ৰহদৈ লিগিৰী\nSri Krishna শ্ৰী কৃষ্ণ\nThamba Thoibir Sadhu থামা থৌইবীৰ সাধু\nChinta Taranga চিন্তা তৰংগ\nHafijor Xur হাফিজৰ সুৰ\nKanouj Konwari কনৌজ কুঁৱৰী\nKonouj Kunwori কনৌজ কুঁৱৰী\nKotha Kobita কথা কবিতা\nTung Khungia Buranji তুংখুঙীয়া বুৰঞ্জী\nNoishadh-Charit of Shri Harsha\nNol Damayanti নলা দময়ন্তী\nRanjan Rashmi ৰঞ্জন ৰশ্মি\nEta Surot এটা সুৰত\nNanda Dulal নন্দ দুলাল\nNando dulal নন্দ দুলাল\nAhom Sondhya আহোম সন্ধ্যা\nAsomiya Byakoron Aru Bhashatotwo অসমীয়া ব্যাকৰণ আৰু ভাষাতত্ব\nAssamese Literature Ancient & Modern\nMughal Bijoy মোগল বিজয়\nAdhunik Asomiya Sahityar Buranji আধুনিক অসমীয়া সাহিত্যৰ বুৰঞ্জী\nKarengor Ligiri কাৰেঙৰ লিগিৰী\nShri Ramchandra শ্ৰী ৰামচন্দ্ৰ\nAsomiya Sahityar Jilingoni অসমীয়া সাহিত্যৰ জিলিঙনি\nApon Sur আপোন সুৰ\nApon Xur আপোন সুৰ\nBidyut Bikash বিদ্যুত বিকাশ\nKopou Kunwori কপৌ কুঁৱৰী\nTip Sohi টিপ চহী\nChakoi Chokowa চাকি চকোৱা\nKomota Kunwori কমতা কুঁৱৰী\nPuroni Asomiya Sahitya পুৰণি অসমীয়া সাহিত্য\nAssamese, Its Formation & Development\nKalita Jatir Itibritti কলিতা জাতিৰ ইতিবৃত্তি\nPhulor Chaneki ফুলৰ চানেকি\nVaishnav Dhormor Atiguri বৈষ্ণৱ ধৰ্মৰ আঁতিগুৰি\nJibonor Batot জীৱনৰ বাটত\nAsimat Jar Heral Sima অসীমত যাৰ হেৰাল সীমা\nBanij Konwar বাণিজ কোঁৱৰ\nKotha Kirton কথা কীৰ্তন\nSagor Dekhisa সাগৰ দেখিছা\nAmar Prithibi আমাৰ পৃথিৱী\nKotha Doshom কথা দশম\nMongolmotir Konthimala মংগলমতীৰ কণ্ঠিমালা\nGhuroniya Prithibir Beka Poth ঘূৰণীয়া পৃথিৱীৰ বেঁকা পথ\nLachit Borphukan & His Times\nSimanta Keshori সীমান্ত কেশৰী\nAsomiya Bhasha অসমীয়া ভাষা\nDesh Bideshor Sadhu দেশ বিদেশৰ সাধু\nKonwar Bidroh কোঁৱৰ বিদ্ৰোহ\nManash Pratima মানস প্ৰতিমা\nNeela Chorai নীলা চৰাই\nNila Charai নীলা চৰাই\nPot Poriborton পট পৰিৱৰ্তন\nSahitya Aru Prem সাহিত্য আৰু প্ৰেম\nSesh Pataka শেষ পতাকা\nSmriti Tirtho স্মৃতি তীৰ্থ\nSoponor Xur সপোনৰ সুৰ\nSwitzerland Bhraman চুইজাৰলেণ্ড ভ্ৰমন\nThe Mother Goddess of Kamakhya\nChatrapati Shivaji ছত্ৰপতি শিৱাজী\nManiki Madhuri মানিকী মধুৰী\nRanjit Singha ৰণজিত সিংহ\nSultana Rezia চুলতানা ৰেজিয়া\nYashastilak of Som Deva\nAsomiya Kotha Protibha অসমীয়া কথা প্ৰতিভা\nAsomiya Sahityar Sangkhipta Buranji অসমীয়া সাহিত্যৰ সংক্ষিপ্ত বুৰঞ্জী\nMahapurusiaism : A Universal Religion\nAdhunik Sahitya আধুনিক সাহিত্য\nAghoni Bai আঘোণী বাই\nAnglo Assamese Relation\nAnkiya Nator Sadhu অংকীয়া নাটৰ সাধু\nAnkiya nator xadhu অংকীয়া নাটৰ সাধু\nAsomiya Kotha Sahitya অসমীয়া কথা সাহিত্য\nGonga Gobinda Phukan গংগা গোবিন্দ ফুকন\nLorar Jatok ল’ৰাৰ জাতক\nLorar Jatok ল’ৰাৰ সাধু\nManiram Dewan মণিৰাম দেৱান\nUronto Meghor Chaa উৰন্ত মেঘৰ ছাঁ\nAsomiya Bhasha aru Lipir Kahini অসমীয়া ভাষা আৰু লিপিৰ কাহিনী\nAsomiya Sahityar Jeuti অসমীয়া সাহিত্যৰ জেউতি\nBarbaruahr Bhabor Burburoni বৰব্ৰুৱাৰ ভাৱৰ বুৰবুৰণি\nBuranjir Bani বুৰঞ্জীৰ বাণী\nHey Aranya Hey Mohanogor হে অৰণ্য হে মহানগৰ\nIsopor Sadhu ঈছপৰ সাধু\nAjir Manuh আজিৰ মানুহ\nApeswarir Sadhu অপেশ্বৰীৰ সাধু\nAtankar Seshot আতংকৰ শেষত\nBonphool বনফুল (Sahitya Akademi Award Winning Book)\nEarly Geography of Assam\nRoma Dasor Srestho Golpo ৰমা দাশৰ শ্ৰেষ্ঠ গল্প\nSangitor Sipare সংগীতৰ সিপাৰে\nUrukha Poja উৰুখা পঁজা\nVisnuvite Myths & Legends\nSahitya Ki? সাহিত্য কি?\nKabyo Kahini কাব্য কাহিনী\nKabyo Kotha কাব্য কথা\nKopilporiya Sadhu কপিলপৰীয়া সাধু\nNotun Prithibi নতুন পৃথিৱী\nRunuk Junuk ৰুণুক জুনুক\nRunuk-Junuk ৰুণুক জুনুক\nSohari Paai সঁহাৰি পাই\nStudies in Early Assamese Literature\nSudh Asomiya শুধ অসমীয়া\nAamar Desh মোৰ দেশ\nAmar Desh আমাৰ দেশ\nFolk Literarture of Assam\nDr. Prafulladutta Goswami\nNotun Poth নতুন পথ\nSonali Sopun সোণালী সপোন\nBondi Bihongome Kande বন্দী বিহংগমে কান্দে\nDawor Aru Nai ডাৱৰ আৰু নাই\nKolpona Aru Bastob\nKowabhaturiya Othor Tolot\nPonakonor Sopun পোনাকনৰ সপোন\nPuroni Kamrupor Dhormor Dhara পুৰণি কামৰূপৰ ধৰ্মৰ ধাৰা\nRajpothe Ringiyai ৰাজপথে ৰিঙিয়ায়\nSiyali Palegoi Ratanpur শিয়ালী পালেগৈ ৰতনপুৰ\nBhasha aru Sahitya ভাষা আৰু সাহিত্য\nBouddho Dhormo aru Sahitya বৌদ্ধ ধৰ্ম আৰু সাহিত্য\nOscar Wildeor Golpo অস্কাৰ ৱাইল্ডৰ গল্প\nPopiya Tora পপীয়া তৰা\nRamayanor Rohghora ৰামায়ণৰ ৰহঘৰা\nRamayonor Rohghora ৰামায়নৰ ৰহঘৰা\nAsomiya Bhasha aru Sahitya অসমীয়া ভাষা আৰু সাহিত্য\nAtan Buragohain & His Times\nBharat Jeuti ভাৰত জেউতী\nBharat Jeuty ভাষাৰ জেউতি\nBibhinno Chorus বিভিন্ন কোৰাছ\nPuroni Asomiya Somaj Sanskriti পুৰণি অসমীয়া সমাজ সংস্কৃতি\nShilpir Jonmo শিল্পীৰ জন্ম\nSotabdir Swopno শতাব্দীৰ স্বপ্ন\nKumar Kishore (Kishori Mohan Sharma)\nAtan Burhagohain and His Times\nAkanir Sadhu অকনিৰ সাধু\nAkhoror Jokhola আখৰৰ জখলা\nAndharor Aare Aare আন্ধাৰৰ আঁৰে আঁৰে\nDeka Dekerir Bed ডেকা ডেকেৰীৰ বেদ\nEti Duti Egharoti Tora এটি দুটি এঘাৰটি তৰা\nKrishna Dwitiyar Jonak কৃষ্ণা দ্বিতীয়াৰ জোনাক\nMilonor Xur মিলনৰ সুৰ\nMonor Dapon মনৰ দাপোন\nPrem aru Mrityur Karone প্ৰেম আৰু মৃত্যুৰ কাৰণে\nRod Jikimiki ৰ’দ জিকিমিকি\nRothor Chokori Ghure ৰথৰ চকৰি ঘূৰে\nSthapon Kor Sthapon Kor স্থাপন কৰ স্থাপন কৰ\nAsomiya Sahityar Itibritti অসমীয়া সাহিত্যৰ ইতিবৃত্তি\nDr. Satyendranath Sharma\nBarishar Ronga Rod বাৰিষাৰ ৰঙা ৰ’দ\nJonakir Jui জোনাকীৰ জুই\nKangrechar Kachiyali Rodot কংগ্ৰেছৰ কাঁচিয়ালি ৰ’দত (Sahitya Akademi Award)\nKhobor Bichari খবৰ বিচাৰি\nKopling Chiga Rail কপলিং চিগা ৰেল\nMonor Khobor মনৰ খবৰ\nPutola Ghor পুতলা ঘৰ\nSeuji Pator Kahini সেউজী পাতৰ কাহিনী\nGaonye Nogore গাঁৱে নগৰে\nAsiar Jyoti এচিয়াৰ জ্যোতি\nAssamese Drama : An Outline\nBhot U Kaare Bhu ভ-ত উ কাৰে ভু\nEyeto Jibon এয়েতো জীৱন\nGreemor Sadhu গ্ৰীমৰ সাধু\nGrimor Xadhu গ্ৰীমৰ সাধু\nIyaruingam ইয়াৰুইংগম (Sahitya Akademi Award)\nJiya Jurir Ghat জীয়া জুৰিৰ ঘাট\nJonakor Chobi জোনাকৰ ছবি\nKunwoli Atori Jaa কুঁৱলি আঁতৰি যা\nSankaradeva : A Vaishnava Saint of Assam\nSurujmukhir Swopno সুৰুযমুখীৰ স্বপ্ন\nUsobor Bhogjora উছবৰ ভোগজৰা\nJoti Aru Keitaman Sketch যতি আৰু কেইটামান স্কেচ\nAhom Jati Aru Asomiya Sanskriti আহোম জাতি আৰু অসমীয়া সংস্কৃতি\nAmar Kobi আমাৰ কবি\nAnek Akash অনেক আকাশ\nAsomor Loko Sanskriti অসমৰ লোক সংস্কৃতি (Sahitya Akademi Award)\nEndersonor Sadhu এণ্ডাৰছনৰ সাধু\nEndersonor Xadhu এণ্ডাৰছনৰ সাধু\nFiction in Assamese\nJoydroth Badh জয়দ্ৰথ বধ\nKathonibari Ghaat কাঠনিবাৰী ঘাট\nNirjon Nabik নিৰ্জন নাবিক\nSahitya aru Alochona সাহিত্য আৰু আলোচনা\nJagatguru Sankaradev জগতগুৰু শংকৰদেৱ\nNew Light on the History of Asamiya Literature\nAnya Akash Anya Tora অন্য আকাশ অন্য তৰা\nAshanta Electron অশান্ত ইলেকট্ৰন\nAsomiya Natyo Sahitya অসমীয়া নাট্য সাহিত্য\nAsomiya Sahityar Ruprekha অসমীয়া সাহিত্যৰ ৰূপৰেখা\nBorsha Jetiya name বৰ্ষা যেতিয়া নামে\nChinaki Morom চিনাকী মৰম\nEjoni Notun Sowali এজনী নতুন ছোৱালী\nKolong Ajio Boi কলং আজিও বয়\nMula Gabhoru মূলা গাভৰু\nRani Himani ৰাণী হিমানী\nRatnakosh 1st Edition ৰত্নকোষ প্ৰথম খণ্ড\nMakhonor Kukura Powali মাখনৰ কুকুৰা পোৱালী\nMore Bharotore মোৰে ভাৰতৰে\nGonga Chilonir Pakhi গঙা চিলনীৰ পাখি\nDr. Lakshminandan Borah\nKobor Aru Kongkal কবৰ আৰু কংকাল\nKono Khed Nai কোনো খেদ নাই\nMatir Swopno মাটিৰ স্বপ্ন\nMoromor Madhuri মৰমৰ মাধুৰী\nNila Khamor Cithi নীলা খামৰ চিঠি\nNirupai Nirupai নিৰুপায় নিৰুপায়\nPrithibir Hanhi পৃথিৱীৰ হাঁহি\nRuptirthor Jatri (1st Part) ৰূপতীৰ্থৰ যাত্ৰী প্ৰথম খণ্ড\nSei Nodi Nirobodhi সেই নদী নিৰবধি\nShikhore Shikhore শিখৰে শিখৰে\nSurya Heno Nami Ahe Ei Nodiyedi সূৰ্য্য হেনো নামি আহে এই নদীয়েদি\nAlakananda অলকানন্দা (Sahitya Akademi Award)\nAsol Manuh আচল মানুহ\nBarbaruahr Buloni বৰবৰুৱাৰ বুলনি\nBedonar Ulka বেদনাৰ উল্কা (Sahitya Akademi Award)\nNimati Konya নিমাতি কন্যা\nRoudro Kamona ৰৌদ্ৰ কামনা\nSneha Devir Golpo স্নেহ দেৱীৰ গল্প\nAdhunik Golpo Sahitya আধুনিক গল্প সাহিত্য (Sahitya Akademi Award)\nAsomiya Uponyasor Bhumika অসমীয়া উপন্যাসৰ ভূমিকা\nBondo Ki Chondere বন্দো কি ছন্দেৰে\nChaneki Kobita চানেকি কবিতা\nDeshei Bhogowan দেশেই ভগৱান\nEmuthi Dhuli এমুঠি ধূলি\nEmuthi Torar Jilmil এমুঠি তৰাৰ জিলমিল\nHajar Lokor Bhir হাজাৰ লোকৰ ভীৰ\nNirjonotar Sobdo নিৰ্জনতাৰ শব্দ\nRuptirthor Jatri (2nd Part) ৰূপতীৰ্থৰ যাত্ৰী দ্বিতীয় খণ্ড\nSimsangor Duti Paar ছিমছঙৰ দুটি পাৰ\nAtit Madhuri অতীত মাধুৰী\nJugonayak Sankaradev যুগনায়ক শংকৰদেৱ\nNotun Pohorot Asomiya Sahityor Buranji নতুন পোহৰত অসমীয়া সাহিত্যৰ বুৰঞ্জী\nDr. Golokchandra Goswami\nBani Protibha বাণী প্ৰতিভা\nBibhinno Norok বিভিন্ন নৰক\nBohut Bedona Etopal Chokulo বহুত বেদনা এটোপাল চকুলো\nDakhinpat Sotror Buranji দক্ষিণপাট সত্ৰৰ বুৰঞ্জী\nDescriptive Catalouge of Assamese Menuscript\nDhwanibijnanor Bhumika ধ্বনিবিজ্ঞানৰ ভূমিকা\nHamdoi Pulor Jon হামদৈ পুলৰ জোন\nThe Neo Vaisanavite Movement and the Satra Institution of India\nAnande Nodhore Hiya আনন্দে নধৰে হিয়া\nAsomiya Bhasha aru Sanskriti অসমীয়া ভাষা আৰু সংস্কৃতি\nBohubhuji Tribhuj বহুভূজী ত্ৰিভুজ\nBon Foringor Rong বন ফৰিঙৰ ৰং\nDehgoroka Prem দেহগৰকা প্ৰেম\nJyoti Satsori জ্যোতি সাতসৰী\nKuber Hatibarua কুবেৰ হাতীবৰুৱা\nMor Jibonor Dhumuha Esaati মোৰ জীৱনৰ ধুমুহা এছাটি\nPoromporagoto Prachyo Natyabhinoy\nSundoror No Digonto সুন্দৰৰ ন দিগন্ত\nAaitar Sadhu আইতাৰ সাধু\nAmericar Chithi আমেৰিকাৰ চিঠি\nDeh Deul দেহ দেউল\nDevo Dundubhi Baaje Kaar Baabe দেৱ দুন্দুভি বাজে কাৰ বাবে\nJoya Monika Ityadi জয়া মনিকা ইত্যাদি\nMeghali Dupor মেঘালি দুপৰ\nNotun Dinor Koina নতুন দিনৰ কইনা\nProfessor Baruar Cithi প্ৰফেছৰ বৰুৱাৰ চিঠি\nPutolar Nomoskar পুতলাৰ নমস্কাৰ\nPuwoti Tora পুঁৱতি তৰা\nRonga Ronga Tez ৰঙা ৰঙা তেজ\nSoviet Kobita ছোভিয়েট কবিতা\nAgahri Atmar Kahini অঘৰী আত্মাৰ কাহিনী (Sahitya Akademi Award)\nAsomiya Barnaprakash অসমীয়া বৰ্ণপ্ৰকাশ\nChobi aru Frame ছবি আৰু ফ্ৰেম\nKumar Sombhob কুমাৰ সম্ভৱ\nMahatmar Pora Rupkonwaroloi মহাত্মাৰ পৰা ৰূপকোঁৱৰলৈ (Sahitya Akademi Award)\nManchalekha মঞ্চলেখা (Sahitya Akademi Award)\nMoromor Kareng মৰমৰ কাৰেং\nPaporir Porimol পাপৰিৰ পৰিমল\nPosowar Rengoni পছোৱাৰ ৰেঙনি\nShunyotar Kabyo শূণ্যতাৰ কাব্য\nUsobor Rongsora উছবৰ ৰংচ’ৰা\nAnya Jug Anya Purush অন্য যুগ অন্য পুৰুষ\nAnya Naam Mrityu অন্য নাম মৃত্যু\nAsomiya Kahini Kabyor Probah অসমীয়া কাহিনী কাব্যৰ প্ৰৱাহ\nBhurukat Hati ভুৰুকাত হাতী\nDish Dhowoli Boron দিশ ধৱলী বৰণ\nJibonor Jiya Jui জীৱনৰ জীয়া জুই\nMatit Meghor Chaa মাটিত মেঘৰ চাঁ\nOmola Ghor ওমলা ঘৰ\nDr. Mahendra Bora\nSahitya Kola aru Tar Bichar সাহিত্য কলা আৰু তাৰ বিচাৰ\nTengori Aaita টেঙৰী আইতা\nBondho Kothat Dhumuha বন্ধ কোঠাত ধুমুহা\nJapani Kobita জাপানী কবিতা\nKingkinir Kolongko কিংকিনীৰ কলংক\nKobor Aru Phool কবৰ আৰু ফুল\nLuitor Paror Agnisur লুইতৰ পাৰৰ অগ্নিসুৰ\nModhupur Aru Torongini মধুপুৰ আৰু তৰঙিনী\nShantipoth শান্তি পথ\nSinaki Suti চিনাকী সুঁতি\nAnanya Prantor অনন্য প্ৰান্তৰ\nAsomiya Akhor Jotoni অসমীয়া আখৰ জোঁটনি\nChenabor Srot চেনাবৰ স্ৰোত\nEhaat Daba এহাত ডাবা\nEkhon Nodir Mrityu এখন নদীৰ মৃত্যু\nEpics and Puranas in Early Assamese Literature\nEta Surjya, Dukhon Nodi, Ekhon Morubhumi এটা সূৰ্য, দুখন নদী, এখন মৰুভূমি\nHerowa Digontor Maya হেৰোৱা দিগন্তৰ মায়া\nJojati aru Ranjana যযাতি আৰু ৰঞ্জনা\nKektasor Phool কেঁকটাচৰ ফুল\nMor Desh aru mor Premor Kobita মোৰ দেশ আৰু মোৰ প্ৰেমৰ কবিতা\nMor Soworoni মোৰ সোঁৱৰণি\nRamdhenu Kar Dhenu ৰামধেনু কাৰ ধেনু\nAagomonir Ghaat আগমনিৰ ঘাট\nAamar Bharat আমাৰ ভাৰত\nJetuka Pator Dore জেতুকা পাতৰ দৰে\nKokadeutar Haar ককদেউতাৰ হাড় (Sahitya Akademi Award)\nMor Aru Prithibir মোৰ আৰু পৃথিৱীৰ\nPutolaghor পুতলা ঘৰ\nPuwoti Nishar Xopun পুৱতি নিশাৰ সপোন\nBibhinno Dinor Kobita বিভিন্ন দিনৰ কবিতা\nGolam গোলাম (Sahitya Akademi Award)\nNachpoti Phool নাচপতি ফুল\nNatok aru Abhinay Prosongo নাটক আৰু অভিনয় প্ৰসংগ\nAauniati Satrar Buranji আউনীআটি সত্ৰৰ বুৰঞ্জী\nBrahman Konya ব্ৰাহ্মণ কন্যা\nDr. Arunabhor Asompurno Atmojiboni ড: অৰুণাভৰ অসম্পূৰ্ণ আত্মজীৱনী\nEka Beka Britto একা বেঁকা বৃত্ত\nKaait Golap Aru Kaait কাঁইট গোলাপ আৰু কাঁইট\nKothasorit Sagor কথাসৰিত সাগৰ\nPremchandor Chuti Golpo প্ৰেমচন্দৰ চুটি গল্প\nSimai Amoni Kore সীমাই আমনি কৰে\nSrinkhol শৃংখল (Sahitya Akademi Award)\nSwargadeu Rajeswar Singha স্বৰ্গদেউ ৰাজেশ্বৰ সিংহ\nTimir Tirtho তিমিৰ তীৰ্থ\nVaishnav Bhaktidhara Aru Santakatha বৈষ্ণৱ ভক্তিধাৰা আৰু সন্তকথা\nAmator Maat অমাতৰ মাত\nAsomiya Uponyasor Gotidhara অসমীয়া উপন্যাসৰ গতিধাৰা\nAstitwar Sikoli অস্তিত্বৰ শিকলি\nBhupen Mamar Geete Maate O Aa Ko Kho\nBokulbonor Kobita বকুলবনৰ কবিতা (Sahitya Akademi Award)\nDihinge Dipange দিহিঙে দিপাঙে\nIpar Sipar ইপাৰ সিপাৰ\nKono Khyobh Nai কোনো ক্ষোভ নাই\nManiram Dewanor Geet মণিৰাম দেৱানৰ গীত\nMatir Chakir Jui মাটিৰ চাকিৰ জুই\nMoromor Xur মৰমৰ সুৰ\nNilokonthi Brojo নীলকণ্ঠী ব্ৰজ\nPorom Pujoniyo aru Dukhon Uponyash পৰম পূজনীয় আৰু দুখন উপন্যাস\nSahitya aru Chetana সাহিত্য আৰু চেতনা\nSongs And Tales of North Eastern India\nAntim Xur অন্তিম সুৰ\nAsomiya Bhashar Rupkatha অসমীয়া ভাষাৰ ৰূপকথা\nAsomiya Omola Geet অসমীয়া ওমলা গীত\nAsomiya Songeetor Oitihjyo অসমীয়া সংগীতৰ ঐতিহ্য\nAssamese Literarture: Authorswith History of Medieval Assam\nBrikodor Baruar Biya বৃকোদৰ বৰুৱাৰ বিয়া\nDinor Pasot Din দিনৰ পাছত দিন\nGolapi Jamur Logno গোলাপী জামুৰ লগ্ন\nMon Uroniya মন উৰণীয়া\nNami Ahe Ei Sondhiya নামি আহে এই সন্ধিয়া\nRatifula Phool ৰাতিফুলা ফুল\nSonali Jahaj সোণালী জাহাজ (Sahitya Akademi Award)\nTat Nodi Nachil তাত নদী নাচিল\nAdha Ghonta Somoy আধা ঘণ্টা সময়\nAn Introduction to Assamese\nAparichitar Prem অপৰিচিতাৰ প্ৰেম\nAranya Adim অৰণ্য আদিম\nAshanto Prohor অশান্ত প্ৰহৰ\nBhasha Somaj Sahitya ভাষা সমাজ সাহিত্য\nEri Oha Dinbor এৰি অহা দিনবোৰ\nPita Putra পিতা পুত্ৰ (Sahitya Akademi Award)\nRobin Hood ৰবীন হুড\nUka Eti Mon উকা এটি মন\nBani Bidyut বানী বিদ্যুত\nEi Kunwolite এই কুঁৱলিতে\nHatipoti Jikimik হাতীপটি জিকিমিকি\nPrithibir Asukh পৃথিৱীৰ অসুখ (Sahitya Akademi Award)\nProbondho Chayanika প্ৰবন্ধ চয়নিকা\nToruwa Kodom তৰুৱা কদম\nGoroma Kunwori গড়মা কুঁৱৰী\nKazirongat Saatbihu কাজিৰঙাত সাতবিহু\nMamore Dhora Torowal Aru Dukhon Uponyash মামৰে ধৰা তৰোৱাল আৰু দুখন উপন্যাস (Sahitya Akademi Award)\nManuh Ataibor Dwip মানুহ আটাইবোৰ দ্বীপ\nNandantotwo Prachyo aru Prachatyo নন্দনতত্ব প্ৰাচ্য আৰু পাশ্চাত্য\nOn the Present Movement in Assam\nRupaborir Polosh ৰূপাবৰিৰ পলস\nSundoror Soru Bor Aliyedi সুন্দৰৰ সৰু বৰ আলিয়েদি\nUjjwol Nokhyotror Sondhanot উজ্জ্বল নক্ষত্ৰৰ সন্ধানত\nMonot Porar Sobdo মনত পৰাৰ শব্দ\nAbirata Jatra অবিৰত যাত্ৰা\nArpitar Eraati অৰ্পিতাৰ এৰাতি\nAsom Keshorir Bochon অসম কেশৰীৰ বচন\nAsomiya Bhashar Byakoron অসমীয়া ভাষাৰ ব্যাকৰণ\nDeuri Sobdomala দেউৰী শব্দমালা\nDui Purush দুই পুৰুষ\nGhergheri Bus ঘেৰঘেৰী বাচ\nGolap Aru Beliphool গোলাপ আৰু বেলিফুল\nKobita কবিতা (Sahitya Akademi Award)\nModhur Bipak মধুৰ বিপাক\nMoi Tuniye Tuntunalu মই টুনীয়ে টুনটুনালো\nMor Khudro Jibonor Atmo Sonworon মোৰ ক্ষুদ্ৰ জীৱনৰ আত্মসোঁৱৰণ\nO Podartho অ পদাৰ্থ\nRaatir Sobhajatra ৰাতিৰ শোভাযাত্ৰা\nRojoni Bidur ৰজনী বিদূৰ\nRongmilir Hanhi ৰংমিলিৰ হাঁহি\nSahitya Samikhyan সাহিত্য সমীক্ষণ\nSneha Devir Srestha Golpo স্নেহ দেৱীৰ শ্ৰেষ্ঠ গল্প\nSomoyor Pokhi Ghorat Uthi সমযৰ পখী ঘোঁৰাত উঠি\nAparthiv Parthiv অপাৰ্থিৱ পাৰ্থিৱ\nAsomor Sanskriti অসমৰ সংস্কৃতি\nDin Pratidin দিন প্ৰতিদিন\nJongom জংগম (Sahitya Akademi Award)\nKisuman Podyo Aru Gaan কিছুমান পদ্য আৰু গান\nShilobhodror Kurita Golpo শীলভদ্ৰৰ কুৰিটা গল্প\nSudirgho Din Aru Ritu সুদীৰ্ঘ দিন আৰু ঋতু (Sahitya Akademi Award)\nAhoto Sopun আহত সপোন\nBeli Maar Gol বেলি মাৰ গ’ল\nBhogno Upokul ভগ্ন উপকুল\nGodhulirpora Godhuliloi গধূলিৰ পৰা গধূলিলৈ\nMaa Ami Sodiyaloi Jaamei মা আমি শদিয়ালৈ যামেই\nRatnakar Aru Ananya Kabita ৰত্নাকৰ আৰু অন্যান্য কবিতা\nRamayanor Itibrittti ৰামায়নৰ ইতিবৃত্তি\nChetanar Kontho চেতনাৰ কণ্ঠ\nJuddhobhumir Kobita যুদ্ধভুমিৰ কবিতা\nKrishna Kanta Sondikoir Rochona Sombhar কৃষ্ণকান্ত সন্দিকৈৰ ৰচনা সম্ভাৰ (Sahitya Akademi Award)\nNrityorota Prithibi নৃত্যৰতা পৃথিৱী\nPrakritik aru Onyanyo প্ৰাকৃতিক আৰু অন্যান্য\nTomar Tez তোমাৰ তেজ\nAan Ejon আন এজন (Sahitya Akademi Award)\nAsomiya Bhasha aru Upobhasha অসমীয়া ভাষা আৰু উপভাষা\nBenudhar Sharma Rochonawoli : Mojiyar Pora Mejoloi মজিয়াৰ পৰা মেজলৈ\nBukut Ejaak Dhumuha বুকুত এজাক ধুমুহা\nEjaak Manuh Ekhon Oronyo এজাক মানুহ এখন অৰণ্য\nFolk Toys of Assam\nPatal Bhairavi পাতাল ভৈৰৱী (Sahitya Akademi Award)\nPohoror Phale পোহৰৰ ফালে\nShilpir Prithibi Aru Songshoyor Nisha শিল্পীৰ পৃথিৱী আৰু সংশয়ৰ নিশা\nTirthanath Sharma তীৰ্থনাথ শৰ্মা (Sahitya Akademi Award)\nAsomiya Byakoronor Moulik Bichar অসমীয়া ব্যাকৰণৰ মৌলিক বিচাৰ\nAsomiya Jatya Jibonot Mahapurushiya Parampara অসমীয়া জাতীয় জীৱনত মহাপুৰুষীয়া পৰম্পৰা (Sahitya Akademi Award)\nAsomiya Lipi অসমীয়া লিপি\nAsomiya Sahityar Samikhatmak Itibrita অসমীয়া সাহিত্যৰ সমীক্ষাত্মক ইতিবৃতি\nBenudhar Sharma Rochonawoli : Buranjir Xophura বুৰঞ্জীৰ সঁফুৰা\nBenudhar Sharma Rochonawoli : Chandan Chora চন্দন চৰা\nBenudhar Sharma Rochonawoli : Tokora Bahor Kuta টোকোৰা বাঁহৰ কূটা\nDhonyo Noro Tonu Bhal ধন্য নৰ তনু ভাল\nHanhi aru Chokulo হাঁহি আৰু চকুলো\nHoytoba Bheshson হয়তোবা ভেশচন\nKukurnesiya Manuh কুকুৰনেচীয়া মানুহ\nManuh Bichari মানুহ বিচাৰি\nSaudor Puteke Nao Meli Jai সাউদৰ পুতেকে নাও মেলি যায়\nKishore Ramayan কিশোৰ ৰামায়ণ\nAdhalekha Dostabej আধালেখা দস্তাবেজ\nAdhunik Natyochinta আধুনিক নাট্যচিন্তা\nAmericat Dohdin আমেৰিকাত দহদিন\nAnya Jug Bhinno Tirtho অন্য যুগ ভিন্ন তীৰ্থ\nBhumichmpar Kopoalor Senduror Phot ভূমিচম্পাৰ কঁপালত সেন্দুৰৰ ফোঁট\nDotal Hatir Uuiye Khowa Haoda দঁতাল হাতীৰ উঁৱে খোৱা হাওদা\nEi Bondoror Abeli এই বন্দৰৰ আবেলি\nGolpo Nohoi গল্প নহয়\nJoya Mahal জয়া মহল\nPuroni Sahitya Adhyayan পুৰণি সাহিত্য অধ্যয়ন\nSneha Devir Ekuki Golpo স্নেহ দেৱীৰ একুঁকি গল্প (Sahitya Akademi Award)\nSon Mati সোণ মাটি\nKishore Upanishad কিশোৰ উপনিষদ\nKobitar Dehbichar কবিতাৰ দেহবিচাৰ\nA Socio Economic and Cultural History of Assam\nAnuradhar Desh অনুৰাধাৰ দেশ\nPhanindra Kumar Devchoudhary\nAtitar Kotha অতীতৰ কথা\nBiswash Aru Onyanyo Golpo বিশ্বাস আৰু অন্যান্য গল্প\nBrahmaputra ityadi podyo ব্ৰহ্মপুত্ৰ ইত্যাদি পদ্য (Sahitya Akademi Award)\nDeshe Deshe Mor Desh দেশে দেশে মোৰ দেশ\nJibonor Digh aru Bani জীৱনৰ দীঘ বাণী\nPakhi Loga Din পাখি লগা দিন\nSanskar Udaybhanur Choritro Ityadi সংস্কাৰ উদয়ভানুৰ চৰিত্ৰ ইত্যাদি\nSriman Maimon শ্ৰীমান মাইমন\nAkashikonwaror Sadhu অকাশীকোঁৱৰৰ সাধু\nAnaya Ek Jonak অন্য এক জোনাক\nHridoy Ek Nodir Nam হৃদয় এক নদীৰ নাম\nShokakul Upotyaka শোকাকুল উপত্যাকা\nSwadhinotar Sopon aru Dithok স্বাধীনতাৰ সপোন আৰু দিঠক\nTranslation of Ajit Barua’s Assamese Verse\nSurjyamukhir Angikar সুৰ্যমুখীৰ অংগীকাৰ\nA Glimpse of Sanakaradeva’s Art of Poetry\nAkou Modhupur আকৌ মধুপুৰ\nAsomiya Bhashar Udbhob, Somriddhi aru Bikash অসমীয়া ভাষাৰ উদ্ভৱ সমৃদ্ধি আৰু বিকাশ\nBrahmaputra, Schizophrenia ityadi ব্ৰহ্মপুত্ৰ, স্কিৎজ’ফ্ৰেনিয়া ইত্যাদি\nBuronjiye Kotha Koi বুৰঞ্জীয়ে কথা কয়\nIswari Jokhomi Jatri Ityadi ঈশ্বৰী জখমী যাত্ৰী ইত্যাদি\nSahityor Bishoye সাহিত্যৰ বিষয়ে\nSoichor Pothar Manuh শইচৰ পথাৰ মানুহ (Sahitya Akademi Award)\nAaji Sukrobaar আজি শুক্ৰবাৰ\nAbhiyatri অভিযাত্ৰী (Sahitya Akademi Award)\nAji Sukrobar আজি শুক্ৰবাৰ\nAranyar Gaan অৰণ্যৰ গান\nArpitar Anya Eraati অৰ্পিতাৰ অন্য এৰাতি\nBharondo Pokhir Jaak ভাৰণ্ড পখীৰ জাক\nEkhon Premor Uponyash এখন প্ৰেমৰ উপন্যাস\nLora Dhemali ল’ৰা ধেমালি\nMitha Keha Titiki মিঠা কেঁহা তিতিকি\nModhupur Bohdudur মধুপুৰ বহুদূৰ (Sahitya Akademi Award)\nMoharothi Volume 1 মহাৰথী প্ৰথম খণ্ড (Sahitya Akademi Award)\nMor Je Kiman Hepaah মোৰ যে কিমান হেঁপাহ (Sahitya Akademi Award)\nMorujatra aru Ananya মৰুযাত্ৰা আৰু অন্যান্য\nNyai-Nistha ন্যায় নিষ্ঠা\nPohor Bichari পোহৰ বিচাৰি\nPohor Proyashi Mon পোহৰ প্ৰয়াসী মন\nPot Poriborton পট পৰিবৰ্তন\nProtishorito Rashmi প্ৰতিসৰিত ৰশ্মি\nSobdor Ipare Sipare শব্দৰ ইপাৰে সিপাৰে\nTore More Alokore Jatra তোৰে মোৰে আলোকৰে যাত্ৰা\nAkou Dhemali আকৌ ধেমালি\nAsom Buranji অসম বুৰঞ্জী\nAtyacharor Tokabohi অত্যাচাৰৰ টোকাবহী\nBishnu Kokaideu বিষ্ণু ককাইদেউ\nBiswash Aru Songshoyor Majedi বিশ্বাস আৰু সংশয়ৰ মাজেদি\nBohag matho Eti Ritu Nohoi বহাগ মাথোঁ এটি ঋতু নহয়\nBohniman Luitor Paare Paare বহ্ণিমান লুইতৰ পাৰে পাৰে\nFagunot Ajaror Phool ফাগুনত আজাৰৰ ফুল\nJyoti Kokaideu জ্যোতি ককাইদেউ\nKabyo aru Onyanyo কাব্য আৰু অন্যান্য\nKobita Aru Nepothyo কবিতা আৰু নেপথ্য\nKobitar Kotha কবিতাৰ কথা\nKristir Pothare Pothare কৃষ্টিৰ পথাৰে পথাৰে\nMaha Jibanar Adharshila মহা জীৱনৰ আধাৰশিলা\nMoharothi Volume2মহাৰথী দ্বিতীয় খণ্ড\nPathokor Tokabohi পাঠকৰ টোকাবহী\nSanglot Fenla চাংলট ফেনলা\nSohosro Jone Mok Prosno Kore সহস্ৰ জনে মোক প্ৰশ্ন কৰে\nSoponor Pichot সপোনৰ পাছত\nSoworoni Mor Rangoli Jibonor সোঁৱৰণী মোৰ ৰাঙলী জীৱনৰ\nSworgor Duwar স্বৰ্গৰ দুৱাৰ\nAbaruddha Sohor অৱৰুদ্ধ চহৰ\nAmitabh Sobdo অমিতাভ শব্দ\nAnya Ek Adhyay অন্য এক অধ্যায়\nEkei Jon Ekei Beli একেই জোন একেই বেলি\nKomol Gandhar কোমল গান্ধাৰ\nMohachinar Dinlipi মহাচীনৰ দিনলিপি\nNirbachito Golpo নিৰ্বাচিত গল্প\nPodyor Pasor Kabyo পদ্যৰ পাছৰ কাব্য\nPriyo Prithibir Babe প্ৰিয় পৃথিৱীৰ বাবে\nProgyar Sadhona প্ৰজ্ঞাৰ সাধনা\nPutolanachor Sadhu পুতলানাচৰ সাধু\nSagortolir Songkho সাগৰতলিৰ শংখ\nSeujiya Utsav সেউজীয়া উত্সৱ\nSurabh Kumar Chalihar Swanirbachito Sangkalan সৌৰভ কুমাৰ চলিহাৰ স্বনিৰ্বাচিত সংকলন\nTej Aru Dhulire Dushorito Pristha তেজ আৰু ধূলিৰে ধুসৰিত পৃষ্ঠা\nUttoronor Sadhona উত্তৰণৰ সাধনা\nNabakanta Baruar Ghoruwa Mel নৱকান্ত বৰুৱাৰ ঘৰুৱা মেল\nAnadharot Nijor Mukh আন্ধাৰত নিজৰ মুখ (Sahitya Akademi Award)\nBhalpowar Bokamati ভালপোৱাৰ বোকামাটি\nMor Priyo Bornomala মোৰ প্ৰিয় বৰ্ণমালা\nMorubhumit Menoka aru Ananya মৰুভুমিত মেনকা আৰু অন্যান্য\nSmaudra Manthan সমুদ্ৰ মন্থন\nAgnigarh অগ্নি গড়\nAnya Ek Madhupur অন্য এক মধুপুৰ\nAshirbador Rong আশীৰ্বাদৰ ৰং (Sahitya Akademi Award)\nBiponno Somoy বিপন্ন সময় (Sahitya Akademi Award)\nJatok Kotha জাতক কথা\nNoni Asene Ghorot ননী আছেনে ঘৰত\nProtibhar Songya Bichora Manuhjon প্ৰতিভাৰ সংজ্ঞা বিচৰা মানুহজন\nRamayan From Ganga To Brahmaputra\nSanto Sishto Hristo Pusto Mohadusto শান্ত শিষ্ট হৃষ্ট পুষ্ট মহাদুষ্ট\nKalantoror Godyo কালান্তৰৰ গদ্য\nSehi Gunonidhi সেহি গুণনিধি\nTradition and Paradise Lost\nA Study of Kamrupi : A Dialect of Assamese\nAkasholoi Dur Nohoi অকাশলৈ দূৰ নহয়\nBhal Khobor ভাল খবৰ\nEdhani Mahir Hanhi এধানী মাহিৰ হাঁহি (Sahitya Akademi Award)\nEjon Eshworor Sondhanot\nFolk Paintings in Assam\nHridoy Ek Bigyapon\nLokosongskritir Sworup Aru Iyar Odhyoyon লোকসংস্কৃতিৰ স্বৰূপ আৰু ইয়াৰ অধ্যয়ন\nMonimanik Sobdokosh মনিমানিক শব্দকোষ\nPondhorota Kobita পোন্ধৰটা কবিতা\nPopiya Torar Xadhu পপীয়া তৰাৰ সাধু\nRatnakosh 2nd Edition ৰত্নকোষ দ্বিতীয় খণ্ড\nSandhyo Bhromon সান্ধ্য ভ্ৰমণ\nTomalokor Bhal Houk তোমালোকৰ ভাল হওঁক\nAmar Akhor আমাৰ আখৰ\nBichitro Abhigyota aru Anubhuti বিচিত্ৰ অভিজ্ঞতা আৰু অনুভূতি\nBivinno Prowondho বিভিন্ন প্ৰৱন্ধ\nDashorothir Khoj দাশৰথীৰ খোজ\nDeopaharor Bhognostupot দেওপাহাৰৰ ভগ্নস্তুপত\nDesh Bideshor Kobita দেশ বিদেশৰ কবিতা\nFolkloric Foragings in India’s North East\nGojoraj Prem Aru Bonditwo গজৰাজ প্ৰেম আৰু বন্দীত্ব\nJala Padma জলপদ্ম\nKaitot Keteki কাঁইটত কেতেকী\nKolikotar Cithi কলিকতাৰ চিঠি\nMeghot Madol Baje মেঘত মাদল বাজে\nMohot Oitijyo মহত ঐতিহ্য (Sahitya Akademi Award)\nNirbasito Forasi Kobita নিৰ্বাচিত ফৰাচী কবিতা\nPuppetry in Assam : Past & Present\nRati Jilmil Tora Jilmil ৰাতি জিলমিল তৰা জিলমিল\nUttor Nai উত্তৰ নাই\nAditir Atmokotha অদিতিৰ আত্মকথা\nBaghe Tapur Raati বাঘে টাপুৰ ৰাতি (Sahitya Akademi Award)\nDolongot Tamighora দলঙত তামীঘৰা\nGos Premor Podyo গছ প্ৰেমৰ পদ্য\nMor Sukan Kolijat Kunhipat মোৰ শুকান কলিজাত কুঁহিপাত\nNishongota নি: সংগতা\nPas sotalor Kothokota পাছ চোতালৰ কথকতা\nRoma Dasor Golpo Somogro ৰমা দাশৰ গল্প সমগ্ৰ\nRuptirthor Jatri (3rd Part) ৰূপতীৰ্থৰ যাত্ৰী তৃতীয় খণ্ড\nAnek Manuh Anek Thai Aru Nirjonota অনেক মানুহ অনেক ঠাই আৰু নিৰ্জনতা (Sahitya Akademi Award)\nApon Manuh আপোন মানুহ\nAru kisuman Podyo aru Gaan আৰু কিছুমান পদ্য আৰু গান\nArunimar Swadesh অৰুণিমাৰ স্বদেশ\nAsomiya Cholochitror Chaa Pohor অসমীয়া চলচ্চিত্ৰৰ ছাঁ পোহৰ\nChinnamostar Manuhtu ছিন্নামস্তাৰ মানুহটো\nEjon Oxamajik Kobir Biography\nHemanta Kalor Eta Godhulit হেমন্ত কালৰ এটা গধূলিত\nKajolir Rog কাজলীৰ ৰোগ\nKodom Phular Raati কদম ফুলাৰ ৰাতি\nNila Orchid নীলা অৰ্কিড\nPostmodern othoba Golpo পষ্টমডাৰ্ণ অথবা গল্প\nRupuwali Noir Sonowali Ghaat ৰূপোৱালী নৈৰ সোণোৱালী ঘাট\nShubhosongbad শুভ সংবাদ\nKothar Major Botora কথাৰ মাজৰ বতৰা\nBeli Olowar Sadhu বেলি ওলোৱাৰ সাধু\nDhulir Dhemali ধূলিৰ ধেমালি\nFolklore & Historiography\nMilleniumor Sopun মিলেনিয়ামৰ সপোন\nNirmalir Sopon নিৰ্মালিৰ সপোন\nPapor Pukhuri পাপৰ পুখুৰী\nPodyor Dhemali পদ্যৰ ধেমালি\nPrem Opremor Majedi প্ৰেম অপ্ৰেমৰ মাজেদি\nBhal Powar Babe Eshar ভাল পোৱাৰ বাবে এষাৰ\nBipodor Bondhu বিপদৰ বন্ধু\nHridoy Nirupai হৃদয় নিৰুপায়\nJibonor Rong জীৱনৰ ৰং\nNirbasito Aadhunikotabadi American Kobita নিৰ্বাচিত আধুনিকতাবাদী আমেৰিকান কবিতা\nSenehjorir Gathi চেনেহজৰীৰ গাঁঠি (Sahitya Akademi Award)\nSowo Kota Manuh শৱ কটা মানুহ\nBaanh Phular Gondho বাঁহ ফুলাৰ গোন্ধ\nDeo Langkhui দেও লাংখুই (Sahitya Akademi Award)\nJaak Herowa Pokhi জাক হেৰোৱা পখী\nKrantikalor Asru ক্ৰান্তিকালৰ অশ্ৰু\nMor Nanarongi Sangbadik Jibon মোৰ নানাৰঙী সাংবাদিক জীৱন\nMouno Oth Mukhor Hridoy মৌন ওঁঠ মুখৰ হৃদয় (Sahitya Akademi Award)\nShantanukulanandan শান্তনুকুলনন্দন (Sahitya Akademi Award)\nKatha Ratnakar কথা ৰত্নাকৰ (Sahitya Akademi Award)\nBenjamin Franklin বেঞ্জামিন ফ্ৰেংকলিন\nHanhire Chokulo Dhaki হাঁহিৰে চকুলো ঢাকি\nJibon Smriti জীৱন স্মৃতি\nMising Koneng মিচিং কনেং\nRajanikanta Bardoloi ৰজনীকান্ত বৰদলৈ\nTotwo Parijat তত্ব পাৰিজাত\ndevobrot thakur says:\tOctober 29, 2012 at 9:23 pm\tit’sagreat work for our great assamese literature……\nBiswajit Sutradhar says:\tOctober 29, 2012 at 10:23 pm\tAlphabetically হ’লে ভাল লাগিলহেঁতেন৷ তেতিয়া আমাৰো কিবা কিতাপৰ নাম দিয়াৰ সামৰ্থ থাকিলে দিব পাৰিলোহেঁতেন৷\nপংকজ জ্যোতি মহন্ত says:\tOctober 29, 2012 at 11:36 pm\tঅতি সুন্দৰ পদক্ষেপ। প্ৰকাশৰ বছৰ অনুসৰি তালিকাভূক্ত কৰাটো আৰু অসমীয়াতো নামসমূহ দিয়াটো গুৰুত্বপূৰ্ণ কাম হৈছে। সম্ভৱতঃ ভৱিষ্যতে লেখকসকলৰ নামো তেনেদৰে দিয়া হ’ব ! উপন্যাস, কবিতা-পুথি, গল্প-সংকলন, শিশু-সাহিত্য…. আদি ভাগত পৃথকে পৃথকে (একেটা পৃষ্ঠাতে) গ্ৰন্থসমূহ তালিকাভূক্ত কৰিব পাৰি নেকি ভাবি চাবচোন। এনে কৰিলে পাঠকে গ্ৰন্থৰ বিষয়ে সন্ধান কৰোঁতে আৰু বেছি সুবিধা পাব যেন ভাব হয়।\nsays:\tOctober 31, 2012 at 12:42 am\tধন্যবাদ। ভবিষ্যতে আমি আৰু সুবিধাজনকভাৱে উপস্থাপন কৰাত মনোনিবেশ কৰিম।\nnabadeep hazarika says:\tNovember 2, 2012 at 7:33 am\twe can know about the great assamese books written by great assamese authors.we can know about the literatures before we get independence\nUttam Kumar Borah says:\tMay 1, 2015 at 8:01 pm\tA great step for the future generations of Assam….\nnitin says:\tMay 5, 2015 at 8:52 pm\tIf someone could provide information about Nalinidhar Bhattacharjee s books such publication and availabilty I would be very grateful.\nBichitra Bikash Saikia says:\tMay 26, 2015 at 2:35 pm\tবৰ ভাল প্ৰচেষ্টা, থমকি নৰয় যেন!\nPeter says:\tMay 31, 2015 at 5:38 pm\tCan anyone please point out some of the best Science fiction/Fantasy Assamese books and novels? thanks.\nradha gogoi says:\tJune 28, 2015 at 9:26 am\tঅতি সুন্দৰ পদক্ষেপ\nNibaran Madahi says:\tAugust 29, 2015 at 1:37 pm\tanajori r anekuwa অবদানৰ বাবে ধন্যবাদ\nSatyajit Das says:\tSeptember 14, 2015 at 1:51 pm\tBahut val padakhep..keep it up..\nBiplab Barman says:\tOctober 2, 2015 at 12:02 am\tShundor prosesta..thomoki norobo..


Durga Puja 2021 why Durgapuja is celebrated in this season the mythological explanation| শৰৎকালত দেৱী দুৰ্গাক কিয় পূজা কৰা হয় ? আপুনি দশভূজাৰ সৃষ্টিৰ আঁৰৰ কাহিনী জানেনে ?– News18 assam\nHome » photogallery » lifestyle »Durga Puja 2021 : শৰৎ কালত দেৱী দুৰ্গাক কিয় পূজা কৰা হয় ? আপুনি দশভূজাৰ সৃষ্টিৰ আঁৰৰ কাহিনী জানেনে?\nDurga Puja 2021 : শৰৎ কালত দেৱী দুৰ্গাক কিয় পূজা কৰা হয় ? আপুনি দশভূজাৰ সৃষ্টিৰ আঁৰৰ কাহিনী জানেনে?\nDurga Puja 2021 : শক্তিশালী মহিষাসুৰক হত্যা কৰিবলৈ সকলো দেৱতাৰ তেজৰ পৰা এগৰাকী সুন্দৰ মহিলা ৰচিত হৈছে।\n| August 28, 2021, 13:23 IST\nদেৱী দুৰ্গা (Durga Puja 2021) হৈছে বিশ্বব্ৰহ্মাণ্ডৰ সকলো শক্তিৰ সংমিশ্ৰণ। বিশেষজ্ঞসকলৰ মতে, মহাদেৱী দুৰ্গা শক্তিৰ বিকাশ প্ৰায় চতুৰ্থৰ পৰা পঞ্চম খৃষ্টাব্দত আছে। সেই সময়ত লিখা মাৰ্কণ্ডেয় পুৰাণ আৰু শ্ৰী শ্ৰী চন্দীত তেওঁৰ উল্লেখ আছে। অৱশ্যে মহাভাৰত, বিষ্ণু পুৰাণ, হৰিবংশ, দেৱী পুৰাণ, ভাগৱত আৰু বচনপুৰাণ, মহাভাৰতৰ মহাকাল আৰু ভীষ্মত দুৰ্গা ষ্টব আছে।\nভীষ্মপৰ্বৰ ৩৩ তম অধ্যায়ত অৰ্জুন দেৱী দুৰ্গা (আবৃত্তি কৰা হৈছিল। বিষ্ণু পুৰাণৰ পঞ্চম অংশত দৈৱকীৰ গৰ্ভত দুৰ্গাৰ জন্মহোৱাৰ কাহিনী কোৱা হৈছে। শ্ৰী চন্দীয়ে কয় যে তেওঁ বিশ্বৰ পালিকা আদ্যশক্তি আৰু সনাতনী (Durga Puja 2021 )।\nপ্ৰাচীন কালত মহিষাসুৰৰ অত্যাচাৰৰ দ্বাৰা স্বৰ্গৰ পৰা বিতাড়িত হোৱা দেৱতাসকল সহায়ৰ বাবে শ্ৰী বিষ্ণু আৰু মহাদেৱৰ ওচৰলৈ আহিছিল। শক্তিশালী মহিষাসুৰক হত্যা কৰিবলৈ সকলো দেৱতাৰ তেজৰ পৰা এগৰাকী সুন্দৰ মহিলা ৰচিত হৈছে। সাংকেতিক ছবি\nসকলো দেৱতাই তেওঁক তেওঁলোকৰ অস্ত্ৰ আৰু অলংকাৰেৰে সজ্জিত কৰিছিল। এই গৰাকী মহিলাই মহিষাসুৰক যুদ্ধলৈ মাতিছিল। এক ভয়ংকৰ যুদ্ধৰ পিছত, দুৰ্গাই মহিষাসুৰক ত্ৰিশূলেৰে সমাধিস্থ কৰি হত্যা কৰিছিল। তেওঁ মধু কৈটভ আৰু শুম্ভ-নিশুম্বকো পৰাস্ত কৰিছিল। সাংকেতিক ছবি\nশ্ৰী চন্দীত উল্লেখ আছে যে প্ৰাচীন কালত ৰজা সুৰথ আৰু সমাধি বৈশ্য ই সকলো এৰি অৰণ্যলৈ গৈছিল। অৰণ্যত, তেওঁলোকে এটা মুনিৰ ওচৰলৈ আহে। এই সকলোবোৰ শুনি ঋষি মেধা মুনিয়ে তেওঁলোকক কৈছিল, "পৃথিৱীখন জীয়াই ৰাখিবলৈ বিশ্বৰ প্ৰভু বিষ্ণুৰ প্ৰভাৱত এনে কৰা হয়। সাংকেতিক ছবি\nযদি সেই মহামায়া প্ৰসন্ন আৰু বৰদা হয়, মানুহে মুক্তি লাভ কৰে। মুনিৰ পৰামৰ্শ গ্ৰহণ কৰি সুৰথ আৰু সমাধি মাটিৰ মূৰ্তিত ৩ বছৰৰ কঠোৰ তপস্যাৰ পিছত দেৱীয়ে সন্তুষ্ট দেখা গৈছিল আৰু তেওঁলোকৰ আকাংক্ষা পূৰণ কৰিছিল। পিছত, দুৰ্গা পূজাৰ বাবে বসন্তক সঠিক সময় হিচাপে ঠিক কৰি বাসন্তী পূজা আৰম্ভ কৰা হৈছিল। সাংকেতিক ছবি\nৰামায়ণৰ মতে, শ্ৰী ৰামচন্দ্ৰই দুৰ্গা পূজা বা অকাল বোধন আৰম্ভ কৰিছিল। তেওঁ শৰৎকালত দুৰ্গাৰ উপাসনা কৰে, ৰাৱণৰ পৰা সীতাক উদ্ধাৰ কৰিবলৈ লংকালৈ যোৱাৰ আগতে অকাল বোধন কৰে। সাংকেতিক ছবি\nৰামচন্দ্ৰৰ উপাসনাত সন্তুষ্ট হৈ দেৱীয়ে বৰ দিয়ে। তেওঁ দহটা প্ৰহৰণ ধাৰিত্ৰী কিয়নো দেৱীৰ দহখন হাতত এনে অস্ত্ৰ দেখা যায়, ত্ৰিশূল, খড়গ, সুদৰ্শন চক্ৰ, ধনু, শক্তি খেতক, পূৰ্ণচাপা, নাগতলা, অংকুশ আদি। সাংকেতিক ছবি


নীলা চাহ খাই পাইছেনে? স্বাদত অনন্য-স্বাস্থ্যৰ পক্ষে উপকাৰী - নিয়মীয়া বাৰ্তা\nনীলা চাহ খাই পাইছেনে? স্বাদত অনন্য-স্বাস্থ্যৰ পক্ষে উপকাৰী\nBy নিয়মীয়া বাৰ্তা On Apr 23, 2022\nবিশেষ বাৰ্তা, ২৩ এপ্ৰিলঃ চাহ ভাল নোপোৱা মানুহ বা চাহ খোৱাৰ অভ্যাস নথকা মানুহ খুব কমেই আছে আমাৰ মাজত। গাখীৰ চাহ খাই ভাল লাগিলেও বাৰে বাৰে খাই থকাতো ভাল নহয়। মানুহে চাহো আজিকালি স্বাস্থ্যৰ উপকাৰিতা চাইহে খোৱা হৈছে। ৰঙা চাহ, গ্ৰীণ টিৰ অভ্যাস বহুতে গঢ়ি তুলিছে। ইয়াৰ মাজতে আৰু এবিধ চাহ জনপ্ৰিয় হ’বলৈ লৈছে। সেইবিধ হ’ল নীলা চাহ। দেখাত খুবেই আকৰ্ষণীয় এইবিধ চাহৰ উপকাৰীতা জানো আহক-\nগ্রীণ টি-ৰ দৰে সমানেই উপকাৰী ব্লু টি বা নীলা চাহ। ই ভাল এন্টিঅক্সিডেন্ট। শৰীৰৰ ৰোগ প্রতিৰোধ ক্ষমতা বৃদ্ধি কৰে।\nডাই ইউৰেটিক হোৱা বাবে ইউৰিনেছনত সহায় কৰে। আকৌ ইয়াত থকা চাইক্লোটাইডৰ এন্টি এইচআইভি, এন্টি-টিউমাৰ গুণ আছে।\nঠাণ্ডা লগাৰ সমস্যা দূৰ কৰাত সহায় কৰে।\nডায়বেটিছ ৰোগীৰ বাবে এই নীলা চাহ বিশেষভাৱে উপকাৰী(যদি চেনী নিদিয়াকৈ তৈয়াৰ কৰা হয়)।\nনীলা চাহ ছাল আৰু চুলিৰ বাবেও বিশেষ উপকাৰী। এন্টি-গ্লাইচেটিন গুণৰ বাবে ছালৰ পক্ষে খুব ভাল। এন্থোছায়ানিন থকাত চুলি সৰাৰ সমস্যাতো কাম কৰে নীলা চাহে।\nনিয়মিত এই চাহ পান কৰিলে হতাশা মুক্তিৰো ই মহৌষধ।\nডিমেনছিয়া ৰোগীৰ বাবে এই চাহ বিশেষ উপকাৰী।\nকেন্সাৰৰ সম্ভাৱনা কমোৱাত সহায় কৰে এই চাহে।\nনীলা চাহৰ এন্টিঅক্সিডেণ্ট গুণ হজমত সহায়ক।\nদিনত একাপ অপৰাজিতা ফুলৰ চাহ খাই গোটেই দিনৰ ক্লান্তি দূৰ কৰিব পাৰে।\nকেনেকৈ তৈয়াৰ কৰে-\nএকাপ অপৰাজিতা নীলা চাহ বনাবলৈ লাগে ৪-৫টা শুকান নীলা অপৰাজিতা ফুলৰ পাপৰি। গৰম পানীত সেই শুকান পাপৰি দি পাঁচৰ পৰা সাত মিনিট ভিজিব দিব লাগে। চাহৰ ৰং ধীৰে ধীৰে নীলা হ’বলৈ আৰম্ভ কৰিলে কাপত ঢালি দিব। বিচাৰিলে চেনী আৰু নেমুৰ ৰসো মিলাব পাৰে। অৱশ্যে নেমুৰ ৰস দিলে নীলা ৰঙৰ সলনি সামান্য বেঙুনী হৈ যাব চাহকাপ। স্বাদ বঢ়াবলৈ চাহৰ সৈতে লং, দালচেনী, ইলাচীও মিহলাব পাৰে।\nনেৰানেপেৰা বৰষুণৰ ফলত সোণাৰিত কৃত্ৰিম বান, একাধিক বিদ্যালয়ৰ পাঠদান ব্যাহত\nপ’ৰ্ণগ্রাফীক লৈ বিশ্ববিদ্যালয়ত পাঠ্যক্ৰম, চাব লাগিব নীলা ছবি


তিৱা স্বায়ত্ত পৰিষদৰ নিৰ্বাচন; ক্ষমতাৰ যুঁজত ভোটাৰ ৰাইজে বিচাৰি পাবনে সুশাসন?\nআৰু প্ৰায় দহদিনৰ পিছতে মধ্য অসমত তিৱা স্বায়ত্ত শাসিত পৰিষদৰ নিৰ্বাচন। ক্ষমতাৰ খকত বিয়াগোম নেতাসকল আকৌ পৰিষদীয় নিৰ্বাচনত একোগৰাকীকৈ সুনিপুন যোদ্ধাৰ বেশত ৰাজনীতিৰ পথাৰত অৱৰ্তীৰ্ণ হৈছে।\nবিড়াল তপস্বী সেইসকল যোদ্ধাই আকৌ পূর্বৰ পৰিষদখনৰে মুখ্য পুজাৰী আছিল। শাসন আৰু ক্ষমতাৰ ৰাগিত সেই নেতাসকলে তিৱা জনজাতীয় লোকসকলৰ মান, স্বাভিমানৰ প্ৰতীক পৰিষদখনৰ জড়িয়তে পৰিষদৰ এলেকাধীন ৰাইজৰ সামগ্ৰিক বিকাশৰ বাবে আৱণ্টিত সকলো ধন গো-গ্ৰাসে হজম কৰি ধব্বংসস্তুপত পৰিণত কৰিছিল।\nএক প্ৰকাৰ স্থবিৰ কৰি তোলা পৰিষদখনলৈ আনকি চৰকাৰৰ পৰা আগবঢ়োৱা কোটি কোটি টকা অনুদানৰ ধন বিভিন্ন উপায়েৰে সীমাহীন দুৰ্নীতি কেলেংকাৰিত নিমজ্জিত হৈ উন্নয়ণৰ ধনসমূহ আত্মসাৎ কৰিলে।\nপুনৰ একেই চিনাকী মুখৰ ঠগবাজ, ভণ্ড তথাকথিত নেতাসকলে আগন্তুক তিৱা স্বায়ত্ত শাসিত পৰিষদৰ নিৰ্বাচনত প্ৰতিদ্বন্দ্বী। এই লৈ এতিয়া ডিচেম্বৰ মাহৰ হাড় কঁপোৱা শীতকো নেওচি সমষ্টিসমূহত ৰাজনৈতিক পৰিৱেশ সৃষ্টি কৰি উত্তপ্ত কৰি তুলিছে নিৰ্বাচনৰ প্ৰাৰ্থীত্বপ্ৰত্যাশিসকলে।\nএকেই আভূৱা ভাঁৰা প্ৰতিশ্ৰুতিৰে পৰিষদৰ ক্ষমতা দখলৰ লালসাৰে প্ৰাৰ্থীসকলে ভোটাৰক আকৃষ্ট কৰাৰ বাবে সমষ্টিয়ে সমষ্টিয়ে জয়ী হোৱাৰ যোগ-বিয়োগৰ সমীকৰণত ব্যস্ত হৈ পৰিছে।\nএনে নিৰ্বাচনী পৰিৱেশৰ সময়তে পৰিষদখনৰ ভৱিষ্যত সম্পৰ্কত মৰিগাঁও জিলাৰ সচেতন মহলৰ মাজত সৃষ্টি হৈছে তীব্ৰ প্ৰতিক্ৰিয়া।\nকিয়নো,১৯৯৩ চনতে ভূমিপুত্ৰ তিৱা জনগোষ্ঠী আৰু পৰিষদৰ অন্তৰ্ভূক্ত অ-তিৱা জনসাধাৰণৰ সম বিকাশ আৰু সম উন্নয়ণৰ স্বাৰ্থত গঠিত পৰিষদখনৰ আভ্যন্তৰীণ অন্তঃকলহৰ বাবে জীয়াতো ভোগ কৰি আহিছে পৰিষদৰ অন্তৰ্ভূক্ত সাধাৰণ ৰাইজ।\nঅসমৰ অন্য জাতি-জনগোষ্ঠীৰ তুলনাত সামগ্ৰিকভাৱে পিছপৰি থকা তিৱা পৰিষদখনৰ যোগেদি যথেষ্ট পৰিৱৰ্তনৰ থল আছিল। নিকা,স্বচ্ছ আৰু এখন বলিষ্ঠ পৰিষদৰ যোগে তিৱা জনগোষ্ঠীয় ৰাইজক দিব পৰা সকলো সমল পৰিষদত বিদ্যমান। মাথোঁ পৰিষদখন সুচাৰুৰূপে পৰিচালনা কৰিব নোৱাৰা বাবে এতিয়া পৰিষদখনলৈ প্ৰত্যাহ্বান নামি আহিছে।\nসেয়ে অহা ১৭ ডিচেম্বৰত অনুষ্ঠিত হ’বলগীয়া জিলাখনৰ ৩৬ টা সমষ্টিৰ জনসাধাৰণে ভোটদান কৰি কাক জনাদেশ দিব? প্ৰশ্ন হয়, কুৰুকি কুৰুকি পৰিষদখনক খাই নিঃশেষ কৰা লোকসকলেই আকৌ ধনবল, বাহুবল প্ৰয়োগ কৰি শাসন আৰু ক্ষমতাৰ বাঘজৰী ন’লয়টো!\nক্ষমতা দখলৰ ইপ্সিত লালসাত ইতিমধ্যে শাসকীয় দলৰ প্ৰাৰ্থীসকলে ভোটাৰক আকৃষ্ট কৰিবলৈ চৰকাৰৰ অনুদানৰ সামগ্ৰীকে বিতৰণ কৰিছে।তেনেস্থলত এখন স্বচ্ছ আৰু নিকা ৱা মৰ্যাদাসম্পন্ন শাসিত পৰিষদ গঠনৰ প্ৰাসংগিকতা বৰ্তি থাকিবনে বুলি মধ্য অসমৰ সাধাৰণ ভোটাৰৰ মনত এটি ডাঙৰ প্ৰশ্নৰ উদয় হৈছে।


সুবাস : সপোন\nপিঠি লৈকে চুলি থাকিব লাগিব! চাউথ ইণ্ডিয়ান চিনেমাৰ নায়কৰ দৰে শলা শলা দাড়ি থাকিব লাগিব! ছালমান খানৰ দৰে বডি থকা হ'ব লাগিব। ক্লাছ টেনত পঢ়ি থকা ছোৱালীজনীৰ সপোনৰ ৰাজ্যত বিচৰণ কৰে এনেকুৱা এজন ৰাজকুমাৰে।\nপ্ৰেমিক হ'ব লাগিব! ধুনীয়াকৈ হাঁহিব পৰা হ'ব লাগিব! গল্প-কবিতা লিখিব পৰা হ'ব লাগিব।\nছোৱালীজনী তেতিয়া HS 2ND Yearত! মনত প্ৰেমে ভুমুকি মাৰিছে।\nভাল চাকৰি থকা হ'ব লাগিব! ভদ্ৰ তথা ভাল পৰিয়ালৰ হ'ব লাগিব।\nতাইৰ বিয়াৰ কাৰণে পাত্ৰ চোৱা আৰম্ভ হ'ল..!!! সেয়ে ছোৱালীজনীয়ে তাইৰ মাকক কথাকেইটা ক'লে।\nছোৱালীজনীৰ স্বামী বেংকৰ মেনেজাৰ ! মানুহজন বৰ শকত, আনছাইজ বডি ! প্ৰচুৰ ধন-সম্পত্তি আছে, বেয়া নহয়। মূৰত চুলি কম ! শাৰীৰিক সম্পৰ্কত ভালপোৱা কম, চাহিদা বেছি। সন্তান এটা হৈছে ! সম্পূৰ্ণ যান্ত্ৰিক জীৱন ছোৱালীজনীৰ।\nধুনীয়া কবিতা আবৃত্তি কৰিছিল ল'ৰাটোৱে ! মাজে-সময়ে পাঞ্জাবি পিন্ধি কলেজত আহিছিল। ভেলেন্টাইন ডে'ত হঠাৎ প্ৰ'পোজ কৰি দিছিল ছোৱালীজনীক। একে বয়সৰ, সেয়ে ধৰিব পৰা যায় সম্পৰ্কৰ লাইফ নাই বুলি! ছোৱালীজনীয়ে না কৰি দিছিল তাক, আৰু ভাল ল'ৰা পোৱাৰ আশাত। এতিয়া শীতল ৰাতি মাজে-সময়ে ল'ৰাটোৰ কথা মনত পৰি যায় ছোৱালীজনীৰ। বহুত শান্ত আৰু ভদ্ৰ আচৰণৰ আছিল! কুমলীয়া কণ্ঠেৰে কথা পাতিছিল। চকু দুটা বহুত ধুনীয়া আছিল ল'ৰাটোৰ! বহুত সপোন দেখিছিল। কেছুৱাটোৱে হঠাৎ কান্দি উঠাত! ভাৱনাৰ জগতৰ পৰা উভতি আহিল তাই।\nএটা দীর্ঘশ্বাস এৰি কেছুৱাটোক বুকুলৈ টানি নিলে!


Abacavir + Lamivudine + Dolutegravir - ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Abacavir + Lamivudine + Dolutegravir in Assamese\nAbacavir + Lamivudine + Dolutegravir की जानकारी\nAbacavir + Lamivudine + Dolutegravir ৰ লাভ আৰু ব্যৱহাৰসমূহ- Abacavir + Lamivudine + Dolutegravir Benefits & Uses in Assamese- Abacavir + Lamivudine + Dolutegravir ar laabh aaru byavaharsamuh\nAbacavir + Lamivudine + Dolutegravir ৰ পালি আৰু সেয়া কেনেদৰে ল'ব- Abacavir + Lamivudine + Dolutegravir Dosage & How to Take in Assamese - Abacavir + Lamivudine + Dolutegravir ar paali aaru xeya kenedore lobo\nAbacavir + Lamivudine + Dolutegravir ৰ পাৰ্শ্চক্ৰিয়াসমূহ- Abacavir + Lamivudine + Dolutegravir Side Effects in Assamese- Abacavir + Lamivudine + Dolutegravir ar parshwakriyasamuh\nAbacavir + Lamivudine + Dolutegravir সংক্ৰান্ত সতৰ্কতাবাণীসমূহ- Abacavir + Lamivudine + Dolutegravir Related Warnings in Assamese- Abacavir + Lamivudine + Dolutegravir xonkranta xatarkatabanisamuh\nঅইন দৰৱৰ সৈতে Abacavir + Lamivudine + Dolutegravirৰ গুৰুতৰ ক্ৰিয়া-প্ৰতিক্ৰিয়া- Severe Interaction of Abacavir + Lamivudine + Dolutegravir with Other Drugs in Assamese- Oinor xoite Abacavir + Lamivudine + Dolutegravir ar gurutor kriya-pratikriya\nAbacavir + Lamivudine + Dolutegravir মতভেদসমূহ- Abacavir + Lamivudine + Dolutegravir Contraindications in Assamese- Abacavir + Lamivudine + Dolutegravir nishedhsamuh\nAbacavir + Lamivudine + Dolutegravir ৰ বিষয়ে সততে সোধা প্ৰশ্নসমূহ- Frequently asked Questions about Abacavir + Lamivudine + Dolutegravir in Assamese- Abacavir + Lamivudine + Dolutegravir ar bikhoye satate xodha prashnasamuh\nখাদ্য আৰু মদৰ সৈতে Abacavir + Lamivudine + Dolutegravir ক্ৰিয়া-প্ৰতিক্ৰিয়া- Abacavir + Lamivudine + Dolutegravir Interactions with Food and Alcohol in Assamese- khadya aaru modor xoite Abacavir + Lamivudine + Dolutegravir kriya-pratikriya\nAbacavir + Lamivudine + Dolutegravir ৰ লাভ আৰু ব্যৱহাৰসমূহ - Abacavir + Lamivudine + Dolutegravir Benefits & Uses in Assamese - Abacavir + Lamivudine + Dolutegravir ar laabh aaru byavaharsamuh\nAbacavir + Lamivudine + Dolutegravir তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAbacavir + Lamivudine + Dolutegravir ৰ পালি আৰু সেয়া কেনেদৰে ল'ব - Abacavir + Lamivudine + Dolutegravir Dosage & How to Take in Assamese - Abacavir + Lamivudine + Dolutegravir ar paali aaru xeya kenedore lobo\nAbacavir + Lamivudine + Dolutegravir-ৰ উপাদানসমূহ - Abacavir + Lamivudine + Dolutegravir Active Ingredients in Assamese - Abacavir + Lamivudine + Dolutegravir-ar upadaansamuh\nAbacavir + Lamivudine + Dolutegravir ৰ পাৰ্শ্চক্ৰিয়াসমূহ - Abacavir + Lamivudine + Dolutegravir Side Effects in Assamese - Abacavir + Lamivudine + Dolutegravir ar parshwakriyasamuh\nগৱেষণাৰ ভিত্তিত, Abacavir + Lamivudine + Dolutegravir ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAbacavir + Lamivudine + Dolutegravir সংক্ৰান্ত সতৰ্কতাবাণীসমূহ - Abacavir + Lamivudine + Dolutegravir Related Warnings in Assamese - Abacavir + Lamivudine + Dolutegravir xonkranta xatarkatabanisamuh\nAbacavir + Lamivudine + Dolutegravir-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nAbacavir + Lamivudine + Dolutegravirৰ ক্ষতিকৰ প্ৰভাব অতি বিৰল।\nAbacavir + Lamivudine + Dolutegravir-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা তেন্তে Taking Abacavir + Lamivudine + Dolutegravir গ্ৰহণে গম্ভীৰ পাৰ্শ্ব-প্ৰতিক্ৰিয়া কৰিব পাৰে। চিকিতসকে প্ৰয়োজনীয় বুলি কোৱাৰ পূৰ্বে Abacavir + Lamivudine + Dolutegravir গ্ৰহণ কৰিব নালাগে।\nবৃক্কত Abacavir + Lamivudine + Dolutegravir কি প্ৰভাৱ দেখা গৈছে?\nAbacavir + Lamivudine + Dolutegravirএ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nযকৃতত Abacavir + Lamivudine + Dolutegravir কি প্ৰভাৱ দেখা গৈছে?\nAbacavir + Lamivudine + Dolutegravirৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Abacavir + Lamivudine + Dolutegravir ৰ কি প্ৰভাৱ দেখা গৈছে?\nহৃদয় ত Abacavir + Lamivudine + Dolutegravirৰ প্ৰভাৱৰ বিষয়ে কোনো বৈজ্ঞানিক গৱেষনা নথকাত, Abacavir + Lamivudine + Dolutegravirৰ [Organ]ৰ ওপৰত সুৰক্ষাৰ তথ্য উপলব্ধ নহয়।\nঅইন দৰৱৰ সৈতে Abacavir + Lamivudine + Dolutegravirৰ গুৰুতৰ ক্ৰিয়া-প্ৰতিক্ৰিয়া - Severe Interaction of Abacavir + Lamivudine + Dolutegravir with Other Drugs in Assamese - Oinor xoite Abacavir + Lamivudine + Dolutegravir ar gurutor kriya-pratikriya\nAbacavir + Lamivudine + Dolutegravir তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAbacavir + Lamivudine + Dolutegravir মতভেদসমূহ - Abacavir + Lamivudine + Dolutegravir Contraindications in Assamese - Abacavir + Lamivudine + Dolutegravir nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Abacavir + Lamivudine + Dolutegravir লোৱা অনুচিত যাতে -\nAbacavir + Lamivudine + Dolutegravir ৰ বিষয়ে সততে সোধা প্ৰশ্নসমূহ - Frequently asked Questions about Abacavir + Lamivudine + Dolutegravir in Assamese - Abacavir + Lamivudine + Dolutegravir ar bikhoye satate xodha prashnasamuh\nএই Abacavir + Lamivudine + Dolutegravir-এ অভ্য়াস বা নিচাৰ সৃষ্টি কৰে নেকি?\nনহয়, Abacavir + Lamivudine + Dolutegravirয়ে অভ্যাসৰ সৃষ্টি নকৰে।\nআপুনি Abacavir + Lamivudine + Dolutegravir লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, কিন্তু ডাক্তৰৰ পৰামৰ্শ মতেহে Abacavir + Lamivudine + Dolutegravir লওক।\nনহয়, মানসিক ৰোগৰ চিকিত্সাৰ ক্ষেত্ৰত Abacavir + Lamivudine + Dolutegravir ব্যৱহৃত নহয়।\nখাদ্য আৰু মদৰ সৈতে Abacavir + Lamivudine + Dolutegravir ক্ৰিয়া-প্ৰতিক্ৰিয়া - Abacavir + Lamivudine + Dolutegravir Interactions with Food and Alcohol in Assamese - khadya aaru modor xoite Abacavir + Lamivudine + Dolutegravir kriya-pratikriya\nখাদ্য আৰু Abacavir + Lamivudine + Dolutegravirৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Abacavir + Lamivudine + Dolutegravir আৰু দৰৱে কেনেদৰে প্ৰভাৱ পেলাব তাৰ বিষয়ে কোৱাটো টান।\nমদ আৰু Abacavir + Lamivudine + Dolutegravirৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Abacavir + Lamivudine + Dolutegravirৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।


এটা “ফে’চবুক ষ্টেটাছ আপডেট” আৰু চিন্তাৰ প্লাৱন (-পংকজজ্যোতি মহন্ত) - সাহিত্য ডট অৰ্গ\nগৌতমে নিশাৰ ভাতমুঠি খাই ঘামিজামি চিলিং ফেনখনৰ একেবাৰে ঠিক তলতে চকী এখন পাৰি বহিবলৈ লওঁতেই কাৰেণ্টটোৱে ভুৰুং কৰিলে। খঙতে সি সেই আন্ধাৰতে দাঁতকেইটা কামুৰি উঠিল আৰু আন্দাজ মতে দুৱাৰখন খেপিয়াই খেপিয়াই খুলি চকীখন এহাতে দাঙি লৈ বাহিৰত বহিবলৈ বুলি ওলাই গ’ল। চকীত বহোঁতেই এছাটি বতাহে গাত খুন্দা মাৰি তাৰ মুখত লাগি থকা খংটো আঁতৰাই পেলালে। এহাতত থকা ম’বাইলটোৰে সি ফে’চবুকত লিখিয়েই দিলে: “ভাতকেইটা খাই গৰমত ফেনৰ তলতে বহিম বুলি ভাবিছিলোঁহে, কাৰেণ্টটো গুচি গ’ল। পিচে, বাহিৰতে বহিবলৈ আহিলোঁ…। শীতল বতাহছাটিয়ে কিন্তু বৰ আমেজ দিছে…।”\nকাৰেণ্টটো যোৱাত, গৌতমৰ বাওঁকাষৰ ৱালমেট পুলিনে পঢ়ি থকা কিতাপখন জপাই বিছনাত বাগৰ দি ম’বাইলটো লৈ “ফে’চবুক কৰিবলৈ” লৈছিল। সিও গৌতমৰ “আপডে’ট”টো দেখা পালে। লগে লগে তাৰ খংটো টিঙিচকৈ উঠিল। সি ভাবিবলৈ ধৰিলে: কালি সি গৌতমক কৈছিলহে, দিনটোত কাৰোবালৈ ফ’ন কৰাই নহয়, ৰাতিহে অলপ কথা পতা হয়। ৰাতি বাহিৰৰ বতাহত ৰৈ ভাল লাগে, কিন্তু বাহিৰত ফ’নটো লৈ কথা পাতি থাকিবলৈ ভাল নালাগে, সেইকাৰণে গৰমতো ভিতৰতে থকা হয়…। সেই বুলিয়েই গৌতমে আজি আপডেটটোত “বাহিৰৰ বতাহত বৰ মজা লাগিছে” বুলি তাকে উদ্দেশ্য কৰি লিখি দিব লাগেনে! এইবুলি ভাবি ভাবিয়েই পুলিনেও অৱশ্যে লাইক এটা মাৰিয়েই দিলে, আৰু লগতে ধুনীয়াকৈ চিঞৰি উঠিল: “গৌতম! বাহিৰত আছা নেকি?”\nপুলিনৰ চিঞৰটো শুনি গৌতমৰ সোঁকাষৰ ৱালমেট ভাগ্যজ্যোতিও দুৱাৰখন খুলি ম’বাইলটো পিটিকি পিটিকি ওলাই আহিল। সিও ফে’চবুকেই কৰি আছে। গৌতমৰ আপডে’টটো সি এতিয়াহে দেখিলে। সি আকৌ গৌতমক কামোৰ এটাকে দিলে: “বা, গৌতম দা! ধুনীয়া বতাহ আহিছে, মানুহটো ৰোমাণ্টিক হৈ গৈছে দেই। কোনোবা অনলাইন আছে যেন পাইছোঁ। সেইকাৰণে খবৰটো দি দিলে আৰু মুকলিকৈ ন?”\n“হেই! এইটো সময়ততো অনলাইনত বহুতেই থাকে। সবেইতো দেখিব!”- গৌতমে উত্তৰ দিলে।\n“নহয়, বিশেষ কোনোবা!” -ভাগ্যজ্যোতিয়ে ক’লে।\nভাগ্যজ্যোতিয়ে কথাষাৰ মুখেৰে নকৈ ফে’চবুকত মন্তব্য আকাৰে দিবলৈ পোৱা হ’লে লগতে জিভা কামোৰ এটাও দিলেহেঁতেন। কিন্তু এতিয়া কথা কওঁতে জিভা কামোৰটোনো কেনেকৈ দিব! তাতে আন্ধাৰো হৈ আছে। সি তেনেকৈয়ে থাকিল আৰু….।\nবাহিৰত মাতবোৰ শুনি সিফালৰ কোঠাটোত থকা বিমলো ওলাই আহিল। খোজৰ শব্দ শুনি ভাগ্যজ্যোতিয়ে ক’লে: “ঐ বিমল, আজিকালি আমাৰ গৌতম দাৰ কথাই বেলেগ জাননে নাই। ফেচবুকৰ আপডে’ট চা। আজিকালি ধুনীয়া বতাহ মাৰিলেই খবৰ দিয়ে কাৰোবাক…।”\nবিমলে সুধিলে: “কিহে গৌতম দা, আমাক নকয় ন? পাৰ্টিটো কেতিয়া দিব?”\nইতিমধ্যে লাইক ২১টা হ’ল, কমেণ্টো আৰু দুটা আহিল। আপডে’টটো প্ৰফুল্ল দুৱৰাৰো চকুত পৰিল। তেওঁ আৰু ৰৈ থাকিব নোৱাৰিলে। আনৰ সম্পৰ্কীয়ও বহুতো কথা মিক্সাৰ কৰি তেওঁ আপডে’ট এটা দিয়েই দিলে- “আজিকালিৰ মানুহবোৰ সব চুপাৰ-ষ্টাৰ হৈ গৈছে। খাবলৈ ল’লেও আপডে’ট দিব, ফুৰিবলৈ গ’লেও আপডে’ট দিব, প্ৰগ্ৰেম চাবলৈ গ’লেও আপডে’ট দিব, বজাৰ কৰিবলৈ গ’লেও আপডে’ট দিব, বাহিৰত বহিলেও আপডে’ট দিব। ধুৰৰৰৰৰৰ……।”\nসমভাৱাপন্ন এজনে তাতে ছেকেণ্ডতে মন্তব্য এটা দিয়েই দিলে- “স্ব-স্বীকৃত চুপাৰ-ষ্টাৰ।” সেইটো মন্তব্যই লগে লগেই ৭টা লাইক পালে….। আলোচনা চলি থাকিল…..।\nপ্ৰফুল্ল দুৱৰাৰ আপডে’টটো দেখি ভিমকান্ত চেট্টিৰ বিৰাট খং উঠিল। বহুদিনৰ পৰা প্ৰফুল্ল দুৱৰাৰ কথাবোৰ তেওঁৰ ভাল নলগা হৈছিল। ভিমকান্ত চেট্টিয়ে প্ৰফুল্ল দুৱৰাক লাহেকৈ Acquaintances ত ভৰাই থৈ দিলে।\nইফালে নতুনকৈ গ্ৰুপ এটা “সাজিব” বিচৰা বিকল্প ভূঞাই প্ৰফুল্ল দুৱৰাৰ আপডে’টটো দেখা পাই মানুহজন বৰ বিশ্বাসী যেন অনুভৱ কৰিলে। গ্ৰুপটোৰ এডমিন হ’ব নেকি বুলি তেওঁ প্ৰফুল্ল দুৱৰালৈ মেছেজ এটা দিলে। মেছেজটো “Seen” বুলি দেখা গ’ল, কিন্তু তিনি মিনিট ধৰি সময় হা-না একো উত্তৰ নাহিল, খঙতে বিকল্প ভূঞাই ভাবিলে- “মানুহবোৰৰ ইমান লেবেল, ৰিপ্লাই এটাও দিব নোৱাৰে!” ভাবি শেষ কৰোঁতেই ইফালে ৰিপ্লাই এটা আহি গ’ল- “আপোনাৰ প্ৰস্তাৱ সাদৰেৰে গ্ৰহণ কৰিলোঁ। আমি সহযাত্ৰী।” বিকল্প ভূঞাই পুনৰ ভাবিবলৈ ধৰিলে- “প্ৰফুল্ল দুৱৰা মানুহটো ইমান ভাল, ইমান উদাৰ, ইমান সচেতন……।”\nগৌতমৰ আপডে’টটো অথনিৰ পৰা চম্পক গোঁহাইয়ে দেখি আছিল। চম্পক গোঁহাই গৌতমৰ লগৰ। সি সদাই নিশা দুই বজাত ভাত খায়। ৰান্ধো ৰান্ধো কৰি থাকোঁতেই বাৰটা বাজি যায় কাৰণে তাৰ খোৱা দেৰি। এতিয়া দহ বজাতে গৌতমে ভাত খালে। “গৌতমে এনেই বাহিৰতে বতাহ লৈ বহি আছোঁ বুলিও লিখিব পাৰিলেহেঁতেন, কিন্তু ভাত খোৱাৰ কথাটোনো লগতে কিয় সুমুৱাব লাগে সি? মোক কামোৰ দিওঁ বুলিয়েই এতিয়া ভাত খোৱাৰ কথাটো লিখিছে চাগে সি!” -চম্পকে ভাবিবলৈ ধৰিলে।\nৰঞ্জিত শইকীয়াৰ কথাবোৰ অলপ সুকীয়া। তেওঁ কথাবোৰ গভীৰভাৱে ভাবে। গৌতমে অলপ দিনৰ আগতেও এবাৰ কাৰেণ্ট যোৱাৰ কথা ফে’চবুকত লিখিছিল। তেওঁৰ মনত আছে। গতিকে তেওঁ ভাবিবলৈ ধৰিলে- “চল পালেই আওপকীয়াকৈ কংগ্ৰেছ চৰকাৰক সমালোচনা কৰাতো আজিৰ যুৱ-প্ৰজন্মৰ অভ্যাসত পৰিণত হৈছে। গৌতমেও নিশ্চয় মোদী প্ৰধানমন্ত্ৰী হোৱাটো বিচাৰে, সেইকাৰণে কাৰেণ্টৰ কথা কৈ কৈ সি কংগ্ৰেছক চাপ’ৰ্ট কৰিব নালাগে বুলি মানুহক বুজাই থাকে। দেখা যাওক, আৰু দুদিন পাছত কি পৰিৱৰ্তন হয়!”\nইতিমধ্যেই বাহিৰৰ আন্ধাৰতে গৌতমহঁতৰ কথাৰ ৰস উঠিছিল। তেনেতে, মাথোঁ অলপ দিনৰ আগতে ফ্ৰে’ণ্ড ৰিকুৱেষ্ট পঠোৱা ছোৱালী এজনীয়ে তাক মেছেজ দিলে- “শীতল বতাহ বহুত ভাল লাগে ন? বিশেষকৈ এইটো সময়ত।” বৰ বিৰক্তি দি থাকে এইজনীয়ে। তাই মেছেজটো নিদিলেও হয়। আচলতে এইটো এটা Fake account বুলিহে গৌতমৰ সন্দেহ হয়। মেছেজটো পঢ়িয়েই সি ডিলিট মাৰি দিলে।\n“ধেইইইটটটটটটটটট” বুলি চিঞৰ এটা মাৰি গৌতমে আকৌ ঠাইতে বহি ল’লে। আটাইকেইটাই পুনৰ কথা পাতিবলৈ আৰম্ভ কৰিলে।\nএইবাৰ ছোৱালীজনীৰ পৰা আৰু মেছেজ এটা আহিল- “Gudnyt.”\nশুবলৈ লৈ গোলোক সন্দিকৈয়ে অকণমান সময়ৰ বাবে “ফেচবুকটো” খুলি লৈছিল। প্ৰথমেই তেওঁ গৌতমৰ আপডেটটোকে দেখিলে। তেওঁ ভাবিলে- “এৰা!! ল’ৰাটো লাহে লাহে বৰ অনুভৱী হৈ গৈছে আজিকালি। বয়স হৈছেতো। আৰু এবছৰ মানতে সি বিয়াখন পাতিবই পাৰিব চাগে। তাৰ তিনি বছৰমানৰ পাছতে ক’ৰ শীতল বতাহ, ক’ৰ বৰষুণ…, চব অনুভৱ নাইকীয়া হৈ যাব বাপ্পেকে!” ভাবি ভাবি তেওঁ নিজে নিজেই মস্ত স্মাইলী এটাৰ দৰে হাঁহি এটা মাৰিলে…। “বাপ্পা। কৰা কৰা, অনুভৱ কৰা। এনে বতাহ সঁচাই বহুত ভাল লাগে… ” -গৌতমৰ তাতে কমেণ্ট এটা মাৰি আৰু একো নাচাই তেওঁ লাহেকৈ লেপটপটো জপাই শুই থাকিল।\nছহিদুল ইছলামে কিয় জানো বহু মাহ ধৰি গৌতমৰ আপডেটবোৰ দেখা পোৱা নাছিল। আজি হঠাতে দেখি গ’ল। তাৰ হাঁহি উঠিল- গৌতম এতিয়াও আগৰ দৰেই ৰোমাণ্টিক হৈয়ে আছে। সিও মন্তব্য এটা দিলে- “ঐ, বহু দিন তোৰ খবৰ-খাটি নাই যে। তোৰ ভাৱবোৰ আগৰ দৰেই আছে যেন দেখি ভাল লাগিল। খুব বতাহ লৈ আছ ন? ফ’ন কৰিবি।” “খবৰ-খাতি নাই” বুলি ক’ব পাৰে, কিন্তু নিজে খবৰ ল’ব নোৱাৰে- ইয়াকে ভাবি গৌতমে মন্তব্যটোত লাইক এটা মাৰি থ’লে। তেনেতে শেৱালী গোঁহাইৰ মন্তব্য এটা আহিল- “বাঃ, আজিকালি খুব ৰোমাণ্টিক হৈ গৈছা যে?” তেওঁৰ লগত গৌতমৰ চিনাকী হোৱা ছমাহ হৈছে, ইফালে কৈছে- “আজিকালি খুব ৰোমাণ্টিক হৈ গৈছা যে?” যেন তাক আগৰে পৰা চিনিহে পায়, আৰু সি যেন আগতে ৰোমাণ্টিক নাছিলহে! “এটাই মন্তব্য দিছে- আগৰ দৰেই ৰোমাণ্টিক হৈয়ে আছ। এজনীয়ে মন্তব্য দিছে- আজিকালি খুব ৰোমাণ্টিক হৈ গৈছ।” ভাবি ভাবি গৌতমৰ হাঁহি উঠিল…।\nগৌতমে প্ৰকৃততে কি কাৰণেবা সেই আপডে’টটো তেনেকৈ দিলে যতীন বৰাই কিন্তু বুজি নাপালে। সেইটো আপডেট দিয়াৰ কিবা ৰহস্য আছে নেকি? কোনোবাই “মুকলিৰ বতাহতকৈ এ.চি. কোঠাহে ভাল” বুলি কৈছিল নেকি? আৰু তাৰ উত্তৰ হিচাপেহে গৌতমে সেইটো লিখিছে নেকি? বহুতো প্ৰশ্নই যতীন বৰাৰ মগজুত খুন্দিয়াবলৈ ধৰিলে। প্ৰশ্নবোৰ অৱশ্যে মনতেই গোপনে ৰাখি যতীন বৰাই মন্তব্য এটা দিলে- “কাৰেণ্টটো বাৰু আহিল নে এতিয়া?”\nগৌতমে উত্তৰ দিবলৈ লওঁতেই পৃথিৱী চিনটোত ৰঙা এক এটা পুনৰ জিলিকি উঠিল। আঙুলিৰ আগ এটাৰে সেইটোত লাহেকৈ স্পৰ্শ কৰোঁতেই সি দেখা পালে- তাৰ আপডে’টটো কুকি চাবুকধৰাই লাইক কৰিছে। শীতল বতাহছাটি এইবাৰ মনৰ ভিতৰলৈকে সোমাই আহি তাক চিৰ-সতেজ কৰি তোলা যেন সি অনুভৱ কৰিলে। কুকি চাবুকধৰা বৰ্তমান যিখন মহানগৰত থাকে, সেই মহানগৰত গ্ৰীষ্মকালত বেলিটো যেন অট্টালিকাবোৰৰ ছাদলৈকে নামি আহে। সেইবাবে শীতল বতাহৰ আমেজৰ কথাটো পঢ়ি তাইয়ো এনেই এটা শীতল আমেজ পোৱা যেন পালে, সেইবাবেই আপডে’টটোত লাইক মাৰি দিলে।\nকুকি চাবুকধৰাক কেতিয়াও কোনোদিন লগ নাপাই বুলি গৌতমে জানে, আৰু লগ পাবলগীয়া কোনো কথাও নাই, বা মনো নাই, বা সেই কথা কোনোদিন সি ভবিবলগীয়াও নাই। কোনোবা এদিন তাৰ চিনাকী কাৰোবাৰ ক’ৰবাত মন্তব্য দিওঁতে তাইৰ প্ৰফাইলটো দেখি সি তাইলৈ ফ্ৰে’ণ্ড ৰিকুৱেষ্ট পঠিয়াই দিছিল; পিছলৈ বিভিন্ন কথা-বতৰা দেখি দেখি সি বুজিছিল তাই অতি সুন্দৰী যদিও নিৰহংকাৰী, অতি তীক্ষ্ণধী আৰু সমাজ সচেতন যদিও ধেমেলীয়া মনোভাৱৰ, প্ৰৱল আত্মবিশ্বাসী যদিও কিহবাৰ প্ৰতি সদায় আকুল, আত্ম-প্ৰতিষ্ঠাৰ বাবে অহৰহ যত্নপৰ যদিও বন্ধুত্বপূৰ্ণ আৰু অতি মৰমিয়াল…। সেইবাবেই, তাই কেতিয়াবা তাৰ কথাত লাইক কৰিলে তাৰ খুব ভাল লাগে, প্ৰেৰণা পোৱা যেন অনুভৱ কৰে; বছ সিমানেই। সাধাৰণ যুৱক বাবেই তাৰ বাবে এই সংখ্যা অতি সীমিত। চুপাৰ-ষ্টাৰ বা প্ৰতিষ্ঠিত প্ৰতিভাৱানসকলেও নিশ্চয় এনেবোৰৰ পৰা প্ৰেৰণা লয়…., মাথোঁ তেওঁলোকৰ এই সংখ্যা অগণনৰ পিনলৈ ধাৱিত হয়……। তাইৰ লাইকটো সি অনুভৱ কৰিবলৈ আৰম্ভ কৰিলে…। যতীন বৰাৰ উত্তৰটো সি দিবলৈ লৈয়ো দিয়া নহ’ল, সেই উত্তৰ এতিয়া লিখি থাকিবলৈ তাৰ আৰু মন নগ’ল….। তাইৰ লাইকটো দেখাৰ মুহূৰ্ততো অধিক সময়ৰ বাবে অনুভৱ কৰি থাকিবলৈ সি যত্নপৰ হ’ল…। সেইবাবে সি অন্য notification-বোৰ নাপাবৰ বাবে 3G সংযোগটো বিচ্ছিন্ন কৰি ম’বাইলটো জেপত থৈ দিলে।\n← আঠ ধুৰন্ধৰৰ কাণ্ড :: ছাত্ৰাবাসৰ এডোখৰ (১৮) (- দিগন্ত যাদৱ শৰ্মা)\nচলো দিল্লী’ – অলপ গতানুগতিকতাৰ পৰা ভিন্ন কথাছবি (ডা০ ভূপেন শইকীয়া) →


বোজা | নীলা চৰাই: অনলাইন অসমীয়া সাহিত্য, কবিতা, গল্প, প্ৰবন্ধ\nJuly 19, 2016 November 17, 2016 অথৰ্ৱণ গোস্বামী0Comments অথৰ্ৱণ গোস্বামী, নিঃসংগতা\n“শূন্য বিদায় করব না তো উহাকে\nমরণ যেদিন আসবে আমার দুয়ারে।” (গীতাঞ্জলি)\nকবিগুৰুৰ কবিতাৰ শাৰীকেইটাই যেন তেওঁক এতিয়া সাহস দিয়ে; হয়তো আৰু বেছি দিন জীয়াই নাথাকিব তেওঁ। যিসময়ত তেওঁক স্বপুত্র-পুত্রীৰ প্রয়োজন, সেই সময়তেই সিহঁতে নিজৰ প্ৰয়োজনত বিদেশত সুস্থিৰ হ’ল। তথাপিও তেওঁৰ কোনো আক্ষেপ নাই, কাৰণ ৰিটায়াৰমেণ্টৰ পৰা প্রায় পঁচিশ বছৰতো তেওঁ অকলেই কটালে; সহধর্মিণীয়েও দহ বছৰৰ আগতেই এই জগতৰ পৰা মেলানি মেলিলে; গতিকে সম্পূর্ণ এটা দশক অকলেই কটোৱা মানুহজনৰ বাবে এইটো সহজ কথা। কিন্ত আজিকালি তেওঁ ভয় কৰে, কাৰণ চলা-ফুৰা কৰিবলৈ অসুবিধা, চকুও দুৰ্বল হৈ পৰিল। মৰণৰ বাবে নহয়, ঘৰৰ নির্জন দেৱালকেইখনৰ প্রতিধব্বনিয়েহে তেওঁক কন্দুৱাই পেলায়।\nগৌৰীশংকৰ শর্মাৰ আজি চাৰি কুৰি পাঁচটা বছৰ বয়স সম্পূর্ণ হ’ল। ৰাতিপুৱা বেলাতেই আমেৰিকা যুক্তৰাষ্টৰ পৰা পুতেকে ফোন কৰিছিল জন্মদিনৰ শুভ কামনা জনাবলৈ। তেওঁ কৰিবনো কি? দুৰ্বল কর্ণদ্বয় সুপুত্রৰ মাতটোতে তৃপ্ত হ’ল। আজিৰ দিনততো শ্রৱণ মুনিৰ পুত্ৰৰ দৰে পুত্র নাই! জীয়েকে হয়তো ৰাতিলৈহে ফোন কৰিব, কাৰণ তাইৰ লণ্ডনত এতিয়াও ৰাতিয়েই হৈ আছে।\nপুতেকহঁতে যে গৌৰীশংকৰৰ কথা নাভাবে,— কথাটো তেনেকুৱা নহয়। সি বিদেশৰ পৰাই ভাৰতত থকা দেউতাকৰ যতন লয়; উন্নত হস্পিতালৰ ডাক্তৰক ফোন কৰিয়েই সি বাপেকৰ স্বাস্থ্যৰ খবৰ কৰে। দেউতাকলৈতো সি পইছা প্রেৰণ কৰিব নালাগে, কাৰণ গৌৰীশংকৰ নিজেই অৱসৰপ্রাপ্ত অভিযন্তা। তেওঁৰ নাছিল কি? ডেকা বয়সতেই ভাল চাকৰি, সুপত্নী, গাড়ী-ঘোঁড়া, ঘৰ-সংসাৰ আৰ কত যে কি! ল’ৰা-ছোৱালীহালো নিজৰ ভৰিত থিয় হ’ল। বিদেশত থকা সিহঁতৰ কথা কৈয়ে তেওঁ দহৰ আগত ফিতাহি মাৰে। কিন্ত কাৰো আগত হাত নপতা গৌৰীশংকৰৰ আজিকালি খুব প্রয়োজন এটা সান্নিধ্যৰ। পুতেকে তেওঁৰ কাৰণে নার্ছ আদিও ঠিক কৰি দিছে; কিন্ত নার্ছজনীয়ে ক’ত তেওঁৰ মনৰ কথা বুজিব?\nআজি এজনী নতুন নার্ছ আহিব। আগৰ জনী নার্ছৰ শহুৰেকৰ অসুখ, গতিকে পৰহিয়ে নলবাৰীলৈ গ’ল। সেই নলবৰীয়া নার্ছজনীয়ে আজি প্রায় পাঁচ-ছয় বছৰ তেওঁৰ শুশ্ৰূষা কৰিছে; গতিকে কেইদিনমানৰ কাৰণে আহিবলগীয়া গৰাকীৰ ব্যৱহাৰ কেনেকুৱা,— সেই ভাবি গৌৰীশংকৰ বিভোৰ। অৱশ্যে বৃদ্ধ বয়সৰ বাবে যে তেওঁ সকলোৰে আলৈ-আথানিৰ পাত্র, সেই বিষয়ে তেওঁ জ্ঞাত।\nদুপৰীয়া আহাৰ যোগাৰ ধৰি ৰান্ধনি ল’ৰাটোৱে চিঞৰি ক’লে— “বৰদেউতা, আজি গধূলি নতুন নার্ছজনী আহিব, আগৰ জনী হয়তো পোন্ধৰ-বিশ দিনৰ পাছতহে উলটিব। নতুনজনী হেনো খাছীয়া। একেবাৰে ছোৱালী মানুহ, মেঘালয়ত ঘৰ, কিন্ত এতিয়া গুৱাহাটীৰেই লোকেল হস্পিতালত থাকে। অসমীয়া বু্জিব পাৰে। দেখাই-শুনাই বোলে বেছ ধুনীয়া।”\nতাৰ কথাত তেওঁ হুমুনিয়াহ কাঢ়িলে।\nসন্ধ্যা লাগি আহোঁতেই ফাগুনমহীয়া বতাহজাকে ঘৰৰ টিংখন কঁপাই পেলালে। গৰম চাদৰখন মেৰিয়াই বাৰাণ্ডাৰ আৰামী চকীখনত বহা গৌৰীশংকৰৰ মনটো পুৰণি দিনলৈ লৰ মাৰিলে, তেওঁৰ মনলৈ আহিল সকলো পুৰণা স্মৃতি— এনেকুৱা দিনতেইতো আগতে বিহুৰ যা-যোগাৰ কৰিছিলো, ল’ৰালি কালততো সমনীয়াৰ লগত হুঁছৰি মাৰোঁতেই এটা মাহ পাৰ হৈ গৈছিল! বতাহৰ স্পৰ্শই গৌৰীশংকৰক বাস্তৱলৈ ঘূৰাই আনিলে। সন্ধ্যাৰ লগে লগে ভৌতিক যেন হৈ পৰা তেওঁৰ নির্জন বাসগৃহৰ প্রতিটো কোণেই যেন অট্টহাস্য কৰি উঠিল। শিশুৰ দৰেই বিতত হৈ তেওঁ নিবিড়ে কীৰ্তন কৰিলে— কিমতে ভকতি কৰিবো তোমাত…!\nহঠাৎ কোনোবা আহি তেওঁৰ সন্মুখত থিয় দিলেহি; বৃদ্ধ চকু-কাণে মনিব নোৱৰা ব্যক্তিক শর্মাই প্রশ্ন কৰিলে— “কোন?”\nঅস্পষ্ট অসমীয়াত স্ত্রীক কণ্ঠই কৈ উঠিল— “মই মেৰী, আপোনাৰ নতুন নার্ছ।”\nলাখুটিডালত ভৰ দি চকীৰ পৰা উঠিবলৈ লওঁতেই তেওঁ বাগৰি পৰিবলৈ ধৰিলে, কিন্ত অনতিপলমে মেৰীয়ে তেওঁক ৰক্ষা কৰিলে। তেওঁৰ সেমেকা ছাল মেৰীৰ কেঁচা তেজযুক্ত হাতৰ পৰশত যেন তেজাল হৈ উঠিল; তৎক্ষণাৎ তেওঁ কৈ উঠিল— “ধন্যবাদ মেৰী।”\nবাৰাণ্ডাৰ বিজুলীৰ চুইছটো অন কৰাত হে তেওঁ মেৰীৰ দর্শন পালে। দিপলিপ ছোৱালীজনী, হয়তো পঁচিশ-ছাবিশ বছৰ বয়সীয়াল। তাইৰ কেঁচা গাখীৰ বৰণীয়া দেহাটোক ইতিমধ্যে বতাহজাকে কঁপাইছিল; বেগৰ পৰা উলিয়াই ক’লা ৰঙৰ ব্লেজাৰটো গাত মেৰিয়াই তাই মুখত এটি সূক্ষ্ম হাঁহি গুজি দিলে।\nগৌৰীশংকৰে প্রশ্ন কৰিলে— “তোমাৰ ঘৰ ক’ত?”\nভঙা অসমীয়াত তাই ক’লে— “শ্বিলঙত ককা।”\n—“তাৰ মানে তুমি খাছীয়া?”\n—“হয়, কিন্ত মই অর্ধ খাছী; মোৰ দেউতা বাঙালী আৰ মা খাছীয়া।”\n—“মই কিন্ত বাংলা তথা খাছী ভাষা বুজি নাপাওঁ।”\n—“একো নাই, মইতো অসমীয়া বুজি পাওঁ। গুৱাহাটীত থকা মোৰ চাৰি বছৰ হ’ল।”\nতাইৰ লগত সিমানতেই কথা সামৰি তেওঁ তাইক এটা কোঠা দেখুৱাই দিলে, সেই কোঠাতেই তাই থাকিব লাগিব। আগৰ গৰাকী নার্ছে ইতিমধ্যেই তাইক সকলো বিৱৰি কৈছে, গতিকে তাই কোনো অসুবিধা নাপায়। ৰাতি আহাৰৰ সময়ৰ পৰাই তাইৰ দায়িত্ব আৰম্ভ হ’ব— গৌৰীশংকৰক ঔষধ দিয়া, ইনছুলিন দিয়া আৰু কত যে কি!\nগৌৰীশংকৰে আকৌ সুধিলে— “তুমি কিমান লৈকে পঢ়িলা?”\n—“মোৰ গ্রেজুৱেছন সম্পূর্ণ নহ’ল। দেউতাৰ মৃত্যু হোৱাত ইচ্ছা থকা সত্বেও নোৱাৰিলো। ঘৰৰ অৱস্থাও বেয়া, গতিকে শ্বিলঙৰ ছিভিল হস্পিতালতেই পোনপ্রথমে ৰোগীৰ আলপৈচানৰ বাবে আছিলো, সিহঁতে মাহে দুহেজাৰ দিছিল। তাৰপাছত গুৱাহাটীলৈ আহিলো।”\n—“মানে পেছাত নার্ছ নহয়?”\n—“হয় ককা, ৰোগীৰ শুশ্ৰূষাত থাকোঁতেই বেজি দিয়া, চেলাইন দিয়া সকলো শিকি পেলালো।”\n—“এনেকুৱা কাম কৰি ভাল লাগে জানো?”\n—“প্রথমে নালাগিছিল, কিন্ত ৰোগীৰ কষ্ট দেখি এইবোৰ কামতহে মন বঢ়িল।”\n—“তেন্তে মোৰ বাবে তোমাৰ দুগুণ পুতৌ জন্মিব, শৰীৰৰ নিচিনাকৈ মনৰো অসুখ মোৰ।”\n—“একো নাই, চিন্তা নকৰিব।”\n—“ৰুগীয়াক চোৱা-চিতা কৰি ভাল পোৱা জানো তুমি?”\n—“পাওঁ। আমাৰ বাইবেলে কৈছে, ‘ৰোগীৰ সেৱা কৰা মানেও ঈশ্বৰৰ সেৱা।”\n—“হ’ব দিয়া; এতিয়া শোৱাগৈ। কাইলৈ সোনকালে উঠিবা, বিচনাতেই মোৰ ব্লাড-প্রেছাৰ জুখিব লাগিব।”\nমেৰীয়ে দুদিনতেই গৌৰীশংকৰৰ অৱস্থাৰ বিষয়ে জ্ঞাত হ’ল।ৰান্ধনি ল’ৰাটোৱে ইতিমধ্যে তাইক সকলো ভাঙি-পাতি ক’লে। মেৰীৰ মনত গৌৰীশংকৰৰ প্রতি সঁচাকৈয়ে পুতৌ জন্মিছে; তেওঁৰ শাৰীৰিক অৱস্থাৰ বাবে নহয়, মনৰ অৱস্থাৰ বাবেহে। যিসময়ত পিতৃ-মাতৃক সন্তানৰ প্রয়োজন, সেই সময়ত হয়তো তেওঁলোকক পোৱাটো অসম্ভৱ হৈ পৰে। ধন নতুবা নাম উপার্জনৰ পথত যাওঁতে তেওঁলোকে পিছলৈ ঘূৰি চাবলৈ আহৰি নাপায়। হয়তো এয়াই ঈশ্বৰৰ মায়া!\nগৌৰীশংকৰ অকলশৰীয়াকৈ থকা মুহূর্তত মেৰীয়ে তেওঁৰ সৈতে কথা-বতৰা পাতি তেওঁৰ নিসংগতা দূৰ কৰাৰ যত্ন কৰে। এনে বয়সৰ মানুহক যদি তাইৰ প্রজন্মৰ মানুহে দুই-এটা কথাৰ যোগেদি সুখ দিব পাৰে, তেন্তে মানৱীয়তাৰ খাতিৰত তাই সেইটো নকৰিব কিয়? মানৱীয়তা ধৰ্ম; আনবোৰতো নামমাত্রেহে।\n—“মেঘালয়লৈ গৈছেনে আপুনি?” মেৰীয়ে সুধিলে।\nমেঘালয়ৰ নাম শুনিয়েই তেওঁৰ মনত পছোৱা বতাহ ব’বলৈ ধৰিলে। “হয়, গৈছোঁ, বহুবাৰ। কলেজত পঢ়ি থাকোঁতেই বন্ধুৰ লগত, পাছত ল’ৰা-ছোৱালীহাল সৰু হৈ থাকোঁতে পৰিয়ালৰ লগত। শ্বিলঙৰ পৰিৱেশ অতি বিতোপন, তাৰ প্রাকৃতিক সৌন্দৰ্য ই আজিও মোক আকৰ্ষণ কৰে।”\n—“তেন্তে যাব আকৌ!”\nমেৰীৰ কথাত হাঁহি মাৰি তেওঁ ক’লে— “এই বয়সত কাৰ লগত যাম হে? অৱশ্যে নাতি-পুতিহঁত ইয়াত থকা হ’লে নিশ্চয় গ’লোহেঁতেন।”\nচকু চলচলীয়া কৰি গৌৰীশংকৰে পুনৰ ক’লে— “সিহঁতক নেদেখা আজি পাঁচ-ছয় বছৰেই হ’ল; সিহঁতৰ বাঢ়ি অহা জীৱনক চকুৰ আগত চোৱাৰ হেঁপাহ আজি সময়ৰ হাতত নিপাত হ’ল।”\n—“এনেকৈ কিয় কৈছে ককা?”\n—“ তেনেকুৱাই সকলো; মোৰ পুত্র-বোৱাৰী, জী-জোঁৱাই কামত এনেকৈ ব্যস্ত যে মোৰ ওচৰলৈ আহিবলৈ সিহঁতৰ সময় নাই। কিছুদিনৰ পাছত হয়তো মোৰ নাতি-নাতিনীয়ে মোক পাহৰিয়েই পেলাব। সময়ে সকলো শেষ কৰে!”\nগৌৰীশংকৰৰ কথাই মেৰীৰ বুকুত টানকৈ বিন্ধিলে— এই বুঢ়া মানুহজনৰ মায়াবন্ধনত হোৱা দোমোজাই তেওঁক হতাশালৈ ঠেলি দিছে।আজিৰ দিনত বুঢ়া মাক-বাপেকক ল’ৰা-ছোৱালীয়ে বৃদ্ধাশ্রমত থয়, গতিকে তেওঁলোকৰ অৱস্থা কেনে হ’ব? আজি যদিহে মেৰীৰ পিতৃ-মাতৃ জীয়াই থাকিলহেঁতেন, তেতিয়া তাইও কি তেনেকুৱাই কৰিলেহেঁতেন?\nগৌৰীশংকৰৰ মনত অলপ হ’লেও সুখ দিবলৈ মেৰীয়ে তেওঁক চাৰিবেৰৰ বাহিৰ কৰি ফুৰাবলৈ আনিছে। প্রাকৃতিক দৃশ্য প্রেমী গৌৰীশংকৰৰ হতাশা দূৰ কৰিবলৈ তাই তেওঁক পাৰ্কলৈ লৈ আনিছে। জোপোহা গছৰ আঁৰত থকা বেঞ্চখনতেই দুয়ো বহিল; যেন কোনো প্রেমিক-প্রেমিকাইহে হাতে-হাত মিলাই বহিছে। কিন্তু তেওঁলোকৰ প্রেম পৃথক, এয়া মানৱীয়তাৰ প্রেম। মেৰীৰ বাবে হয়তো পিতৃৰ বাবে থকা দায়িত্ব তথা গৌৰীশংকৰৰ বাবে পুত্রীৰ প্রতি স্নেহ। গৌৰীশংকৰে কৈ উঠিল— “পাহাৰীয়া অঞ্চল মোৰ অতি প্রিয়; তেনে স্থানৰ পৰিৱেশ অতি মনোৰম। শ্বিলং, দাজিলিং, জম্মু…।”\n—“মানে আপুনি ভ্রমণ ভাল পায়?”\n—“হয় পাওঁ; পাহাৰীয়া অঞ্চল নাযাবলৈ নাই। পাহাৰীয়া মানুহখিনিৰ আন্তৰিকতাও বৰ শলাগ ল’বলগীয়া; তাৰ পৰা তুমিও ব্যতিক্রম নোহোৱা।”\nঈষৎ হাঁহিৰে তাই কৈ উঠিল— “ধন্যবাদ।”\nঅলপ ভাবুক হৈ তেওঁ ক’লে— “আজি বহু বছৰৰ মূৰত মই এনেকৈ ঘৰৰ বাহিৰত ভৰি থৈছোঁ। অন্যথা নির্জন গৃহই মোক অশান্তি কৰি থাকে। চকুৰে ভালদৰে নেদেখোঁ যদিও এনে প্রাকৃতিক দৃশ্য মনৰেই অনুভৱ কৰিছোঁ। বহু বছৰৰ আগতে মোৰ পত্নীৰ সৈতে বৈষ্ণোদেৱীৰ যাত্রাত গৈছিলো, সেয়া তেওঁৰ লগত মোৰ শেষ যাত্রা। সেই স্মৃতি আজিও মোৰ মানসপটত ভাহি আছে; তাৰ পাছৰ পৰা মই অকলেই আছোঁ।”\nতেওঁৰ কথাৰ উত্তৰত মেৰীয়ে ক’লে— “আপোনাৰ ল’ৰা-ছোৱালীহঁত নাহে কিয়?”\n—“সিহঁত ব্যস্ত, সিহঁতে যে মোৰ কথা নাভাবে, কথাটো তেনেকুৱা নহয়। মোৰ চিন্তাত সিহঁত নিশ্চয়েই বিভোৰ; বিদেশত কর্মৰত হৈ কেনেকৈ তেওঁলোক ভাৰতলৈ আহিব পাৰে? সিহঁতৰ দোষ নহয়।”\nএইবাৰ নিজকে ধৰি ৰাখিব নোৱাৰি মেৰীয়ে কৈ পেলালে— “ক্ষমা কৰিব ককা; কিন্ত মই এটা কথা ক’বলৈ বাধ্য হৈছোঁ। আপোনাৰ সন্তানে আপোনাক হয়তো ভাল পায়, শ্রদ্ধা কৰে; কিন্ত আত্মকেন্দ্রিক সিহঁত। ধন ঘটা বা সন্মান অর্জন কৰি কি লাভ যদিহে জন্মদাতা বা পালন কৰোঁতা পিতৃ-মাতৃৰ বেয়া অৱস্থাত তেওঁলোক সমভাগী হ’ব নোৱাৰে? মাক-দেউতাকে স্বার্থ অবিহনে সন্তানক ডাঙৰ কৰে, কিন্ত সেই সন্তানেই তেওঁলোকক ত্যাগ কৰে।”\nপৰিব ধৰা চকুলো সামৰি শর্মাই ক’লে— “পিতৃ-মাতৃয়ে সদায় সন্তানৰ হিতেই চিন্তা কৰে। মোৰ ল’ৰা-ছোৱালীয়ে মোক সময় দিয়াত অসমর্থ; তথাপিও মই নিষ্ঠুৰ হ’ব নোৱাৰোঁ। এয়াই পিতৃ-মাতৃৰ প্রেম তথা ত্যাগ। মই কাহানিও সন্তানৰ বোজা হ’ব নিবিচাৰোঁ; সিহঁতৰ উন্নতিত মই সুখী। মোৰ অৱস্থা অগত্যা…।”\nতেওঁৰ কথাত হতভম্ব হ’ল মেৰী; হয়, এয়াই পিতৃ-মাতৃৰ প্রেম, যি স্বর্গীয়। গৌৰীশংকৰে পাশ্চাত্যৰ বিখ্যাত দার্শনিক জর্জ ৰিচার্ডৰ উক্তি মেৰীক শুনালে— ‘নীৰৱতাই কেতিয়াও মংগল কৰিব নোৱাৰে, কিন্ত ই ক্ষতি কৰাতো অসমর্থ।’\nতেওঁৰ কথাত মেৰী আচৰিত হ’ল, কিন্ত তাই সেও মানিলে গৌৰীশংকৰৰ ধৈৰ্য তথা পৱিত্র হৃদয়ৰ ওচৰত। হয়তো আৰু বেছি দিন জীয়াই নাথাকিব তেওঁ, কিন্ত জীয়াই থকা দিনকেইটাত নিসংগতাই যাতে তেওঁক ভাঙিব নোৱাৰে, তাৰ বাবে মেৰীয়ে নিশ্চয়েই কিবা এটা কৰিব। তাইৰ বাবে গৌৰীশংকৰ কেৱল ৰোগী নহয়, যেন নিজ পিতৃহে। কিন্ত তাই হয়তো যাব লাগিব, কাৰণ দুদিনৰ পাছতেই নলবৰীয়া নার্ছজনী উভতিব; তাই হয়তো তেওঁক তেনেকৈ যতন নকৰিব। হয়তো গৌৰীশংকৰ পুনৰ নিসংগ কোঠাতেই আবদ্ধ হ’ব।\nবতাহে কঁপোৱা দ্যুলোকৰ ডাৱৰে গর্জি উঠিল, হয়তো বৰষুণে আক্রমণ কৰিব পার্কলৈ অহা সকলোকে। মেৰীৰ কন্ঠই প্রখ্যাত কবি Wordsworth-অৰ দুশাৰী পদ্য গাই উঠিল—\nWhat man has made of man? (Lines Written In Early Spring, 1798)\n← এখন নদীৰ মৃত্যু\nতোমাৰ প্ৰাচুৰ্যময় চুবুৰিতে জী উঠিছোঁ →\nনেহু, শিল্বং-২২, মেঘালয় ফোন নং: ৮৪৮৬১ ৫৯৩৮৬


জগন্নাথ - অসমীয়া ৱিকিপিডিয়া\n২০১১ চনত জগন্নাথ মূৰ্তি\nএই সাঁচটো নিম্নোক্ত প্ৰবন্ধৰ এক অংশ\nপ্ৰধান দেৱতা (ত্ৰিমুৰ্তি)\nঅনান্য দেৱ দেৱী\nশ্ৰী সম্প্ৰদায় (বিশিষ্টভাইটা)\nব্ৰহ্মা (ডীভাইটা, অচিন্ত্য ভেদ অভেদ)\nজগন্নাথ (ওড়িয়া: ଜଗନ୍ନାଥ) প্ৰধানকৈ ভাৰত আৰু বাংলাদেশত পূজিত এগৰাকী দেৱতা। তেওঁক ভাতৃ বালভদ্ৰ আৰু ভগ্নী সুভদ্ৰাৰ সৈতে সাধাৰণতে আৰাধনা কৰা হয়। ওড়িয়া হিন্দু ধৰ্মত তেওঁ সৰ্বোচ্চ দেৱতা: পুৰুষোত্তম বা পৰ ব্ৰহ্ম। বৈষ্ণৱ ধৰ্মত, আৰু বিশেষকৈ কৃষ্ণবাদত, অনেক ক্ষেত্ৰৰ জগন্নাথক কৃষ্ণ বা বিষ্ণুৰ এক বিমূৰ্ত ৰূপ মনা হয়। তেওঁক কেতিয়াবা কৃষ্ণ বা বিষ্ণুৰ অৱতাৰো জ্ঞান কৰা হয়। কোনো কোনো শৈৱ আৰু শাক্ত হিন্দুৰ মতে, তেওঁ শিৱৰ ভৈৰৱ ৰূপৰ তান্ত্ৰিক ৰূপ, যাৰ সম্বন্ধ ধ্বংসৰ সৈতে।\nজগন্নাথবাদ বা ওড়িয়া বৈষ্ণৱবাদত এগৰাকী প্ৰধান আৰাধ্যৰ ৰূপত জগন্নাথৰ উত্থান দেখা যায় মধ্যকালৰ আগ ভাগত। পাছলৈ ই এক স্বাধীন ৰাজ্যিক স্থানীয় মন্দিৰ-কেন্দ্ৰিক পৰম্পৰা হৈ পৰিল, কৃষ্ণবাদৰ অন্তৰ্গত।\nজগন্নাথৰ আৰাধনাৰ আৰম্ভণি কেতিয়া হৈছিল সেই কথা স্পষ্টকৈ জনা নাযায়। কোনো কোনোৱে ঋগবেদ (১০.১৫৫.৩)ক উয়াৰ উৎস বুলি কয়, কিন্তু আনে এই মত মানি নলয়। তেওঁলোকৰ মতে তেওঁ জনজাতীয় মূলৰ এগৰাকী দেৱতা হ'ব পাৰে।\nৰীতি নীতি[সম্পাদনা কৰক]\nজগন্নাথৰ মূৰ্তি কাঠেৰে নিৰ্মিত আৰু সজ্জিত, গোল চকু থকা আৰু হাত-ভৰি বিহীন। জগন্নাথক আৰাধনা কৰাৰ নীতি-নিয়ম হিন্দু ধৰ্মৰ আন আন ভাগত পোৱা নিয়মতকৈ পৃথক। অস্বাভাৱাকিকভাৱে, মূৰ্তি কাঠেৰে নিৰ্মিত আৰু নিৰ্দিষ্ট সময়ৰ মূৰে মূৰে সলোৱা হয়।\nপ্ৰতি বছৰে জুন বা জুলাই মাহত পূব ভাৰতৰ কেইবাখনো ৰাজ্যত ৰথ যাত্ৰা উদ্‌যাপন কৰা হয়। জগন্নাথ আৰু আন দুই সম্বন্ধীয় দেৱতাৰ ছবি পুৰীৰ জগন্নাথ মন্দিৰৰ গৰ্ভগৃহৰ পৰা বাহিৰলৈ অনা হয়। ৰথত ৰাখি অনেক ভক্তই ৩ কিলোমিটাৰ দূৰৰ গুণ্ডিচা মন্দিৰলৈ এই ৰথ লৈ যায়। কেইদিনমান সেই মন্দিৰত দেৱতাকেইগৰাকীক ৰখাৰ পাছত তেওঁলোকক পুনঃ নিজৰ মন্দিৰলৈ লৈ যোৱা হয়। পুৰীৰ মন্দিৰৰ লগতে সমগ্ৰ বিশ্বতে আন আন জগন্নাথ মন্দিৰতো একেই ধৰণে যাত্ৰাৰ আয়োজন কৰা হয়। লক্ষ লক্ষ ভক্ত পুৰীলৈ প্ৰতি বছৰে যায় জগন্নাথৰ ৰথত চাবলৈ।\n↑ Eschmann, Kulke & Tripathi 1978, পৃষ্ঠা. 31–98.\n↑ Rajaguru 1992.\n↑ Starza 1993, Cult Purusottama at Puri.\n↑ Miśra 2005, chapter 9, Jagannāthism.\n↑ Ray 2007, পৃষ্ঠা. 151.\n↑ Mukherjee 1981, পৃষ্ঠা. 67.\n↑ Hardy 1987, পৃষ্ঠা. 387–392.\n↑ Mukherjee 1981, পৃষ্ঠা. 155–156.\n↑ Starza 1993, পৃষ্ঠা. 73, 76.\n↑ Jagannath Mohanty (2009). Encyclopaedia of Education, Culture and Children's Literature: v. 3. Indian culture and education. Deep & Deep Publications. পৃষ্ঠা. 19. ISBN 978-81-8450-150-6. https://books.google.com/books?id=3T2Ph_SmjtoC&pg=PA19.\n↑ Das, Suryanarayan (2010). Lord Jagannath. Sanbun. পৃষ্ঠা. 89. ISBN 978-93-80213-22-4. https://books.google.com/books?id=gFn8wSDfSxEC&q=jagannath+as++jain&pg=PA82.\n↑ Mukherjee 1981.\n↑ Eschmann, Kulke & Tripathi 1978.\n↑ Mukherjee 1981; Eschmann, Kulke & Tripathi 1978; Hardy 1987, পৃষ্ঠা. 387–392; Rajaguru 1992; Guy 1992, পৃষ্ঠা. 213–230; Starza 1993; Ray 1993; Patnaik 1994; Kulke & Schnepel 2001; }}}, chapter 9, Jagannāthism.\n↑ Patra 2011, পৃষ্ঠা. 5–16.\n↑ Starza 1993, পৃষ্ঠা. 72.\n↑ 17.0 17.1 17.2 17.3 Patnaik 1994, chapter 6. Sanatana Dharma: The Great Synthesis.\n↑ James G. Lochtefeld (2002). The Illustrated Encyclopedia of Hinduikm: N-Z. Rosen Publishing. পৃষ্ঠা. 567. ISBN 978-0-8239-3180-4. https://archive.org/details/illustratedencyc0000loch.\n"https://as.wikipedia.org/w/index.php?title=জগন্নাথ&oldid=320357"ৰ পৰা অনা হৈছে\nএই পৃষ্ঠাখন9মে' 2022 তাৰিখে ০০:০২ বজাত অন্তিম সংশোধন কৰা হৈছিল।


দুবৰি উপকাৰিতা আৰু ইয়াৰ ব্যৱহাৰ - Health Benefits of Dubori - Helthy Leaf\nপৃথিৱী ২,৫০,০০০ বিধ উচ্চ উদ্ভিদৰে ভৰপূৰ আৰু এই উদ্ভিদ সমূহৰ ভিতৰত ৮০,০০০ বিধ উদ্ভিদ হৈছে ঔষধিযুক্ত গুণেৰে ভৰপূৰ । পৃথিৱীৰ এই ঔষধি জাতীয় উদ্ভিদবোৰৰ ব্যৱহাৰ লোকবিশ্বাসৰ ওপৰতেই প্ৰতিষ্ঠিত। ভাৰতৰ লগতে অসমতো এই ঔষদিযুক্ত উদ্ভিদবোৰ বেমাৰ, চিকিৎসাৰ ক্ষেত্ৰত ব্যৱহাৰ হৈ আহিছে। এনে এবিধ ভাৰত তথা অসমত পোৱা উৎকৃষ্ট বনৌষধিযুক্ত উদ্ভিদ হ’ল দুবৰিবন (Cynodon Dactylon)। প্ৰাচীন কালৰে পৰা বৰ্তামানলৈকে দুবৰিবন বিভিন্ন ধৰণৰ ৰোগ নিৰাময় ক্ষেত্ৰত ব্যৱহৃত হৈ আহিছে।\nদুবৰি বন কি ?\nদুবৰিবন হ’ল এবিধ ঘাঁহ জাতীয় ঔষধি উদ্ভিদ। দুবৰিৰ পাত সেউজীয়া ৰঙৰ হয় আৰু গুৰিৰ পৰা প্ৰায় ২-১৫ ছে:মি: দীঘল হয়। দুবৰিবনৰ বুঢ়াপাতবোৰ অলপ খহটা হয়। দুবৰিৰ গুটিবোৰ সৰু হয় যদিও গা – গছৰ ধাৱকেৰে বংশবৃদ্ধি বেছিকৈ হয়। ইয়াৰ মূল শিপা প্ৰণালী মাটিক খামুচি মাটি ধৰে আৰু খৰাং পৰিস্থিতিত ২ মিটাৰ পৰ্যন্ত দীঘল হ’ব পাৰে ।ধাৱক গা – গছৰ গাঁঠিৰ পৰাও সৰু সৰু শিপাও ওলায়। এই শিপা খুব বেছি ৬০ ছে:মি: দীঘল হয় আৰু মাটিৰ ওপৰত ডাঠকৈ বিয়পি পৰে। উচ্চ উষ্ণতাত ইয়াৰ বৃদ্ধি ভাল হয়। শীতকালত ইয়াৰ বৃদ্ধি আটাইতকৈ কম হয়।\nদুবৰি উপকাৰিতা আৰু ইয়াৰ ব্যৱহাৰ\nভাৰতীয় সংস্কৃতিত দুবৰি বনৰ বিশেষ মহত্ব আছে। আফ্ৰিকা মহাদেশৰ স্থানীয় ঘাঁহবিধ বৰ্তমান গোটেই বিশ্বতে পোৱা যায়। আয়ুৰ্বেদত দুবৰিক বাত, পিত্ত আৰু কফৰ মহৌষধ হিচাপে গণ্য কৰা হয়। ইয়াক আয়ুৰ্বেদিক ঔষধ হিচাপে এটি ঐতিহ্যবাহী ভেষজ হিচাপে ব্যৱহৃত হৈ আহিছে। এই দুবৰি বনৰ স্বাহ্যসম্পৰ্কীয় বৈশিষ্টৰ কাৰণে জনপ্ৰিয়তা আছে। দুবৰি বনত কেলচিয়াম (Calcium), ফচফৰাচ (Phosphorus), ফাইবাৰ (Fiber), পটাচিয়াম (Potassium) আৰু প্ৰটিন (Protein) আছে যিয়ে বিভিন্ন ধৰণৰ স্বাস্থ্য সুবিধা প্ৰদান কৰে। ঔষধি গুণেৰে ভৰপূৰ হোৱাৰ বাবে আয়ুৰ্বেদিক শাস্ত্ৰত ইয়াক মহৌষধি বোলা হয়। দুবৰি বনৰ অন্য কিছুমান নামো আছে। সেইবোৰ হ’ল –\nসংস্কৃত ভাষাত – দূৰ্বা , অনন্ত , ভাগতী, সহস্ত্ৰীবীৰ্য , শতবল্লী\nহিন্দী ভাষাত – দুব\nবাংলা ভাষাত – দূৰ্বা\nমাৰাঠী ভাষাত – দূৰ্বা\nগুজৰাটী ভাষাত – ধলাধ্ৰু\nদুবৰি বনৰ জীৱবৈজ্ঞানিক শ্ৰেণীবিভাজন (Scientific Classification):\nজগৎ / ৰাজ্য: Plantae\nঅশ্ৰেনিকৃত : Angiosperms\nঅশ্ৰেনীকৃত : Monocots\nপৰিয়াল (Family): Poaceae\nপ্ৰজাতি: C . dactylon\nবৈজ্ঞানিক নাম (Scientific name): Cynodon Dactylon\nদুবৰি বনৰ উপকাৰিতা (Benefits of Cynodon Dactylon)\n১. সন্তান ধাৰণ /গৰ্ভধাৰণত উপকাৰী (Helps in conceiving)\nদুবৰিবন সন্তান ধাৰণৰ ক্ষেত্ৰত সম্ভৱনাময় ঔষধ। গৰ্ভধাৰণৰত অসমৰ্থ হʼলে দুবৰিবন আলোৱা চাউল একেলগে বটি বড়া বনাই ভাতৰ লগত সপ্তাহত তিনি / চাৰিদিনকৈ খালে উপকাৰ পোৱা সম্ভৱ হয় ।\n২. পুৰাতন আমাশয় আৰু পুৰাতন উদৰাময়েত ব্যৱহাৰ (Used in Chronic Diarrhea and Chronic)\nপুৰাতন আমাশয় আৰু পুৰাতন উদাৰময়েত দুবৰি বনৰ ৰস ব্যৱহাৰ কৰা হয়। এই প্ৰক্ৰিয়াত দুবৰি বনৰ ৰস এৱা গাখীৰৰ লগত মিহলাই খালে উপকাৰ পোৱা যায়। আমাশয়ত দুবৰি বনৰ ৰস ২ ৰ পৰা ৩ চামুচ ডলিমৰ পাত বা ডালিমৰ ছালৰ ৰস ৪ ৰ পৰা ৫ চামুচ মিহলাই প্ৰতিদিনে ৩ বা ৪ বাৰ খাব লাগে। এনেকৈ ১০ ৰ পৰা ১৫ দিন খালে অমাশয় ভাল হয় যায়।\n৩. ৰক্তপিত ৰোগত ব্যৱহাৰ (Used in Hemorrhagic disease)\nআয়ুৰ্বেদিক শাস্ত্ৰমতে ৰক্তপিত ৰোগত দুবৰি বন মহৌষদ। এই ৰোগত মুখ, নাকৰ বাহিৰেও শৰীৰৰ বিভিন্ন অংশৰে ৰক্ত শ্ৰাৱ হ’ব পাৰে। এই ক্ষেত্ৰত দুবৰি বনৰ ৰসৰ লগত কেঁচা গাখীৰ মিহলাই খুৱালে ৰোগৰ উপশম হয়।\n৪. চুলি সৰা কমাবৰ বাবে উপযোগী (Beneficial in preventing Hair fall)\nযাৰ খুব চুলি সৰে তেওঁ এটি পাত্ৰত ১ লিটাৰ নাৰিকল তেল কম তাপত গৰম কৰি লয় তাৰ পিছত দুবৰি বনৰ ৰস ২০০মি:লি: সমূহ তেলত মিহলাই পুনৰ গৰম কৰক। জুইৰ পৰা নমাই ছেকি সংৰক্ষণ কৰি ৰাখিব। গা-ধুৱাৰ এঘণ্টা আগত সেই তেল চুলিত ভালদৰে লগাওক। নিয়মিত ২ ৰ পৰা ৩ বাৰকৈ মাহত ব্যৱহাৰ কৰিলে চুলিসৰা বন্ধ হ’ব।\n৫. দাঁতৰ পৰা তেজ ওলোৱা /পায়েৰীয়াৰ বাবে উপযোগী (Beneficial in Pyorrhea)\nদুবৰি বন পায়েৰীয়া ৰোগ নিৰাময়ৰ বাবে এক উল্লেখনীয় ঔষধ। পায়েৰিয়া ৰোগ হ’লে – দুবৰি বনৰ গুড়িৰে দাঁত মাজিলে পায়েৰিয়া (দাঁতৰ পৰা তেজ ওলোৱা) কমে।\n৬. এনিমিয়া বা ৰক্তহীনতাত দুবৰি বন উপযোগী (Beneficial in Anemia)\nদুবৰি বনত থকা ৬৫% ক্লৰʼফিল (Chlorophyll) এ লোহিত ৰক্ত কণিকা (Red Blood Cell) আৰু হিমগ্লবিন (Hemoglobin) বঢ়াই এনিমিয়া ( Anemia) প্ৰতিৰোধ কৰাত সহায় কৰে।\n৭. ডিটক্সিং এজেন্ট হিচাপে দুবৰি( Cynodon Dactylon as Detoxifying Agent)\nদুবৰি বনে detoxing agent ৰূপে লিভাৰ, শৰীৰৰ কোষ আৰু তেজ Chlorophyll ৰ দ্বাৰ পৰিষ্কাৰ কৰে।\n৮.মধুমেহত উপকাৰী (Beneficial in Diabetes)\nদুবৰি বনৰ ৰসৰ লগত দুখিলা নিম পাতে শৰীৰৰ শৰ্বৰা মাত্ৰা (Sugar level) কমাই। অকল দুবৰি বনৰ ৰসেও তেজৰ শৰ্বৰা কমাই মধুমেহ নিয়ন্ত্ৰণ কৰাত সহায়ক হʼব পাৰে।\n৯. কিডনীষ্টোনৰ বাবে উপযোগী (Useful for kidney stones)\nদুবৰি বনৰ ৰসে diuretics হিচাপে কাম কৰে অৰ্থাত এই বনৌষধিবিধে মূত্ৰনিষ্কাশনৰ পৰিমাণ বৃদ্ধি কৰি বৃক্কত হোৱা পাথৰ (kidney stone) প্ৰাকৃতিক ভাবে শৰীৰৰ পৰা উলিয়াই দিব পাৰে। লগত প্ৰস্ৰাৱৰ সংক্ৰমণ/ইউৰিণেৰী ইনফেক্সন (Urinary Infection) আৰোগ্য কৰে।\n১০. শ্বাসকষ্ট উপকাৰী (Useful in Shortness of Breath)\nদুবৰি বনৰ ৰসে হাওঁফাওঁ পৰিষ্কাৰ কৰি চৰ্দি (colds), কাঁহ (coughs), ব্ৰংকাইটিছ (bronchitis) আৰু হাপানি (Asthma) নিৰাময় কৰে।\n১১. ৰক্তক্ষৰণ বন্ধ কৰাত উপকাৰী (Helps in Bloodclotting)\nদুবৰি বনে সাধাৰণ কটা – চিঙাৰ ৰক্তক্ষৰণ বন্ধ কৰে। যষ্ঠি মধুৰ শিপা আৰু দুবৰি বন নাৰিকল তেলত ১৫ মিনিট উতলাই প্ৰলেপ দিলে খৰ (wound) ভাল হয়।\n১২. ভুকলগা নিয়ন্ত্ৰণ (Controls Appetite)\nদুবৰি বনৰ ৰসে অতিমাত্ৰা ভুকলগা নিয়ন্ত্ৰণ কৰি Obesity দূৰ কৰে।\n১৩. হৃদযন্ত্ৰৰ বাবে উপকাৰী (Beneficial for Heart)\nদুবৰি বনত ভিটামিন A আৰু C আছে যি এন্টিঅক্সিডেণ্ট হিচাপে হৃদয়ৰ ষ্ট্ৰোক (Heart stroke) আৰু কেনচাৰ (Cancer) প্ৰতিৰোধ কৰে। নাৰিকল তেলত থকাৰ দৰে দুবৰি বনত Palmitic Acid পোৱা যায় যিয়ে Atherosclerosis ত কাম দিয়ে ।\nওপৰত উল্লেখ কৰা দুবৰি উপকাৰিতা উপৰিও দুবৰি বনৰ অন্য উপকাৰ আছে। সেয়া হ’ল-\nদুবৰি বনত প্ৰচুৰ ফ্লেভনয়েডচ (Flavonoids) থাকে যিয়ে আলচাৰ (Ulcer) প্ৰতিৰোধীৰ কাম কৰে।\nদুবৰি বনে গ্লোকোজৰ পৰিমাণ কম কৰি ডায়েবেটিজ নিয়ন্ত্ৰণ কৰিব পাৰে।\nতেজৰ কলেষ্ট্ৰলৰ মাত্ৰা (cholesterol level) কম কৰি হৃদপিণ্ডক সুস্থ কৰি ৰাখে।\nচৰ্দি – কাঁহৰ সমস্যাও দূৰ কৰে।\nদুবৰি বন কিদৰে ব্যৱহাৰ কৰিব ? (How to use Cynodon Dactylon?)\nদুবৰি বনক বিভিন্ন ধৰণে ব্যৱহাৰ কৰিব পৰা যায়। দুবৰি বনক জুচ হিচাপে, ৰস হিচাপে, পেষ্ট হিচাপে, দুবৰি বন নাৰিকল তেলৰ লগত মিহলাই আৰু ঔষধ হিচাপেও ব্যৱহাৰ কৰা হ’য়। দুবৰি বনৰ আন কিছুমান ব্যৱহাৰো আছে সেইবোৰ হ’ল –\nশৰীৰৰ কোনো স্থানত কাটিলে দুবৰি বন থেতালি আক্ৰান্ত স্থানত প্ৰলেপ দিলে ৰক্তক্ষৰণ বন্ধ হৈ যায়। এই ক্ষেত্ৰত দুবৰিৰ শিপাও ব্যৱহাৰ কৰিলে বেছি সুফল পোৱা যায়।\nবমি বমি ভাৱ বন্ধ কৰাৰ বাবে দুবৰি বনৰ ৰস ২ ৰ পৰা ৩ চামুচ ১ চাহৰ চামুচত জোখি চেনিৰ লগত মিহলাই এঘণ্টা পিছে পিছে খাব লাগে। বমি ভাৱ কমি গলে খোৱা বন্ধ কৰিব লাগে।\nশ্বেতপ্ৰদ জনিত দুৰ্বলতাত দুবৰি বন আৰু কেঁচা হালধীৰ ৰস সম পৰিমাণে মিহলাই খালে ৰোগীৰ দুৰ্বলতা কমি যায়।\nপ্ৰসাৱ কৰাত কষ্ট হয় অথচ পাত্থৰ নহয়। এই ক্ষেত্ৰত দুবৰি বনৰ ৰস গাখীৰ আৰু পানী মিহলাই খালে ভাল পৰিণাম পোৱা যায়। যদিহে অৰ্শৰোগ থাকে তেতিয়াহ’লে ইয়াক নোখোৱাই ভাল।\nকেতিয়া দুবৰি বন ব্যৱহাৰ কৰিব ?\nউপৰোক্ত ৰোগ তথা বিভিন্ন সমস্যাসমূহ নিৰাময়ত দুবৰি উপকাৰিতা ল’বলৈ ইয়াক জুচ, ৰস, পেষ্ট আদি ৰূপত ব্যৱহাৰ কৰিব পাৰি।\nদুবৰি বনৰ পাশ্বক্ৰিয়া (Side effects of Cynodon Dactylon)\nযিকোনো বস্তুৰ অতিপাত উপয়োগে কেতিয়াবা লাভৰ সলনি ক্ষতিকাৰক হ’ব পাৰে । তদুপৰি দুবৰি বনৰ সুবিধা বেছিকৈ আৰু অসুবিধা খুবেই কম। অৰ্শৰোগ হʼলে দুবৰি বনৰ সেৱন কৰিব নালাগে, যদি কৰা হয় তেন্তে দেহৰ বাবে ক্ষতিকাৰক হয়। যিকোনো ৰোগ নিৰাময়ৰ বাবে সমকলো জোখৰ মতে সেৱন কৰাই লাভজনক।\nউপৰোক্ত প্ৰবন্ধটিত উল্লেখিত দুবৰি বনৰ পৰিচয়মূলক বৰ্ণনা, ইয়াৰ পুষ্টিগত গুণাগুণ, উপকাৰিতা আৰু অপকাৰিতা আদিৰ লগতে এই ভেষজবিধ কেনেকৈ ব্যৱহাৰ কৰিব তাৰ বিষয়ে জানিব পাৰিলে। আশা কৰো এই প্ৰৱন্ধটিয়ে আপোনাক বিভিন্ন ধৰণে উপকৃত কৰিব। ধন্যবাদ !\n১) দুবৰি কিহৰ বাবে ব্যৱহাৰ কৰা হয়?\nউঃ- উনানি ঔষধ প্ৰণালী অনুসৰি, এই উদ্ভিদ তিতা, তীক্ষ্ণ গৰম সোৱাদ, ভাল গোন্ধ, ৰেচক, মগজু আৰু হৃদযন্ত্ৰৰ টনিক, কামোদ্দীপক, এমেথিক, এমেনাগোগ, প্ৰত্যাশিত, কাৰ্মিনেটিভ আৰু শিশুৰ গ্ৰিপৰ বিৰুদ্ধে উপযোগী, লগতে ই বিষ, প্ৰদাহ, আৰু দাঁতৰ বিষৰ বাবে উপকাৰী।\n২) মই দুবৰি কেনেদৰে চিনাক্ত কৰিম?\nউঃ- এই প্ৰজাতিটোৰ বিশেষত্ববোৰ হৈছে লিগুল, যি হৈছে বগা চুলিৰ এক সুস্পষ্ট আঙুঠি; লেম্মা, যাৰ কীলত চুলিৰ প্ৰান্ত আছে; আৰু পাতবোৰৰ প্ৰায়ে ধূসৰ-সেউজীয়া ৰং।\n৩) দুবৰি চিৰস্থায়ী উদ্ভিদ নেকি?\nউঃ- দুবৰি, হৈছে দীঘল প্ৰষ্ট্ৰেট কাণ্ডৰ সৈতে বিয়পি থকা এক বাৰ্ষিক ঘাঁহ যাৰ শিপাবোৰ ইয়াৰ গাঠিবোৰৰ পৰা ওলায়।\n৪) দুবৰিক কিমান সঘনাই পানীৰ প্ৰয়োজন হয়?\nউঃ- গ্ৰীষ্মকালত ইয়াৰ ৰং বজাই ৰাখিবলৈ দুবৰিক সাপ্তাহিক ভিত্তিত ১ ৰ পৰা ১.২৫ ইঞ্চি পানীৰ প্ৰয়োজন। বালিময় মাটিত ইয়াক অধিক সঘনাই পানীৰ প্ৰয়োজন হয়, যেনে প্ৰতি তৃতীয় দিনত ০.৫ ইঞ্চি পানী।\n৫) দুবৰি কটাটোৱে ইয়াক বৃদ্ধি হোৱাত সহায় কৰে নেকি?\nউঃ- যেতিয়া আপুনি ঘাঁহবোৰ চুটি কৰে, ই মাটিত বহুত দ্ৰুতগতিত বৃদ্ধি হয়। কাটিলে ই দ্ৰুত বিকাশিত হয় আৰু এই ঘাঁহ যথেষ্ট পৰিমাণে ডাঠ হৈ উঠে।\nCategories Benefits of Leaf In Assamese Tags Dubori, Hair, Health, Side Effects, Skin, দুবৰি, দুবৰি উপকাৰিতা


মেক্সিকোৰ নৱোন্মেষৰ উপকথা : ফ্ৰিদা কা'লো আৰু টিনা ম'ড'টী-(নিখিলেশ্বৰ বৰুৱা) - মুক্ত চিন্তা\nমেক্সিকোৰ নৱোন্মেষৰ উপকথা : ফ্ৰিদা কা'লো আৰু টিনা ম'ড'টী-(নিখিলেশ্বৰ বৰুৱা)\n04/05/2018 ‘মুক্ত চিন্তা’ৰ কৰ্মদল\nৰাজনৈতিক বিপ্লৱ আৰু শিল্পকলাৰ যি ঘনিষ্ঠ সম্পৰ্ক কুৰি শতিকাৰ প্ৰথম ভাগৰ মেক্সিকোত দেখা যায়, তেনে উদাহৰণ সমগ্ৰ বিশ্বৰ কলা বুৰঞ্জীতে বিৰল। সৰ্বসাধাৰণৰ এক স্বত:স্ফূৰ্ত বিপ্লৱৰ দ্বাৰা ভূস্বামীৰ শোষণ আৰু সামন্তবাদী শাসনক ক্ষমতাচ্যুত কৰাৰ পিছত মেক্সিকোৰ সামাজিক ৰাজনৈতিক পুণৰ্গঠন প্ৰক্ৰিয়াৰ এক বিশেষ অংগ আছিল শিল্পকলা, বিশেষকৈ ভিত্তিচিত্ৰ (Mural)সমূহ। এই সময়চোৱাক মেক্সিকোৰ নৱোন্মেষ (Mexican Renaissance) বোলা হয়। কিন্তু ভিত্তিচিত্ৰৰ মূল ধাৰাটোৱেই এই নৱোন্মেষৰ একমাত্ৰ চৰিত্ৰ নাছিল। অতি সবল আৰু প্ৰভাৱশালী এই মূলধাৰাৰ মাজত থাকিও এক স্বকীয় আৰু অন্তৰংগ ভাষাৰ শিল্প সৃষ্টিৰে বিৰল প্ৰতিভাৰ স্বাক্ষৰ ৰাখি থৈ যাবলৈ সক্ষম হৈছিল চিত্ৰশিল্পী ফ্ৰিদা কা'লো (Frida Kahlo, 1907-1954) আৰু আলোকচিত্ৰশিল্পী টিনা ম'ড'টী (Tina Modotti, 1896-1942)য়ে।\nআপাততঃ ফ্ৰিদা কা'লো আৰু টিনা ম'ড'টীৰ শিল্পকৰ্মৰ মাজত কোনো সাদৃশ্য নাই যদিও দুয়োগৰাকী শিল্পীৰ পটভূমি আছিল সমান্তৰাল। দুয়ো সেই সময়ৰ সামাজিক-সাংস্কৃতিক পৰিবেশৰ দ্বাৰা প্ৰভাৱিত আছিল, আৰু বাওঁঁপন্থী দলৰ সদস্য হিচাপে দুয়ো মেক্সিকোৰ বিপ্লৱৰ স'তে ব্যক্তিগত ভাবে জড়িত আছিল। মেক্সিকোৰ মূ্লসূঁতিৰ শিল্পকৰ্মৰ আকাৰ আছিল বৃহৎ আৰু বিষয়বস্তু আছিল বিশাল আখ্যান (Grand Narrative)। তাৰ বিপৰীতে ফ্ৰিদা কা'লো আৰু টিনা ম'ড'টীৰ শিল্পকৰ্মৰ আকাৰ আছিল সাধাৰণ আৰু বিষয়বস্তুও আছিল সৰু সৰু উপাখ্যান।\nফ্ৰিদা কা'লো আৰু টিনা ম'ড'টী দুয়োৰে বাবে তেওঁলোকৰ শিল্পকৰ্ম আৰু ব্যক্তিগত জীৱনৰ সম্পৰ্ক আছিল অতি ঘনিষ্ঠ, আৰু দুয়োৰে জীৱনলৈ এনে একোটা পাক আহিছিল যি তেওঁলোকৰ সচৰাচৰ জীৱনৰ সূঁতিক ব্যাহত কৰি এক নতুন বাস্তৱৰ মুখামুখি কৰাইছিল। ওঠৰ বছৰ বয়সত স্কুল বাছৰ এক ভয়াবহ দুৰ্ঘটনাত ফ্ৰিদা কা'লোৰ মেৰুদণ্ড, তলপেটৰ হাড় (pelvic bone), আৰু সোঁভৰিৰ হাড় প্ৰায় টুকুৰা টুকুৰ হৈ গৈছিল। তাৰ ফলত তেওঁ আজীৱন দুৰ্বল স্বাস্হ্য আৰু দৈহিক পীড়াৰ ভুক্তভোগী হৈ পৰিছিল আৰু সন্তান জন্ম দিয়াৰ ক্ষমতা হেৰুৱাব লগীয়া হৈছিল। সেই দুৰ্ঘটনাৰ পিছত শয্যাশায়ী অৱস্থাতে তেওঁ ছবি আঁঁকিবলৈ আৰম্ভ কৰে। তেওঁৰ জীৱনজোৰা শিল্পচৰ্চা আছিল এই দৈহিক যন্ত্ৰণা আৰু মাতৃত্ব হেৰুৱাৰ বেদনাৰ শৈল্পিক প্ৰকাশ। টিনা ম'ড'টীৰ জীৱন সলনি কৰা পাকটো হ'ল তেওঁৰ মেক্সিকো আগমন। সেই সময়ৰ সামাজিক-সাংস্কৃতিক পৰিৱেশে বহু শিল্পী, বুদ্ধিজীৱীক মেক্সিকোলৈ আকৰ্ষিত কৰিছিল (উল্লেখযোগ্য যে বিদগ্ধ চিন্তাবিদ বিপ্লবী নেতা ট্ৰটস্কি (Leon Trotsky) ৰাছিয়াৰ পৰা দেশান্তৰিত হৈ শেষজীৱনত মেক্সিকোত আশ্ৰয় লৈছিল আৰু প্ৰায় দুবছৰ ফ্ৰিদা কা'লো আৰু ডিয়েগো ৰিৱেৰাৰ আলহী হৈ আছিল)। তেনে আকৰ্ষণেৰে টিনা ম'ড'টীও ১৯২৩ চনত মেক্সিকোলৈ আহি তাতে বসবাস কৰিবলৈ লয়। তাত তেওঁ বাওঁঁপন্থী দলৰ সদস্য হৈ ৰাজনৈতিক ঘটনাৰাজিৰ লগত জড়িত হৈ পৰে আৰু আলোকচিত্ৰক পেশা কৰি লয়। মেক্সিকোলৈ অহাৰ আগতে টিনা ম'ড'টী এগৰাকী মডেল আছিল আৰু হলিউদৰ নিৰ্বাক চলচিত্ৰত অভিনয়ো কৰিছিল। তেওঁৰ লগতে মেক্সিকোলৈ অহা প্ৰসিদ্ধ আলোকচিত্ৰশিল্পী এডৱাৰ্দ ৱেষ্টনে (Edward Weston) তোলা টিনা ম'ড'টীৰ নগ্ন দেহৰ এলানি আলোকচিত্ৰ বেছ জনাজাত হৈছিল। সেই দিশেৰে চাবলৈ গলে টিনা ম'ড'টীৰ জীৱনক কেমেৰাৰ সন্মুখৰ পৰা কেমেৰাৰ পিছফাললৈ কৰা এক যাত্ৰা বুলিব পাৰি।\nফ্ৰিদা কা'লো আৰু টিনা ম'ড'টীৰ পটভূমি সমান্তৰাল হ'লেও দুয়োৰে শিল্পকৰ্ম আছিল বিপৰীতমুখী। ফ্ৰিদা কা'লোৰ শিল্পৰ বিষয়বস্তু হ'ল তেওঁৰ ব্যক্তিগত জীৱন, তেওঁৰ শিল্পচৰ্চা অন্তৰমুখী। আনহাতে টিনা ম'ড'টীৰ শিল্পচৰ্চা বহিৰ্মুখী, বিষয়বস্তু ৰাজহুৱা পৃথিবী। এগৰাকীৰ শিল্পচৰ্চাৰ মূল উৎস আছিল ব্যক্তিগত সমস্যা, আনগৰাকীৰ ৰাজনৈতিক সমস্যা। তথাপি দুয়োৰে শিল্পকৰ্ম ভালকৈ চালে আন এটা দিশ ভাহি উঠে - কিদৰে ফ্ৰিদা কা'লোৰ 'ব্যক্তিগত' বিষয়বস্তুৱে ৰাজহুৱা সমস্যালৈ আঙুলিয়ায় আৰু কিদৰে টিনা ম'ড'টীৰ 'ৰাজহুৱা' বিষয়বস্তুৱে তেওঁৰ ব্যক্তিগত জীৱনক প্ৰতিফলিত কৰে।\nব্যক্তিগত/ঘৰুৱা আৰু ৰাজনৈতিক/ৰাজহুৱা এই দুটা বিপৰীত ভাগ কৰি পুৰুষপ্ৰধান ৰাজহুৱা ক্ষেত্ৰৰ বিষয়বোৰহে গুৰুত্বপূৰ্ণ আৰু নাৰীৰ সমস্যাবোৰ সাধাৰণ ঘৰুৱা কথা বুলি গণ্য কৰাতো এটা প্ৰচলিত পুৰুষসুলভ মনোবৃত্তি। এই মনোবৃত্তিয়ে কৰা ভাগ দুটা এই ধৰণৰ- নাৰী = স্থায়িত্ব/সাংসাৰিক কৰ্ত্তব্য/ব্যক্তিগত অনুভূতি/ঘৰুৱা শ্ৰম/হস্তকলা, পুৰুষ = তৰলতা/পেশাদাৰী কৰ্ত্তব্য/ৰাজহুৱা চিন্তাচৰ্চা/উপাৰ্জন মূলক শ্ৰম/শিল্পকলা। ঘৰুৱা/ব্যক্তিগত দেওনা পাৰ হৈ ৰাজহুৱা জীৱনত পুৰুষৰ সমানে সমানে খোজ দি নিজৰ অস্তিত্ব প্ৰতিপন্ন কৰাটো বহু মহিলা শিল্পীৰ (বা মহিলাৰ) এটা সহজাত প্ৰতিক্ৰিয়া। টিনা ম'ড'টীও সেই ধৰণৰ শিল্পী আছিল বুলি কব পাৰি। আনহাতে বহুতো মহিলা শিল্পীয়ে তেওঁলোকৰ ঘৰুৱা/ব্যক্তিগত অভিজ্ঞতাক (সচেতন বা অৱচেতন ভাবে) সৃষ্টিশীল কল্পনাৰ উৰ্বৰভূমি হিচাপে ব্যৱহাৰ কৰে। ফ্ৰিদা কা'লো সেই সকল শিল্পীৰ ভিতৰত অন্যতম।\nফ্ৰিদা কা'লোৰ কিছুমান ছবিত দেখা যায় এক নাৰীসুলভ উদযাপন, বিশেষকৈ তেওঁৰ ৰংবিৰঙৰ সাজ পোচাক পিন্ধা বা চৰাই, বান্দৰ আদিৰ সৈতে অকা আত্মপ্ৰতিকৃতি সমুহ। কিছুমান ছবিত এক তিক্ত আৰু বিদ্ৰুপজনক দৃষ্টি ফুটি উঠে- যেনে প্ৰসৱৰত নাৰীৰ ছবি (My Birth, 1932), চিকিৎসালয়ত শয্যাগত নগ্ন আত্মপ্ৰতিকৃতি (Henry Ford Hospital, 1932), শৰবিদ্ধ পহুৰ ৰূপত অঁকা আত্মপ্ৰতিকৃতি (The Wounded Deer, 1946), ইত্যাদি। নিজৰ শাৰীৰিক অৱস্থাক অতি সফল ৰূপত প্ৰকাশ কৰা তেওঁৰ এখন ছবি হ'ল The Broken Column (1944)। ইয়াত কঁকালৰ পৰা ওপৰভাগ উলংগ তেওঁৰ দেহাটোক দীঘে পথালিয়ে অনেক পেটীৰে বান্ধি ধৰি ৰখা হৈছে। পটভূমিত দেখোৱা মাটিৰ ভাঙোনবোৰৰ দৰে তেওঁৰ দেহৰ সোমাজতো এটা ঠিয় দীঘলীয়া গাঁত, সেই গাঁতৰ ভিতৰত মেৰুদণ্ডৰ সলনি ঠায়ে ঠায়ে ভাঙি পৰা গ্ৰীক স্থপতিবিদ্যাৰ এটা প্ৰসিদ্ধ খূঁটা। দুচকুত চকুলোৰ ঢল, গোটেই গাতে মাৰি থোৱা আছে অসংখ্য গজাল। ডিয়েগো ৰিৱেৰাৰ সৈতে বিবাহ বিচ্ছেদৰ পিছত অঁকা Self Portrait with Cropped Hair (1940) ফ্ৰিদা কা'লোৰ আন এক অনন্য সৃষ্টি। ইয়াত তেওঁ চকী এখনত বহি আছে, পিন্ধনত মতা মানুহৰ কোটচোলা আৰু পেণ্ট। কোট-পেন্টযোৰ তেওঁৰ জোখতকৈ ডাঙৰ, সম্ভৱত: ছবিখন অঁকাৰ সময়ত ৰিৱেৰাই এৰি থৈ যোৱা কাপোৰ এযোৰ পিন্ধি লৈছিল। চুলিবোৰ কাটি পেলোৱা হৈছে, কেঁঁচীখন এতিয়াও হাততে আছে। কাটি পেলোৱা দীঘল চুলিবোৰ তেওঁৰ গাত, চকীত, মাটিত, য'তে ত'তে পৰি আছে এলাগী হৈ।\nফ্ৰিদা কা'লোৰ বাবে তেওঁৰ বাস্তৱ জীৱন আৰু কল্পনাৰ জগতখন যেন একক আছিল। যিদৰে তেওঁ বাস্তৱিক পৰিস্থিতিক ছবিত প্ৰতিফলিত কৰিছিল তেনেদৰেই আভ্যন্তৰীণ জগত খনো সহজ ভাবে প্ৰকাশ কৰিব পাৰিছিল। ইয়াৰ বাবে তেওঁৰ প্ৰতীক, উপমা, আৰু ৰূপকৰ ব্যৱহাৰ অতি গুৰুত্বপূৰ্ণ। হৃদপিণ্ড, তলপেটৰ হাড়, সিৰা উপসিৰা, ভ্ৰুণ, তেজ- এই বোৰ ৰূপকৰ ব্যৱহাৰ বাৰম্বাৰ দেখা যায়। সেই দৰেই গছ, বন, লতা, পাত, শিপা, আদিৰ ব্যৱহাৰ বিশেষ অৰ্থপূৰ্ণ। কিছুমান ছবিত দেহৰ সিৰা উপসিৰা আৰু লতা শিপা অ‍াদি এক হৈ যায়।\nফ্ৰিদা কা'লোৰ শিল্পকৰ্মক মেক্সিকোৰ বাহিৰত চিনাকি কৰাই দিয়াত বিশেষ অৰিহণা যোগোৱা আদ্ৰেঁ ব্ৰেটনে ( André Breton) এশাৰী কথাৰে তেওঁৰ জীৱন জোৰা শিল্পকৰ্মক সুন্দৰ ভাবে প্ৰকাশ কৰিছে - "the art of Frida Kahlo isaribbon aroundabomb"।\nমেক্সিকোৰ নৱোন্মেষৰ প্ৰতি আকৰ্ষিত হৈ বহু শিল্পী সেই সময়ত মেক্সিকোলৈ আহিছিল যদিও তেওঁলোকৰ বাওঁপন্থী আন্দোলন বা চিন্তাধাৰাৰ প্ৰতি বিশেষ আগ্ৰহ নাছিল। এটা সময়ত তেওঁলোক নিজ নিজ দেশলৈ ঘূৰি গৈছিল। আনহাতে টিনা ম'ড'টী বাওঁঁপন্থী বৈপ্লৱিক পৰিৱেশৰ লগত সহজে মিলি যাব পাৰিছিল। মেক্সিকোৰ ৰাজনৈতিক আৰু সাংস্কৃতিক সমাজেও তেওঁক অন্তৰেৰে আদৰি লৈছিল। বিভিন্ন সময়ত বিভিন্ন দেশত বসবাস কৰা টিনা ম'ড'টীয়ে প্ৰাপ্তবয়স্ক জীৱনৰ আটাইতকৈ বেছি সময়, দহ বছৰ, মেক্সিকোত কটাইছিল। দুখীয়া, দুৰ্ভগীয়া, আৰু শোষিত সকলৰ প্ৰতি সমভাৱ তেওঁৰ স্বাভাৱিক প্ৰতিক্ৰিয়া আছিল, যাৰ প্ৰতিফলন তেওঁৰ শিল্পকৰ্মত দেখিবলৈ পোৱা যায়।\nটিনা ম'ড'টীৰ আলোকচিত্ৰ সমূহক তিনিটা ভাগত ভাগ কৰিব পাৰি। প্ৰথম ভাগটো হ'ল সেই সময়ৰ বিপ্লৱৰ তথ্যসূচক আলোকচিত্ৰ। এই লানি আলোকচিত্ৰৰ বিষয়বস্তু হ'ল বৈপ্লৱিক সভা-সমিতি, কৃষক শ্ৰমিকৰ সমদল, পৰিশ্ৰমৰত শ্ৰমিক, বাওঁঁপন্থী বাতৰি কাকত পঢ়ি থকা শ্ৰমিক, ইত্যাদি। আন এলানি আলোকচিত্ৰৰ বিষয়বস্তু আছিল নাৰী - মাতৃ আৰু শিশু, পানী কঢ়িয়াই থকা ছোৱালী, মূৰত পাচি কঢ়িয়াই থকা মহিলা, কৰ্মৰত মহিলাৰ হাত, বাটত শুই থকা দুখীয়া ছোৱালী, ইত্যাদি। পুৰুষ শিল্পীৰ সৃষ্টিত নাৰীক সাধাৰণতে সৌন্দৰ্য্যৰ স্বৰূপ বা চাক্ষুস উপভোগৰ সামগ্ৰী ৰূপে উপস্হাপন কৰা দেখা যায়। টিনা ম'ড'টীৰ সৃষ্টিত নাৰীদেহৰ সৌন্দৰ্য চৰ্চা নাছিল, তেওঁৰ শিল্পৰ নাৰী আছিল কঠিন জীৱনযুদ্ধত সংগ্ৰামৰত নাৰী। কেতিয়াবা তেওঁ নাৰীগৰাকীৰ কাৰ্যক হে তুলি ধৰিছিল, অবয়ৱটো নহয়। যেনে কাপোৰ ধুই থকা হাত, পুতলা নচুৱাই থকা হাত, আদিৰ আলোকচিত্ৰ। সেই দৰে Pregnant Woman CarryingaChild -ত কোলাৰ উলংগ কেঁচুৱাটোৰ সৈতে নাৰীগৰাকীৰ গৰ্ভৰত পেটতো আৰু কেঁচুৱাটো ধৰি থকা হাতখনহে দেখা যায়, নাৰীগৰাকীৰ মুখ আদি দেহৰ অন্যান্য অংগ চিত্ৰৰ বাহিৰত।\nটিনা ম'ড'টীৰ আন এলানি অতি সবল সৃষ্টি আছিল মেক্সিকোৰ বিপ্লৱৰ প্ৰতীক স্বৰূপ কিছুমান উপাদান লৈ তোলা আলোকচিত্ৰ, য'ত চিত্ৰশিল্পীয়ে স্থিৰচিত্ৰৰ বাবে কিছুমান বস্তু সজাই লোৱাৰ দৰে কিছুমান বিশেষ বস্ত একগোট কৰি লোৱা হৈছিল। সেই বিশেষ বস্তবোৰ আছিল মেক্সিকোৰ সাধাৰণ মানুহ তথা বিপ্লৱৰ একো একোটা ৰূপক- থলুৱা জাপি/টুপী, মাকৈ, গীটাৰ, কাঁচি হাতুৰী, বুলেটৰ পেটী, ইত্যাদি। গাইগুটীয়াকৈ এইবোৰ সাধাৰণ বস্তু আছিল, যিধৰণে এইবোৰক ঠোপ কৰা হৈছিল সিয়ে বাঙ্ময় কৰি তুলিছিল। ইমান কম আৰু সাধাৰণ উপাদানেৰে এটা বিশাল বৈপ্লৱিক প্ৰক্ৰিয়া প্ৰকাশ কৰাত তেওঁ সফল হৈছিল তেওঁৰ ৰচনাত্মক পৰিপক্কতাৰ জৰিয়তে।\nটিনা ম'ড'টীৰ শিল্পকৰ্মৰ আৱেদন আছিল দুতৰপীয়া। প্ৰথম তৰপটো আছিল দৃশ্যগত আৰু গাঁঠনিমূলক। তেওঁৰ শিল্পৰ গাঁঠনি আছিল সংযত, য'ত কোনো উপৰুৱা উপাদান নাছিল। সেয়েহে তেওঁৰ আলোকচিত্ৰৰ আৱেদন নিভাঁজ আৰু পোনপটীয়া। আনটো তৰপ হ'ল তেওঁৰ বিষয়বস্তু, যি আছিল সামাজিক/ৰাজনৈতিক আৰু মানৱতাধৰ্মী। কিন্ত্ত প্ৰচাৰমূলক বা উপদেশমূলক হৈ তেওঁ শিল্পৰ নান্দনিক গুণটোক জলাঞ্জলী দিয়া নাছিল।টিনা ম'ড'টীৰ মৃত্যুত বিশিষ্ট কবি পাবলো নেৰুদাই শ্ৰদ্ধাঞ্জলী জনাই লিখিছিল\nbefore yesterday's roses are withered\nthe sreps of tomrrow will pass by to\nsee where your silence is burning.\na world marches to the place where you were going, sister,\nthe songs of your mouth advance each day\nin the mouths of the glorious people that you loved,\nyour heart was brave.\nin the old kitchens of your country, on the dusty\nroads, something is said and passes on,\nsomething returns to the flame of your golden people,\nsomething awakes and sings.\nthey are your people, sister: those who speak your name,\nwe who from everywhere, from the water and the land,\nwith your name leave unspoken and speak other names,\nbecause fire does not die.\nNo Comments : "মেক্সিকোৰ নৱোন্মেষৰ উপকথা : ফ্ৰিদা কা'লো আৰু টিনা ম'ড'টী-(নিখিলেশ্বৰ বৰুৱা)"


এচ'ছিয়েশ্বন অৱ টেনিছ প্ৰফেছনেল বঁটা ২০২০ - Olympia Sports\nHomeNewsএচ'ছিয়েশ্বন অৱ টেনিছ প্ৰফেছনেল বঁটা ২০২০\nএচ’ছিয়েশ্বন অৱ টেনিছ প্ৰফেছনেল বঁটা ২০২০\nএচ’ছিয়েশ্বন অৱ টেনিছ প্ৰফেছনেলে ঘোষণা কৰিলে ২০২০বৰ্ষৰ বঁটা সমূহ ঘোষণা কৰিলে। টেনিছ তাৰকা ৰজাৰ ফেডেৰাৰ, ন’ভাক জ’কভিছকে ধৰি খ্যাতনামা টেনিছ তাৰকাসকলে লাভ কৰিলে বিভিন্ন কেটেগৰিৰ বঁটাসমূহ।\nHe's won this award 1⃣8⃣ years inarow 😲\nRoger Federer is the 2020 Fans' Favourite Singles Player! #ATPAwards pic.twitter.com/A6Vh6ofTdB\n— ATP Tour (@atptour) December 21, 2020\nছুইজাৰলেণ্ডৰ তাৰকা টেনিছ খেলুৱৈ ৰজাৰ ফেডেৰাৰে চিংগলছ কেটেগৰিত লাভ কৰিছে ফেনছ ফেভাৰিট বঁটা। আনহাতে ৰাফেল নাডালে ধাৰাবাহিকভাৱে তিনিবাৰ আৰু মুঠ চাৰিবাৰ লাভ কৰিলে খেল ভাৱনা বঁটা। ফেডেৰাৰে ধাৰাবাহিকভাৱে ১৮ বাৰ এই সন্মান লাভ কৰিছে।\nA class act on and off the court 👏@RafaelNadal wins the Stefan Edberg Sportsmanship Award for the fourth time! 🏆#ATPAwards pic.twitter.com/MCorL7HphY\nনভাক জকভিছে ধাৰাবাহিকভাৱে বৰ্ষটোৰ শেষলৈকে ১নং স্থানৰ খেলুৱৈ হিচাপে থাকি ৰেকৰ্ড সৃষ্টি কৰিলে। তেওঁ ২০২০ বৰ্ষত অষ্টমটো অষ্ট্ৰেলিয়ান অ’পেনৰ খিতাপৰ সৈতে মুঠ ৪ টা খিতাপ জয় কৰিলে।\nThe perfect reward toabreakout year for this #NextGenATP star!@alcarazcarlos03 | #ATPAwards pic.twitter.com/NWfN2wuYgL\nইয়াৰ উপৰিও ৰাছিয়াৰ Andrey Rublev য়ে লাভ কৰিছে Most Improved player of the Year বঁটা। আনহাতে তেওঁৰ প্ৰশিক্ষক Fernando Vicente য়ে লাভ কৰিছে বৰ্ষটোৰ শ্ৰেষ্ঠ প্ৰশিক্ষকৰ সন্মান।\n"I'm very grateful to be here & hoping to haveagreat year next year."@VasekPospisil | #ATPAwards pic.twitter.com/t6Gq4ZWjs2\nনিউকমাৰ অফ দ্যা ইয়েৰ বঁটা লাভ কৰিলে ১৭ বৰ্ষীয় Carlos Alcaraz য়ে। খেলুৱৈগৰাকীয়ে চলিত বৰ্ষত কেৰিয়াৰৰ সৰ্বশ্ৰেষ্ঠ ১৩৬ সংখ্যক ৰেংকিং লাভ কৰিছিল। ইয়াৰ উপৰিও তেওঁ তিনিবাৰকৈ ATP Challenge Tour ট্ৰফীও জয় কৰিবলৈ সক্ষম হৈছিল।\n"This trophy goes to you for all your support."@AndreyRublev97 | @Vinsecte_Fer | #ATPAwards pic.twitter.com/vnsX132hvj\nপূৰ্বৰ বিশ্বক্ৰমৰ ২৫ নং স্থানৰ কানাডাৰ টেনিছ খেলুৱৈ Vasek Pospisil য়ে লাভ কৰিছে Comeback Player of the Year বঁটা। ২০১৯ বৰ্ষত আঘাতৰ সমস্যাত ভূগিছিল আৰু বেক চাৰ্জাৰী কৰোৱাব লগীয়া হৈছিল। ২০২০বৰ্ষত তেওঁ এই আঘাতৰ পৰা মুক্ত হৈ পুনৰ ক’ৰ্টলৈ ঘূৰি আহিছিল। কেৱল ঘূৰি অহাই নহয় নিজৰ দুৰ্দান্ত প্ৰদৰ্শনেৰে তেওঁ ATP ৰ ফাইনেললৈ উত্তীৰ্ণ হৈছিল। ২০১৯ ত ১৫০ ৰেংকিঙত থকা খেলুৱৈজনে ২০২০ বৰ্ষত লাভ কৰিছে বিশ্বক্ৰমৰ ৬১সংখ্যক ৰেংকিং।\nHe jumped 8⃣8⃣ spots in the @FedEx ATP Rankings this season 😲@VasekPospisil is the 2020 Comeback Player of the Year!#ATPAwards pic.twitter.com/kRfqOtqUH4\nThere's nothing like your first #ATPAwards trophy! 🏆@alcarazcarlos03 is the 2020 Newcomer of the Year 👏 pic.twitter.com/3o5FoHYNpW\nBehind every great player isagreat coach 😎@Vinsecte_Fer has been voted as Coach of the Year! #ATPAwards pic.twitter.com/idHOyer5b6\nDouble the fun 🎾🎾@jamie_murray & @nealskupski have been voted by you as the 2020 Fans' Favourite Doubles Team 🏆🏆#ATPAwards pic.twitter.com/hxyLNFQ65E\n"I hope I can play in front of all of you again very, very soon."@rogerfederer | #ATPAwards pic.twitter.com/MTvgM6ltA7\nPrevious article২০২১ ৰ পৰিবৰ্তে ২০২২ত হে আত্মপ্ৰকাশ কৰিব IPLৰ দুটা নতুন দলে!\nNext articleগুৱাহাটীত অনলাইন আন্তঃৰাষ্ট্ৰীয় দাবা প্ৰতিযোগিতা : মুঠ প্ৰাইজমানী দহ লাখ\nদাওহাৰু মুংখলং ট্ৰফী ফুটবল,ইউনাইটেড চিৰাং দুৱাৰ এফ চি ফাইনেলত\nভাৰতীয় দলৰ অষ্ট্ৰেলিয়া ভ্ৰমণ: কিয় বাদ পৰিল ৰোহিত শৰ্মা!!


এ পি জে আব্দুল কালামৰ বিষয়ে কেইটামান নজনা কথা!|unknown-facts-about-abdul-kalam– News18 Assam\nএ পি জে আব্দুল কালামৰ বিষয়ে কেইটামান নজনা কথা!\nআজি মিছাইল মেন খ্যাত, ভাৰতৰ প্ৰাক্তন ৰাষ্ট্ৰপতি ড০ এ পি জে আব্দুল কালামৰ মৃত্যুবাৰ্ষিকী। ২০১৫ চনৰ ২৭ জুলাইত শ্বিলঙত শেষ নিশ্বাস ত্যাগ কৰিছিল এই গৰাকী মহান ব্যক্তিয়ে।\n| News18 Assam | July 27, 2019, 11:25 AM IST\nআজি মিছাইল মেন খ্যাত, ভাৰতৰ প্ৰাক্তন ৰাষ্ট্ৰপতি ড০ এ পি জে আব্দুল কালামৰ চতুৰ্থ মৃত্যুবাৰ্ষিকী। ২০১৫ চনৰ ২৭ জুলাইত শ্বিলঙত শেষ নিশ্বাস ত্যাগ কৰিছিল এই গৰাকী মহান ব্যক্তিয়ে। নিজৰ কৰ্মৰাজী, চিন্তা ধাৰাই সমগ্ৰ বিশ্ববাসীকে মুগ্ধ কৰাৰ লগতে দেশৰ প্ৰগতি আৰু বিকাশৰ লক্ষ্যৰে কাম কৰিছিল আব্দুল কালামে।\n'অগ্নি' আৰু 'পৃথ্বী' মিছাইলৰ নিৰ্মাণ কাৰ্যতো কালামৰ অৱদান আছিল উল্লেখনীয়। আব্দুল কালাম 2002 বৰ্ষৰ 18 জুলাইত ভাৰতৰ একাদশ ৰাষ্ট্ৰপতি হিচাপে নিৰ্বাচিত হৈছিল ৷ 2007 বৰ্ষৰ 25 জুলাইলৈকে আব্দুল কালামে দেশৰ ৰাষ্ট্ৰপতি হিচাপে কাৰ্যনিৰ্বাহ কৰিছিল।\nযেতিয়া আব্দুল কালামে ১০ বছৰ বয়সত ভৰি দিছিল, তেতিয়া তেঁও নিজৰ পৰিয়ালক আৰ্থিক ভাৱে সহায় কৰাৰ উদ্দেশ্যে বাতৰি কাকত বিক্ৰী কৰিবলগীয়া হৈছিল। ৰামেশ্বৰমৰ ৰেলৱে’ ষ্টেচনৰ পৰা সদায় বাতৰি কাকত আনিবলগীয়া হৈছিল কালামে।\n২. যদিও কালাম মুছলমান পৰিয়ালত জন্মগ্ৰহণ কৰিছিল তথাপিও, তেখেতৰ আছিল হিন্দু ধৰ্মৰ প্ৰতি অগাধ ভক্তি ভাৱ। কোৰাণ আৰু ভাগৱত গীতা কালামে সেই সময়তে সম্পূৰ্ণ ৰূপে পঢ়িছিল। সেইদৰে আব্দুল কালাম আছিল সম্পূৰ্ণ নিৰামিষভোজী।\n৩. ভাৰতৰ বায়ু সেনাৰ যুদ্ধ বিমানৰ পাইলট হিচাপে নিয়োগ হৈছিল আব্দুল কালাম।\n৪. এ পি জে আব্দুল কালামে নিজৰ সম্পূৰ্ণ দৰমহাৰ কিছু অংশ দান কৰাৰ লগতে কিছু অংশ নিজৰ PURA (Providing Urban Amenities to Rural Areas) সংস্থাটোৰ বাবে খৰচ কৰিছিল। যেতিয়া তেখেত দেশৰ ৰাষ্ট্ৰপতি হিচাপে নিৰ্বাচিত হয়, তেখেতক জীৱনৰ শেষ দিনটোলৈকে চৰকাৰেই তেখেতক চোৱা চিটা কৰিছিল। গতিকে তেওঁ নিজৰ দৰমহা সহায় ৰাজহুৱা স্বাৰ্থজড়িত কামত হে ব্যৱহাৰ কৰিছিল।\n৫. এ পি জে আব্দুল কালামে কোনো দিন টেলিভিচন ক্ৰয় নকৰিলে। তেখেতৰ ব্যক্তিগত বুলিবলে আছিল বিভিন্ন বিষয়ৰ গ্ৰন্থ, এখন বীণ, কেইযোৰ মান কাপোৰ, এটা চিডি প্লেয়াৰ আৰু এটা লেপটপ।\n৬. সমগ্ৰ জীৱনত আব্দুল কালামে ১৮ খন গ্ৰন্থ, ২২ টা কবিতা আৰু চাৰিটা গীত ৰচনা কৰিছিল। তেখেতৰ আত্মজীৱনী ‘Wings of Fire’ আছিল ভাৰতবৰ্ষত এখন অন্যতম সৰ্বাধিক বিক্ৰী হোৱা গ্ৰন্থ।\n৭. মাদ্ৰাছ প্ৰায়োগিক শিক্ষা প্ৰতিষ্ঠানৰ পৰা স্নাতক ডিগ্ৰী লাভ কৰাৰ পিছত আব্দুল কালামে DRDO (Defence Research and Development Organization) হৈ কাম কৰিছিল। য’ত তেওঁ ভাৰতীয় সেনাৰ বাবে হেলিকপ্তাৰ ডিজাইন কৰিছিল। তেওঁ দেশৰ প্ৰশিদ্ধ বিজ্ঞানী বিক্ৰম চাৰাভাইৰ তত্ত্বাৱধানত কাম কৰিছিল।\n৮. ১৯৬৩ চনত কালামে নাছা ভ্ৰমণ কৰিছিল।\n৯. ভাৰতৰ হোৱা Pokhran-II পাৰমাণৱিক পৰিক্ষণত আব্দুল কালামে লৈছিল গুৰুত্বপূৰ্ণ ভূমিকা।


FACT CHECK: অসমত শুকুৰবাৰে ভূমিকম্পৰ আগজাননী দিয়া ভাইৰেল স্ক্ৰিনশ্বটটো ২০০৬ চনৰে হয়! - Factcrescendo Assamese\nApril 30, 2021 April 30, 2021 Manjori BorkotokyLeaveaComment on FACT CHECK: অসমত শুকুৰবাৰে ভূমিকম্পৰ আগজাননী দিয়া ভাইৰেল স্ক্ৰিনশ্বটটো ২০০৬ চনৰে হয়!\nশেহতীয়াভাৱে অসমৰ ছোচিয়েল মিডিয়াত হিন্দুস্তান টাইমছৰ এটা বাতৰিৰ স্ক্ৰিনশ্বট ভাইৰেল হৈ পৰিছে। সেই স্ক্ৰিনশ্বটটোত নীলা ৰঙেৰে হাইলাইট কৰা এটা শাৰি আছে য’ত লিখা হৈছে,” এটা ৭/৮ প্ৰাবল্যৰ ভূমিকম্পই শুকুৰবাৰে পুৱা পুৱা ৮বাজি ২১মিনিটত অসমক কঁপাই যোৱা ৭০ শতাংশ সম্ভাৱনা আছে।” ২৮এপ্ৰিলত ৬.৪ প্ৰাবল্যৰ এটা ভূইকঁপে অসম কঁপাই যোৱাৰ পিছত স্বাভাৱিকতে এই ভাইৰেল স্ক্ৰিনশ্বটটোৱে ৰাইজক বহুলভাৱে আতংকিত কৰি তুলিছে। হিন্দুস্তান টাইমছৰ দৰে ৰাষ্ট্ৰীয় পৰ্যায়ৰ এখন কাকতৰ সেই স্ক্ৰিনশ্বটৰ বিশ্বস্ততাই আতংক আৰু বঢ়াই দিছে।\nআমি ফেক্ট ক্ৰেছেণ্ডো অসমীয়াই ইয়াৰ সত্যতা নিৰূপন কৰিলো আৰু গম পালো যে সেয়া ২০০৬ চনৰে কথা, যিটো হিন্দুস্তান টাইমছত বাতৰি ৰূপত প্ৰকাশ পাইছিল। সেই বিশেষ স্ক্ৰিনশ্বটটোৰ শেহতীয়া ঘটনাৰাজিৰ সৈতে কোনো সম্পৰ্ক নাই।\nআমি স্ক্ৰিনশ্বটটোত থকা কেইটামান প্ৰাসংগিক শব্দ লৈ গুগলত ছাৰ্চ কৰি চালো আৰু সেইদৰেই ২০০৬চনত প্ৰকাশ হোৱা সেই মূল বাতৰিটো পঢ়িবলৈ পালো।\nOriginal Link- Hindustan Times | Archived Link\nলগতে অতি সম্প্ৰতি শুকুৰবাৰে অসমত ৭/৮প্ৰাবল্যৰ ভূইকঁপ আহিব বুলি কৰা কোনো ভৱিষ্যৎবানী আমি ক’তো নিউজ হিচাবে প্ৰকাশ হোৱা দেখা নাপালোঁ ।\nভাইৰেল হোৱা স্ক্ৰিনশ্বটটো ২০০৬চনত হিন্দুস্তান টাইমছত প্ৰকাশ হোৱা এটা বাতৰিৰ। সেই স্ক্ৰিনশ্বটটোৰ শেহতীয়া ঘটনাৰ লগত সম্পৰ্ক নাই।\nTitle:অসমত শুকুৰবাৰে ভূমিকম্পৰ আগজাননী দিয়া ভাইৰেল স্ক্ৰিনশ্বটটো ২০০৬ চনৰে হয়!\nTagged Fact Crescendo Assameseঅসমফেক্ট ক্ৰেছেণ্ডো অসমীয়াভূইকঁপ\nApril 23, 2020 April 23, 2020 Manjori Borkotoky


পুনৰ অশান্ত অসম-মিজো সীমান্ত ! Prag News : Best Assamese News Channel, Latest Assam News Live Today , North East Breaking News\nপুনৰ অশান্ত অসম-মিজো সীমান্ত !\nকাছাৰ: আকৌ উত্তপ্ত কাছাৰ জিলাৰ অসম-মিজোৰাম সীমান্ত। অসমৰ ভূমিত পথ নিৰ্মাণত বাধা আৰোপ কৰে মিজো আৰক্ষীয়ে। বৃহস্পতিবাৰে ধলাই সমষ্টিৰ অসম-মিজোৰাম সীমান্ত অঞ্চল বাঘেওয়ালাত কাছাৰ জিলা প্ৰশাসনে অসমৰ ভূমিত এটা পথ নিৰ্মাণৰ কাম আৰম্ভ কৰাৰ পাছতে বাধা আৰোপ কৰে মিজো আৰক্ষী আৰু স্থানীয় মিজো লোকে।\nএই খবৰ লাভ কৰি বিশাল বাহিনী লৈ ঘটনাস্থলীত উপস্থিত হয় কাছাৰৰ আৰক্ষী অধীক্ষক ৰমনদীপ কৌৰ। আৰক্ষী উপস্থিত হোৱা পাছত পৰিস্থিতি অলপ উত্তপ্ত হৈ উঠে। আজি পথনিৰ্মাণৰ কাম আৰম্ভ কৰাৰ বাবে পুনৰ আৰক্ষী অধীক্ষক ৰমনদীপ কৌৰ ঘটনাস্থলীত উপস্থিত হয় যদিও মিজো আৰক্ষী আৰু মিজো লোকৰ বাধাত কাম আৰম্ভ কৰিব পৰা নাই।\nঅৱশ্যে পথ নিৰ্মাণৰ কাম স্থবিৰ হোৱাৰ পাছতে বৰ্তমান সীমান্ত এলাকাত চেপা উত্তেজনাই বিৰাজ কৰিছে।